
PRAEFATIO. 


Librorum  de  Anatomia,  Physiologia,  at- 
que  Chenria,  neque  penmia,  neque  amor  ali- 
quid  novi  profercndi  me  induxit  ad  paginas 
sequentes  componendas ; sed,  ut  scicntia  ea« 
rum  rerum  multa  volumina  evolvendo  quaera- 
tur  ideoque  labor  sit  magnus  necesse  est,  de- 
siderium  laborem  summos  in  medicin^  houores 
ambientibus  multo  faciliorem  reddendi,  non 
solum  res  Anatomiae  et  Physiologiae  praeci- 
puas,  verum  etiam  principia  corporis  Chemi> 
ca  solidarum  atque  partium  fluidarum^  quan- 
tum hodie  cognita  sunt^  in  hoc  parvulo  voltii 
mine  ante  oculos  ponendo. 

Latino  sermone  usus  sum,  ut,  exemplo  me- 
dicorum  nostrae  almac  Academiac  celeberri- 
morum,  juveututi  ingcnuae  in  medicinae  stu- 
dium  incumbenti  pro  virili  parte  suaderem  lin- 
guam  Latinam  tarn  utilcm  quam  elegantcm  co- 
Icndam ; in  quil  tam  multac  res  pracclarae, 
memoria  dignissimae,  de  artibus  et  scientiis, 
imprimis  vero  dc  arte  mcdicd.,  conduntur,  qui- 
bus  medicum  imbui  atque  ornari  decet. 

Obscrvandum  tamen  cst  me  a celeberrimo 
medico  in  Gallii,  qui  nuper  rerum  Chemiae 
vocabula  nova  exposuit,  aliisque  etiam  nos- 
tratibus  baud  parvi  nominis  dissentire ; qui, 
ob  raiisas  mihi,  fftto.or,  incognitas,  nomina 
quaedam  in  as  finientia  cum  patrio  in  atis  in 
geuere  masculino  posuerunt.  Id  cert^  his  re- 
gulis  grammaticae  bene  cognitis  adversum  est. 

AS  petit  haec.  Neutrum  est  vas,  vaj//,  queisque  Pelasgl 
Dant  ath  in  patrio. 

Alit  ab  AS  tardant,  anatis  nisi,  quaeque  Latina. 

Caetera,  sed  vasis  dempto,  correpta  dabuntur. 


3 

Per  has  regulas  vocabula  nova,  sulphas, 
carbonas,  «&c.,  oportet  esse  aut  generis  foemi- 
nini,  aut  neutrius.  Nulla  enim  nomina  mas- 
culina,  quantum  scio,  -nominibus  perpaucis 
Tirorum  propriis  exceptis,'-  in  as  hnientia  cum 
genitiTo  in  atis  existunt.  Si  haec  vocabula 
foeminina  sunt,  penultima  gcnitivi  producen- 
da;  si  neutra,  corripienda  est.  Praeterea,  a 
linguis  eruditorum  medicorum  audire  penul- 
timam  sulphatis,  carbonatis,  et  similium  no- 
minum  brevem  pronunciatam  solitus  sum.  I- 
taque,  his  rebus  perpcnsis,  mihi  sane  nihil  du- 
bii  fuit,  qiiin  haec  vocabula  nova,  praeter  au- 
ctoritatem  etiam  gravissiinam,  generis  neutri- 
us, more  Graecorum,  esse  debeant.  Vale. 

COLLOQUIA 


ANATOMICA,  &c. 

QUAESTIONIBUS  ET  RESPOIVSIS. 


COLLOQUIUM  PRIMUM. 


PROOEMIUM. 

QUID  de  anatomla’^intelligis  ? 

R.  Scientiam  esse,  quae  fabricam,  figu- 
ram,  situm,  actiones,  et  usus  partium  cor- 
poris diversarum,  exponit. 

^ Quibus  rebus  constat  corpus  huma- 
niim  ? 

R.  Ex  solldis  ac  fluidis  partibus. 

Solidaene  aequaliter  durae  sunt  ? 

R.  Duriores  partes  sunt  ossa,  cartilagines, 
ligamenta,  et  tendines  ; molliores,  musculi, 
membranac,  et  vasa.  * 

2 Dc  Struct  lira 

^ An  fluidae  omnes».  inter  sese  similes 
sunt,  necne  ? 

R.  Fluidae  diversae  sunt,  aliae  enim  te- 
nuiores,  ut  saliva,  lachrymae,  et  urina ; a- 
liae  crassiores,  ut  mucus,  cemmen  et  se- 
men. 

Fluidaene  an  solldae  partes  plus  in 
corpore  abundant  ? 

R.  Fluidae;  quae  partes  novem,  solidae 
vero  decimam  tantummodo  partem  ex  toto 
comprehendere  existimantur. 

^uae  partes  ossium  durlssimae  sunt  ? 

R.  Pars  ossium  media  longorum,  parsque 
petrosa  ossis  temporis  longe  omnium  duris- 
simae  sunt. 

^^uibus  rebus  ossa  praecipue  inserviunt? 

R.  Ossa  partes  corporis  caeteras  ferunt, 
fulciunt,  visceribusque  praesidium,  et  mus- 
culis  loca,  quibus  inserantur,  praebent. 


DE  STRUCTURA  ET  FORMATIONE  OSSIUM. 

J^.  Quae  structura  ossibus  est  ? 

R.  Ossa  plurimis  e fibris  componuntur, 
quae  in  costis  bene  manifestae  sunt,  et  quae 


et  Formathne  Ossiin72.  3 

in  parte  exteriore  maxime  densatae,  et  ita 
compactae  sunt,  ut  laminas,  vel  substantiam 
quasi  solidam,  repraesentent ; in  parte  au- 
tem  interiore  fibrae  ita  dispositae  sunt,  ut 
cancellos  efficiant.  Ossea  spicula  cellulas 
extremis,  et  cava  quidem  media  parte  lon- 
gorum  ossium,  formant. 

^ Quibus  in  ossibus  hanc  structuram  fa- 
cillime  videre  possumus  ? 

R,  In  ossibus  fere  omnibus  foetus,  et  in 
iis  adulti  hominis  quoque  adustis,  vel  aeri 
longo  tempore  expositis,  fibrae,  et  cellulae, 
et  cava  plane  conspiciuntur.  In  osse  qui- 
dem femore  omnia  haec  apparent.  Pnmum 
a parte  exteriore  laminae  curvatae  et  compac- 
tae, deinde  extrema  versus  ac  interius,  ma- 
gis  inordinatae  et  spongiosae ; et  adhuc  in- 
terius cavum  plus  minusve  amplum  pro  os- 
sis  magnitudine  in  conspectum  venit. 

An  cancelli  inter  sese  communicant  ? 

R.  Cum  os  longum  transversim  sectum 
est,  et  secta  extrema  in  liquorem  coloratitm 
demittuntur,  liquorem  in  cellulas  ossis  longe 
supra  ejus  superficiem  in  vase  ascendere  vi- 
demus : quod  sine  dubio  nos  certiores  facit 

cancellos  ossium  inter  sese  liberrime  com- 
municare. 

^ibus  commodis  cancelli  in  ossibns 
inserviunt  ? 

R,  Cancelli  sacculos  membranaceos  me- 
dullae  continent,  nec  eos  situm  mutare,  nec 
alios,  membri  positura  mutata,  alios  com- 
prinaere  sinunt. 

Quomodo  ossa  nutrimentum  ac  sensum 
acciplunt  ? 

R.  Ossibns  univ^ersls  vasa  sanguinea,  ab- 
sorbentia,  et  nervi  sunt,  quae  iis  sensum  at- 
que  nutrimentum  suppeditant. 

Ouo  modo  ea  mihi  probas  ita  se  ha- 
bere ? 

R.  Cum  colorem  in  vasa  membranae  os 
obtegentls  injicimus,  vel  cum  venae  sangui- 
ne turgescunt,  vasa  optime  videre  possu- 
mus ; cumque  os  inflammatione  tentatur, 
sensu  acutissimo  praeditum  esse  nobis  osten- 
dlt ; et  quodam  in'  morbo  ossium  quoque 
materia  ossea  absorbentibus  aufertur  ; unde 
fiat,  ut  ossa  Infirmiora  atque  flexu  faciliora 
reddantur. 

Quae  membrana  sacculos  in  ossibus 
jam  dictos  format  ? 

R.  Membranula  tenuissima,  saepius  pe- 
riosteum internum  vocata,  cellulas  sive  can- 
cellos,  et  omnia  cava,  partibus  ossium  inter- 
nis,  circumdat,  spatiumque  late  extentum 
vasis  medullam  secernentibus  praebet. 

^ Quae  medullae  ipsius  natura  est  ? 

R.  Medulla  est  oleosa,  et  adipi  similHma, 
in  cellulis  quidem  minutis,  et  ossibus  spon- 
giosis, tenuis,  et  interdum  subrubra ; in  ca- 
vis  vero  ossium  longorum  crassa  est,  et  mul- 
to  magis  albida. 

^ Num  ossa  igitur  sensu  acuto  praedita 
sunt. 

R.  Ab  experimentis,  quae  per  animalia 
facta  sunt,  ossa  sensu  hebete  tantum  praedi- 
ta esse  apparent : propterea  quod,  ossibus 
scalpello  vel  serra  incisis,  animalia  nihil 
sentire  videntur.  Cum  autem  ossa  morbosa 
sunt,  sensu  plerumque  acutissimo,  ut  indies 
cognitum  est,  praedita  sunt. 

Quo  modo  ossa  foetus  in  utero  for- 
mantur  ? 

R.  Rudimenta  ossium  in  utero  matris 
quodam  artificio  mirabili  Parentis  rerum  fi- 
unt,  ibique  brevi  quoque  tempore  plurimum 
accrescunt,  sed  tamen  ad  partum  pleraquc 

adhuc  imperfecta  sunt.  Quo  autem  modo 
ossa  in  utcro  primum  formentur,  omnino  no- 
bis incognitum  est. 

Quomodo  post  partum  ossa  formari 
videntur  ? 

R.  Arteriae,  ubi  os  faciendum  est,  non- 
nihil  augescunt,  et  ibi  materlam  glutinosam 
deponunt,  quae,  tenuioribus  absorptis,  ma- 
gis  magisque  crassa  fit,  et  tandem  in  cartila- 
ginem  convertitur,  quae  paulatim  vasis  ab- 
sorbentibus,  magna  ex  jjarte,  aufcrtur,  dum 
loco  ejus  os  deponitur. 

Qua  rati  one  ossa  accrescunt? 

R.  Materia  ossea  aut  in  puncto  uno  vel 
^ altero  deponitur,  a quo  spicula  undique  enas- 
cuntur,  quod  in  ossibus  capitis  manifestum 
est  ; aut  in  annulis  osseis,  a quibus  fibrae 
versus  extrema  ossium  longorum  tendunt, 
demumque  epiphysi  scse  conjungunt. 

jQ.  Quae  est  epiphysis  ? 

R.  Pars  est  ultima  ossis,  quae  ineunte  ae- 
tate  mediae  parti  cartilagine  annectitur,  ut 
caput  et  condyli  femoris  cum  media  sua ; 
provectiqre  autem  aetate  epii^hyses  factae 
sunt  vere  apophyses  sive  processus  ejusdcm 
ossis  ipsius. 

Qilibus  commodis  capita  tumida,  et 
tubera  sive  apophyses  ossium  plerumque  in- 
serviunt  ? 

R.  Ilia  spatium  amplum  ad  commissuras 
formandas  sine  ponderis  incremento  dant,  et 
tendines  musculorum  etiam  a linea  recta  con- 
vertendo,  vim  eorum  in  artum  movendo  au- 
gent ; quo  enim  longius  a centro  motus  ten- 
dines dirigunt,  co  facilius  expeditiiisque 
musculi,  vecte  longiore,  artum  movent. 


DE  REBUS,  E QUIBUS  OSSA  COMPONUNTUR. 

Qilibus  rebus  ossa  componuntur  ? 

R.  Ex  oleosa  materia,  glutine  sive  gela- 
tina,  terra  salina,  et  cartilagine,  componuu- 
tur. 

Qiia  ratione  oleum  et  gelatinam  extra- 
here-potes  ? 

R.  Ossa  in  frusta  minutissima  sunt  con- 
fringenda,  et  in  lebete  Papin iano  cum  aqua 
bene  coqiienda,  oleum  turn  ascendit,  super- 
natat,  et  despumari  potest ; solutio  deinde  ad 
crassitudinem  mellis  vaporet,  et  sua  sponte 
frigescat,  gelat'ina  fit.  Pars  circiter  sexta 

e pondere  ossium,  quae  in  experimentum 
Venissent,  oleum  esse ; tertia  vel  quarta,  ge- 
latina,  comperta  est. 

^ua  ratione  terram  salinam  extrahis  ? 

R.  Ossa,  igne  cum  bene  usta,  et  in  pulve- 
rem  redacta,  in  aqua  insolubilia  sunt : acl- 
dum  vero  nitricum  bene  dilutum,  aut  muria- 
ticum,  terram  eorum  salinam  dissolvit,  quae 
e parti  bus  ossium  tribus,  quae  in  usum  ve- 
nissent, duas  facit.  E solutione  ammonia 
phosphas  calcis,  et  phosphas  magnesiae ; ni- 
tras  barytae  aliquid  in  acido  muriatico  inso- 
lubile,  quod  est  sulphas  barytae  ; carbonas 
ammoniae  nunc  carbonas  calcis,  demittit. 
Phosphas  magnesiae  tamen  in  ossibus  ani- 
malium  tantummodo  detectum  est.  Sulphas 
calcis  quidem  perexiguum  est. 

J^.  ^uo  modo  cartilaginem  mihi  ostende- 
re  potes  ? 

R.  Cum  ossa  decocta,  atque  oleum  et  ge- 
latina  extracta  sunt ; et  pars  terrena  ab  aci- 
do  nitrico  diluto  dissolvitur ; cartilago,  os- 
sium figura,  alba,  et  flexilis,  adhuc  superest, 
et  quum  arida,  fragilis  est  et  semipellucida. 

Quibus  rebus  gluten  sive  gelatina  os- 
sium iuservit  ? 

R.  Gelatina  primo  tenuis  ex  sanguine  se- 
. cernitur,  et  paulatim  crassior,  nunc  mem- 
brana,  nunc  cartilage  fit,  atque  nunc  in  ma- 
teriam  ossis  intraj; ; ineunte  aetate  plurimum 
abundat,  ossibusque  eorum  formam  propri- 
am,  et  tenacitatem  dat : bine  ratio  est,  cur 
ossa  juvenis  mollia  sint,  vique  magna  resili- 
endi  praedita,  et  incrementum  facillime  ac- 
cipiant. 

Quibus  utilitatibus  terra  salina  ossium 
inservit  ? 

R.  Haec  materia  in  senectute  copiosissima 
est,  ossibusque  adulti  soliditatem,  duritiam, 
Btabilitatemque  dat,  cum  autem  nimio  pliis, 
ossa  arida,  fragilia,  et  saepius  deformia, 
reddit ; bine  quoque  ratio  est,  cur  ossa  ju- 
venis et  senis’ ita  maxime  inter  se  dilFerant, 


COLLOQUIUIM  SECUNDUM. 


DE  PERIOSTEO. 

Quibus  rebus  ossa  connectuntur  ? 

R.  Omnia  periosteo,  cartilaginibus,  atque 
ligamentis,  connectuntur. 

J^.  Quibus  nominibus  membrana  ossa  te- 
gen^appellatur  ? 

R.  J^riosteum  saepius,  sed  tamen  super 
caput  pericranium,  super  cartilaginem  peri- 
chondrium, super  ligamenta  peridesmium,  ' 
appcllatur. 

Haec  membrana  ossa  omnia  ubique 

tegit  ? 

R.  In  quibusdam  locis  musculi,  ligamenta, 
ct  cartilagines  periosteum  penetrant,  ut  ossi- 
bus  ipsis  inhaerescant. 

De  Penosteo. 

^ Quae  structura  est  periosteo^^ 

R.  Membranula  est  tenuis,  densa,  et  te- 
nax,  e plurimis  fibris  composita,  quae  in  la- 
mellas  interdum  sejungi  possint ; atque  ex 
arteriis,  venis,  absorbentibus  et  nervis,  quae 
id  ossibus  firmissime  connectunt. 

Quibus  rebus  periosteum  inservit  ? 

R.  Periosteum  musculis  super  ossa  facili- 
tatem  movendi  dat ; vasa  in  ossa  ingredien- 
tia  sustinet;  loca,  quibus  musculi  inserantur, 
praebet ; ossa  firmissime  complectitur  5 et, 
ut  quibusdam  placet,  ad  incrementum  et  re- 
novationem  ossium  maxime  necessarium  est. 

Periosteum  sensum  habet  acutum,  nec- 

ne  ? 

R.  Sensus  ei  sano  est,  aeque  ac  aliis  mem- 
branulis,  non  ita  acutus,  sed  potius  hebes ; 
itaque  sunt,  quibus  persuasum  est,  perioste- 
um sine  sensu  esse.  Cuiu  autem  morbo- 
sum,  sensu  acutissimo  praeditum  est,  ut  do- 
lor vehemens  ostendit. 


DE  CARTILAGINE. 


^ Qiiae  est  cartilage  ? 

R.  Substantia  est  albida,  laevis,  baud  ita 


R.  Fibrae  ejus  exiles  ita  ordinatae  sunt,  ut 
lamellas  ossibus  similes  coraponant ; et  ali- 
quando  in  qs  convertantur.  Structura  carti- 
laginis  utique  ossi  in  acido  tenui  solute  si- 


Quomodo  cartilage  nutnmentum  sen- 
sumque  accipit  ? 

R.  Vasa  ejus  sanguineaita  admodum  exi- 


injectum  anatomici  admittant;  nisi  cum  os 
jam  jam  e cartilagine  fiat : neque  nervi  ejus 
adhuc  visi  sunt.  Nihilominus  tamen  hu- 
mor liquidus  nutrimentum  ei  vehat ; et  ner- 
vi quoque  exiguissimi  sensus  aliquid  imper- 


Quibus  commodis  cartilage  inserit  ? 

R.  Cartilage  superficies  articulares  inter- 


pedit.  Interdum  vice  ossis  fungitur,  flexilis 


dura,  vi  resiliendi  magna  praedita. 


^uae  est  ei  structura 


minima  cst. 


gua  suntj  ut  neque  sanguincm  rubrum,  nec 


tiant,  necesse  est. 


dum  obtegit,  ideoque  motum  plurimum  ex- 

aliquetn  motum  patitur,  atque  vi  resiliendi 
propnam  hguram  recaperaf,  ut  in  larynge, 
et  costis.  Interdum  quoque  aetate  infantili 
nidum  ad  materiam  osseam  deponendum  pa- 
rat.  Interdum  est  pro  ligamentis,  ut  in  os- 
sibus  pelvi^fit;  vel  et  pro  ligamentis,  et 
quasi  pulvinis,  ut  inter  vertebras  spinae,  est. 

(a.  \ .i  I fX 

DE  LIGAMENTIS. 

Quid  est  ligamentum  ? 

R.  Substantia  est  albida,  valida,  flexilis, 
cartilagine  mollior,  et  vi  quoque  resiliendi 
minore  praedita. 

J^.  Quae  structura  ligamentis  est  ? 

R.  Structura  eorum  e fibris  varie  disposi- 
tis  atque  densatis  constat. 

Qiiomodo  llgamenta  divisa  sunt? 

R.  Plerumque  in  ligamenta  capsularia,  et 
in  ea,  quae  os  aliud  alii  validissime  conne- 
ctunt. 

An  vasa  sanguinea,  quae  ligamenta 
ingrediuntur,  videre  possumus  ? 

R.  Saepius  vasa  sine  magna  difficultate 
vickrc,  et  ea  implerc  humore  colorato  possu- 

B 

mus ; intra  ligamenta  quoque  capsularia  ar- 
teriae  exiguae  humorem  ad  articulos  lubri- 
candum  secernunt. 

Potesne  nervos  llgamentorum  videre? 
R.  (^uibusdam  in  locis  ope  scalpelli  ner- 
vos indagare  possumus  ; saepius  tamen  pro- 
pter eorum  exllitatem,  et  structuram  liga- 
mentorum  densam,  multo  difficilius  est  factu. 
Quo  sensu  ligamenta  praedita  sunt  ? 

R.  Sensu  minime  acuto  sana,  inflammata 
autem  ligamenta  acutissimo  praedita  sunt. 

Qiiibus  commodis  ligamenta  inservi- 

unt  ? 

R.  Capsularia  partem  synoviae,  qua  ar- 
ticuli  fiunt  lubrici,  secernunt ; caeteraque  in 
commissuris  movendis  comprimi  prohibent. 
Alia  autem  ligamenta  ossa  conjungunt,  at- 
que  in  situ  proprio  tenent.  Ligamentis  quo- 
que interdum  musculi,  et  tendines,  inserun- 
tur. 


DE  CHEMICIS  EARUM  RERUM  PRINCIFIIS. 

Qilibus  chemicis  principiis  perioste- 
um, cartilago,  et  ligamentum,  constant  ? 

R.  Periosteum  aeque  ac  omnes  membra- 
nae  tenues  e gelatina  solummodo  ; cartilago 
et  ligamentum  e gelatina  quoque  magna  ex 
parte  constant.  Cartilago  autem  figuram 
suam,  sed  imperfectam  quidem ; ligamen- 
tum non  solum  figuram,  verum  etiam  robur 
suum,  retinet,  potsquam  gelatina  extracta 
est. 

Quo  modo  gelatin  am  parare  possu- 

mus  ? 

R.  Membranam,  cartilaginem,  vel  liga- 
mentum in  aqua  diu  co 
sum,  vel  pars  maxima 
cum  solutio  vaporat  paulisper,  et  sponte  fri- 
gescit,  gelatina  fit,  quae  semipellucida,  mol- 
lis, tremula,  et  in  aqua  facilis  soiutu,  est. 


quendo,  vel^umver 
tandem  solvitur ; e. 


DE  SYNOVIA. 

Quae  res  de  synovia  notari  debent  ? 

R.  Synovia  arteriis  extremis  intra  capsulas 
articulorum  hiantibus  secernitur,  et  quanto 
plus,  certos  intra  fines,  exercitatio  artuum 
est,  tanto  copiosior  fluit. 

B 2 

De  Si/novia. 

^ Synovia  bubula,  utpote  facillima  pa- 
ratu,  experimentis  subjecta  est,  abjTTe  haben- 
da  eadem  ac  humana  ; quae  igitur  ejus  che- 
mica  principia  sunt  ? 

R.  Aqua  multa,  materia  peculiaris  fibris 
albis  plena,  albumen,  murias  sodae,  soda, 
ct  phosphas  calcis. 

Ostende  mihi  modum  quo  haec  paren- 

tur  ? 

R.  Alcoholein  synoviam  infusoj’albumen 
petit  imum.  Albumine  sublato,  et  acido 
acetico  in  solutionem  infuso,  materia  peculi- 
aris alba  filis  similis  cadit,  quae  colorem, 
odorem,  et  saporem  glutinis  herbarum  ha- 
bet,  et  in  acidis  meracis,  et  alcalis,  et  in  a- 
qua  frigida  etiam  agitata,  solutu  facilis  est, 
Ea  materia  quoque  separata,  solutio  paulis- 
per  vaporata  crystallos  acetatis  sodae  depo- 
nit. 

Synovia  aeri  exposita  vaporat,  et  crystal- 
los muriatis  sodae,  et  aliquid  etiam  carbona- 
tis  sodae  relinquit.  Residuum  post  distilla- 
tionem  synoviae  combustum  phospbas  calcis 
exhibet. 

DE  DOCTRINA  MUSCULORUM. 

Quid  de  musculis  intelligis  ? 

R.  Musculi  substantiae  carnosae  sunt, 
motibusque  omnimodis  perfungendis  habi- 
les. 

Qtiae  musculis  fabrica  est  ? 

R.  Musculi  e fibris  mollibus  saepius  ru- 
bicundis,  mobilibus,  ac  tendinibus,  compo- 
nuntur  ; quae,  stimulis  admotis,  sese  con- 
trahunt,  iterumque  relaxant. 

Qiiomodo  hae  fibrae  disponuntur  ? 

R.  Fibrae  musculorum  lineis  rectis,  obli- 
quis,  radiatis,  et  curvis  ita  disponuntur,  ut 
plerumque  oriantur  ab  osse  vel  tendine  alio, 
aliique  inserantur  : bine  iis  nomina  fibrarum 
e directione  imposita  sunt. 

Quo  modo  musculi  ipsi  et  fibrae,  e 
quibus  musculi  constant,  aliae  super  alias, 
moveri  expeditiores  redduntur  ? 

R.  Membrana  cellularis  nunc  tenuis,  nunc 
crassa,  quippe  quae  materiam  pinguem  et 
oleosam  in  cellulis  suis  contineat,  non  mus- 
culos  solum  fasciae  similitudine,  verum  e- 
tiam  fibras  musculorum  circumdat,  lubricat, 

ac  eodem  tempore  inter  sese  alligat,  et  mo- 
tus  eomm  multo  faciliores  expeditioresque 
reddit. 

Quae  partes  musculi  propriae  sunt  ? 

' R.  Tres  ; scilicet,  origo,  quae  a parte  sta- 
bilissima,  ad  quam  contractio  speclat,  oritur  ; 
venter,  qui  major  fit,  et  quasi  tumet,  quan- 
docunque  musculus  se  exercet ; et  termina- 
tio,  quae  ei  quod  movendum  est  inhaerescit, 
plerumque  magnitudine  minore,  quam  ori- 
go, est. 

Qiiibus  rebus  musculi  sensu  praediti 

sunt  ? 

R.  Nervis,  quorum  plurimi  ramuli  mus- 
culis  distribuuntur,  iisque  sensum  ita  acu- 
tum  dant,  ut  stimulus  etiam  exiguus  eos  ir- 
ritet,  atque  ad  contractionem  aliquando  ve- 
locitate  incredibili  excitet. 

(^uae  res  praecipuae  contractionem  fi- 
brarum  musculorum  cient  ? 

R.  Omne  acre  sive  e natura,  sive  arte  de- 
riv'atum,  calor  modicus,  frigus  subito  et  bre- 
vi  admissum,  afFectus  animi  hilares,  scintil- 
la electrica,  galvanismus,  modo  interdum  ita 
mirando  musculos  afliciunt,  ut  subito  et  ve- 
hementer  sese  contrahant.  Scintilla  quidem 

ciectrica  et  galvanismus,  qui  priori  similli- 
mus  est,  circulo  e rebus,  quibus  virtus  elec- 
trica  transmittatur,  facto  principem  inter  ner- 
vum  membri,  et  musculos  nudos  et  humidos, 
contractiones,  vel  potius  convulsiones,  boras 
etiam  paucas  postquam  animal  spiritum  tra- 
here  et  emittere  desiit,  vehementissimas  in- 
citant.  Cibi  aliqui  et  potiones  quoque  ven- 
triculum  et  intestina  ; aliquae  sanguinis  qua- 
litates  etiam  cor  arteriasque,  ciere  ad  actio- 
nes  valentiores  ac  frequentiores  videntur. 

^ Quae  contractionis  musculorum  ratio 
est  ? 

R.  Ratio,  etiamsi  diu  multiimqe ' quaesita 
sit,  adhuc  tamen  paruna  cognita  est.  Fibrae 
autem  mobilitate  praeditae,  vique  nervosa, 
stimulo  admoto,  statim  agunt ; id  est,  tu- 
ment,  breviores,  crassiores,  ac  multo  durio- 
res  fiunt,  simulque  partes,  quibus  annectun- 
tur,  appropinquare  faciunt. 

Quomodo  motus  musculorum  ordinati 
et  constantes  fiunt  ? 

R.  Actiones  musculorum  geruntur  sic,  ut, 
cum  alii  musculi  vi  contrahendi  artum  flec- 
tunt,  alii  his  adversarii  velocitate  simili  ac- 
tiones quasi  impediant,  retardent,  et  quodam- 

modo  obsistant ; idque,  quod  contrarium  est, 
iterum  accidit : unde  fiat,  ut  motus  sibi  con- 
stantes,  aequabiles,  et  ordinati  procedant. 
Cum  autem  contra  alii  aliis  musculis  minus 
obsistunt,  motus  plus  minusve  inordinati  fi- 
unt,  ut  in  quibusdam  morbis  quotidie  con- 
spicere  licet. 

Nonne  sunt  musculi  quibus  adversarii 
desunt  ? 

R.  Plurimis  quidem  cavis  musculis,  sci- 
licet, cordis,  arteriarum,  intestinorum,  ven- 
triculi,  uteri,  sphincterum,  et  similium,  ad- 
versarii desunt ; et  illi  nihilominiis  sese  ac- 
qualiter  contrahunt,  iterumque  relaxant. 

Qua  ratione  \dres  musculorum  vali- 
diores  redduntur  ? 

R.  Quanto  frequentius  musculi  voluntarii 
certos  intra  fines  exercentur,  tanto  faciliores, 
mobiliores,  firtniores,  atque  validiores  fiunt. 
Sin  autem  ultra  fines  justos  musculi  motibus 
insolitls,  difficilibus,  ac  diuturnis,  exercean- 
tur,  multo  debiliores,  et  languidlores  fiunt, 
et  tandem  penitus  defatigati,  tremuli  et  rigi- 
di  evadunt  ; et,  nisi  labor  intermittatur,  in- 
gens et  universus  virimm  defectus,  subitaque 

animi  defectio,  et  ultima  demiim  mors  ipsa, 
subsequuntur. 

^ Quibus  commodis  tendines  musculo- 
rum inserviunt. 

R.  Tendines  multo  melius  actiones  per- 
petuas,  quam  musculi,  citra  defatigationem 
ferunt,  spatiumque  tantummodo  exiguum 
occupant,  et  musculis  quoque  pro  funibus 
sunt,  quibus  vires  exerunt ; et  interdum  e- 
tiam  loca,  quibus  fibrae  musculosae  inserun- 
tur,  praebent. 

Quibus  viribus  musculi  plerumque  a- 

gunt  ? 

R.  Musculis  certe  magnum  robur  est, 
quod  iterum  iternmque  computare  philoso- 
phi  conati  sunt,  quod  ponderis  observando 
vires  musculi  unius  vel  alterius  sustinere  e 
corpore  potuissent,  et,  pondere  musculi  cog- 
nito,  cum  cujus  robore  vires  aliorum  com- 
parare  soliti  sunt.  Perperam  autem  proce- 
debant,  et  conclusiones  faciebant,  quibus  nos 
minime  hodie  nitamur. 

Qua  ratione  igitur  vires  musculorum 
aestimas  ? 

R.  Vires  musculorum  in  corpore  vivo 
multiim  variant  secundum  valetudinem,  ani- 

mique  vigorem,  et  vim  nervosam,  quae  in 
musculos  injiciatur  ; ideoque  comparare  vi- 
vas cum  mortuis  fibris  incertissimum,  diffi- 
cillimumque  est.  Porro,  fibraram  musculi 
mortuarum  vires  computare  minus  recte  pos- 
sumus  e corpora  exsecti  ; cum  in  corpore 
plures  musculi  semper  muneribus  suis  si- 
mul  perfungantur,  alii  alios  adjuvent,  igi- 
turque  vires  propriae  unius  ab  altero  mus- 
culo vix  unquam  sejungi  et  aestimari  pos- 
sint.  V^ires  tamen  eorum  multum  a modo, 
quo  tuberibus  et  processibus  ossium  inse- 
rantur,  multum  etiam  a numero,  robore,  et 
directione  fibrarum,  pendent.  Qiio  longius 
a centre  motus  ossium  musculi  adhaeres- 
cunt,  quo  longius  ab  axi  ossium  in  cursu  e- 
orum  discedunt,  eo  facilius,  expeditiiis,  va- 
lidiusque  artus  movent,  actionesque  neces- 
sarias  omnes  bene  perficiunt. 

C^uomodo  actiones  musculorum  divi- 
sae  sunt  ? 

R.  Plerumque,  et  commodissime,  sunt  di- 
visae  in  actiones  invitas  et  voluntarias:  non- 
nullae  tamen  imperio  voluntatis  brevi  tem- 
poris  spatio  obediunt,  sed  denuo  necessitate 
imperiosissimS.  munera,  quibus  destinatac 

sunt,  resumere  impelluntur,  ideoque  locum 
inter  illas  medium  tenere  videntur. 

Quae  organa  muneribus  suis  sine  vo- 
luntate  funguntur  ? 

R.  Motus  cordis,  arteriarum,  organorum 
omnium  secernentium,  ventriculi,  intestino- 
rum,  et  uteri,  sine  voluntate  muneribus  suis 
funguntur. 

Quae  organa  locum  quasi  medium 
inter  actiones  voluntarias,  et  non  volunta- 
rias,  tenent  ? 

R.  Pulmones,  pupillae  oculorum,  sphin- 
cteres  musculi,  vesica  urinae,  et  similia,  par- 
tim  sub  imperio  voluntatis  actiones  suas  per- 
ficiunl. 

Quae  organa  denique  voluntatis  im- 
perio subjiciuntur  ? 

R.  Actiones  organorum  fere  omnium 
corporis,  praeter  quae  jam  diximus,  si  in- 
tegrae  saltern,  sub  imperio  voluntatis  gerun- 
tur. 

Nonne  sunt  hodle,  qui  contractiones 
musculorum  actionibus  chemicis  omnino  at- 
tribuunt  ? 

R.  Homines  recentiores  quidam  se  com- 
positione  rerum,  scilicet,  oxygenii,  carbouii. 

hydrogenii,  et  azotii,  in  corpore,  contractio- 
nes  musculorum,  corporisque  vigorem,  mag- 
na  ex  parte,  explicare  posse  crediderunt. 
Hujus  autem  ratio,  ni  fallor,  nullo  modo 
ab  arte  chemica  utique  utilissima  quaeren- 
da  est. 


!)■£  REBUS,  E QJJIBUS  MUSCULI  COMPO- 
NUNTUR. 

Qiilbus  chemicis  principiis  musculi 
constant  ? 

R.  E fibrina  praecipue,  albumine,  gelati- 
na,  materia  extracta,  phosphate  sodae,  phos- 
phate ammoniac,  phosphate  calcis,  et  car- 
bonate calcis,  constant. 

^uo  modo  haec  principle  adipisci- 

mur  ? 

R.  Quum  musculum  in  aqua  bene  lava- 
mus,  vel  coqulmus,  fibrac  ejus  colorem  suum 
amlttunt,  aloidaeque  hunt,  et  aqua  insolubi- 
les,  et  fraglles,  cum  siccae  sunt : massa  li- 
branim  haec  fibrina  appellatur.  Solutione 
calefacta,  albumen  summam  super  aquam 
coagulatur  et  natat ; et  paulisper  vaporata 

atque  frigida,  gelatina  paratur.  Solutions 
adhuc  siccata  cumque  alcohols  mista,  mate- 
ria extracta  dissolvitur,  quae  colorem  fus- 
cum,  odorem  aromaticum,  et  saporem  acrem 
liquori  dat ; dum  gelatina,  et  phosphas  so- 
das, et  phosphas  ammonias,  remanent.  Mus- 
culum  quoque  dissolvendo  in  acido  nitrico, 
et  solutioni  ammoniam  addendo,  phosphas 
calcis  adipiscimur.  Carbonas  calcis  etiam 
acido  nitrico  extrahitur,  et  in  oxalas  calcis 
convertitur. 

COLLOQUIUM  TERTIUiVL 


DE  INTEGUMENTIS  CORPORIS. 

Quibus  partibus  integumenta  humani 
corporis  constant  ? 

R.  E cuticula  sive  cpidermide,  corpora 
sive  retl  mucoso,  cute  vera,  et  membrana 
cellular!  sive  tela  cellulosa. 

Quae  cuticulae  fabrica  est  ? 

R.  Membrana  est  tenuis,  semipellucida, 
sensu  destituta,  quae  non  summam  cutem 
solum  teglt,  verum  in  fcava  corporis  etiam, 
os,  ninourum,  aures,  oculos,  vaginam,  ure- 
thram,  et  intestinum  rectum,  ingreditur  ; at- 
que  haec  velamine  circumdat.  Pars  ejus 
exterior  est  sulcata,  sicca,  rugosa,  et  ope  mi- 
croscopii  squamosa  esse  videtur ; interior 

autem  villosa  atque  humida,  corporique  mu- 
coso  conjungitur.  In  crassitudine  cuticula 
varia  est ; in  ore  et  lingua  tenuior,  in  pal- 
mis  atque  plantis  crassior.  Plurima  quo- 
que  exigua  foramina  in  ejus  substantia  vide- 
ri  possunt,  quibus  vasa  exhalantia,  absor- 
bentia,  et  ductus  glandularum  pates  cunt,  et 
pili  transeunt. 

Qud  modo  cuticula  formari  existima- 

tur  ? 

R.  Auctores  opiniones  varias  de  ejus  for- 
matione  conjecerunt.  Alius  cuticulam  vasis 
excernentibus  formari  expansis  ; alius  pa- 
pillis  nervosis,  quae  siccescunt  membranam- 
que  formant ; alius  pressu  aquae  in  utero, 
postque  partum  aeris  contactu,  existimavit. 
Veri  tamen  simile  est  cuticulam  eo  humore, 
quern  vasa  capillaria  corporis  mucosi  emit- 
tunt,  vel  parte  exteriore  corporis  mucosi  ip- 
sius  densata  atque  compacta,  generari. 

Quo  modo  cuticulam  partibus  subja- 
centibus  separas  ? 

R.  Separari  ustione,  emplastro  cantharir 
dum,  frictione,  et  putredine,  faciUime  po-» 
test. 

De  Corpora  Mucoso. 

Qiilbus  commodis  cuticula  inservit  ? 

R.  Extremitates  nervorum  obtegit,  sen- 
sumque  tactus  tolerabilem  et  naturalem  red- 
dit,  res  quoque  noxias,  ne  absorbeantur, 
prohibet,  et  exhalationem  per  cutem  qup- 
dammodo  impedit  atque  moderatur. 


DE  CORPORE  SIVE  RETI  MUCOSO. 

Quae  fabrica  corporis  mucosi  est  ? 

R.  Fabrica  ejus  tenerrima,  tenuissima,  et 
reticulata  est,  vasorumque  terminationes  exi- 
guissimorum  innumeras  continet,  quas  un- 
dique  materia  glutinosa  tenaxque  circum- 
dat. 

Quid  praeterea  de  corpore  mucoso'  no- 

visti  ? 

R.  Id  cutem  universam,  locis  sub  ungui- 
bus  exceptis,  complectitur ; crassius  nigri- 
usque  Mauro,  iEthiopi,  quam  Britanno,  et 
Gallo,  est ; coloremque  proprium  gentibus 
singulis  exhlbet. 

Quibus  rebus  corpus  mucosum  insert 

vit? 

R.  Extremitates  et  vasorum,  quae  ibi  aut 
desinunt,  aut  incipiunt,  et  nervorum,  qui  in 
papillas  distribuuntur,  ductusque  glandula- 
rum  sub  cute  jacentium  in  situ  proprio  te- 
nere,  sustentai'e  et  quodammodo  defendere 
videtur. 


DE  CUTE  VERA, 

Quae  cuti  verae  fabrica  est  ? 

R.  Fabrica  cutis  e fibris  intime  et  firmis- 
sime  inter  se  nexis,  varieque  dispositis,  con- 
stat, vique  magna  dilatandi  ac  resiliendi  prae- 
dita,  et  nervis  ac  vasis  sanguineis  ita  nume- 
rosis  referta  est,  ut  punctus  quidem  mini- 
mus dolorem  moveat,  sanguinemque  emit- 
tat.  Parte  ejus  externa  plurimae  papillae, 
in  quibus  nervorum  fasciculi  sunt,  oriun- 
tur : quae  papillae  organon  tactus  consti- 
tuunt ; internae  autem  parti  membrana  cel- 
lularis  adhaerescit,  et  alia  in  aliam  gradatim 
degenerat.  In  papillis  quoque  praeter  ner- 
vos  innumera  vasa  et  exhalantia  et  absor- 
bentia  cutem  penetrant,  atque  ora  aperiunt. 
Hae  papillae  nervosae  in  labris  villi  appel- 

De  Ufiguibus. 

lantur,  et  in  apicibus  digitorum  ordinibus 
ponuntur,  ibi  quoque  sensus  tactus  acutissi- 
mus  est. 

Quibus  utilitatibus  cutis  vera  inser- 

vit  ? 

R.  Cutis  vera  corpus  involvit,  firmius 
reddit,  ac  partes  ejus  inter  sese  diversas 
conjungit,  et  injuriis  etiam  extemis  maxime 
defendit,  vasis  innumeris  praesidium  dat, 
corpusque  mucosum  et  cuticulam  sustinet. 


DE  UNGUIBUS. 

Qiias  res  de  unguibus  intelligis  ? 

R.  Ungues  olime  cutis  papillis,  hodieta- 
men  saepiiis  e cuticula  enasci  existimantur. 
Cuticula  vero  ibi  dcest,  et  ungues  macera- 
tione,  vel  aqua  fervente  a papillis  facile  se- 
parantur,  atque  ad  cuticulam  adhaerent,  ei- 
que  similes  sensu  omnlno  destltuti  sunt ; et, 
prioribus  sublatls,  alii  iterum  increscunt. 
Structura  eorum  cornea  lamellas,  quae  e fi- 
bris  bene  compactis  atque  parallelis  versus 
apices  digitorum  dispositis  constant,  semper 
exhibet. 

De  Pilis. 

Quibus  rebus  ungues  inserviunt  ? 

R.  Ungues  digitorum  apices  ita  muniunt, 
ut  minus  facile  injuriis  laedantur ; et  nos 
quoque  in  rebus  minutis  prehendendis  adju- 
vant, et  fortasse  arma  barbaris  esse  possunt. 


DE  PILIS. 

Quid  de  pilis  dignum  memoria  novisti? 

R.  Pili  e bulbis,  quibus  materia  oleosa 
suppeditatur,  sub  cute  enascuntur,  qua  ma- 
teria colorem  praecipuum  singulis  ducunt. 
Materia  oleosa  paululum  mutata,  color  quo- 
que pilorum  mutatur  ; ilia  sublata,  hie  tol- 
litur,  ut  in  senectute  saepiiis  fieri  solet. 

^ Cul  usui  pili  inserviunt  ? 

R.  Usus  eorum  pariim  adhuc  cognitl  sunt. 
Verisimile  tamen  est,  pilos  in  homine  quo- 
dammodo  iisdem  rebus,  ac  in  bestiis,  inscr- 
vire,  a frigore,  nimirum,  corpus  defenderc, 
idque  ornare. 

De  Sensu  tactus. 


DE  GLANDULIS  SEBACEIS. 

Ubi  glandulae  sebaceae  sitae  sunt  ? 

R.  Sub  cute  vera  in  membrana  cellulari 
sitae  sunt,  nomenque  iis  impositum  habent 
humore,  quern  continent.  Pleraeque  earum 
locis,  quae  aeri,  et  fricationi  saepius  obji- 
ciuntur,  ut  naso,  auribus,  mammis,  ingui- 
nibus,  et  caeteris,  existunt. 

Cui  usui  hae  glandulae  inserviunt  ? 

R.  Illae  humorem  oleosuru,  qui  ductibus 
in  summam  cutem  hiantibus  fertur,  eamque 
humectat,  atque  ungit,  secernunt, 


DE  SENSU  TACTUS. 

Quae  de  sensu  tactus  praecipue  digna 
memoria  sunt  ? 

R.  Papillas  nervosas  omnibus  in  partibus 
cutis  positas  esse  vidimus,  organonque  ta- 
ctiis  praecipuum  constituere  ; ut  papillae 
per  cutem  universam  innumerae  sunf,  ita 
sensus  tactus  maxime  generalis  est.  Partes 
autem  aliae,  ut  apices  digitorum,  labra,  et 

lingua  hunc  sensum  multo  acutiorem  aliis 
habent,  quern  tenuitas  cuticulae,  facilitas 
harum  partium  flectendarum,  qua  plurimae 
papillae  in  rei  contactum  veniunt,  et  usus 
frequens,  acuunt.  Hoc  sensu  de  mole,  fi- 
gura,  duritie,  mollitie,  asperitate,  laevitate, 
distantia,  et  pondere  rerum,  judicamus.  Cum 
vero  cuticula  casu  submota  est,  sensus  ingra- 
tus  vel  dolor  fit.  Contra,  in  quibusdam  ce- 
rebri et  nervorum  vitiis,  ut  compressione, 
vulnere,  et  vis  vitalis  defectu  ; vel  cuticula 
labore  densata,  et  ustione  durata,  hie  sensus 
vel  in  Omni,  vel  magna  parte  corporis,  aut 
nimis  obtusus  fit,  aut  omnino  aboletur. 


DE  EXHALATIONE  PER  CUTEM. 

Qiiid  de  halitu  cutis  intelligis  ? 

R.  Vaporem  esse,  qui  extremis  arteria- 
rum  ramulis  in  superficiem  corporis  emitti- 
tur,  et  quantitatem  ejus  a calore,  impetu 
sanguinis,  exercitatione,  statuque  salutis  et 
animi,  potissimum  pendere.  Halitus  ple- 
rumque  invisibilis  est,  cum  e vasis,  quae 
sub  cuticula  hiant,  exit,  nisi  acre  crasso  et 

concrete  condensus  est,  turn  similis  nubi  a 
corpora  universe  ascendere  videtur. 

Quo  mode  halitus  cutis  plus  minusve 
copiosus  fit  ? 

R.  Exhalatio  per  cutem,  molu  sanguinis 
labore  accelerate,  cuteque  calida  et  laxa, 
conspicua  fit,  guttulasque  format,  quae  su- 
dor appellatur.  Hie,  nisi  certos  intra  fines, 
corpus  relaxat  atque  debilitat.  AfFectus  ani- 
mi  hilares  halitum  copiosiorem  faciunt,  me- 
tus  quoque  subitus  compaginem  cutis  proti- 
nus  solvit,  halitumque  ejus  in  guttulis  os- 
tendit.  Contra  autem,  frigus  et  ignavia 
compaginem  cutis  corrugant,  oraque  vaso- 
rum  exhalSntium  in  papillis  posita  maxime 
contrahunt.  Graves  animi  afFectus,  et  de- 
fectus  etiam  humoris  in  corpore,  halitum 
cutis  multo  parciorem  reddunt.  His  rebus, 
et  praecipue  ab  experimentis  -quae  nuper 
facta  sunt,  quantitas  halitus  cutis  varia  esse 
videtur.  In  Britannia  tamen  fortasse  hand 
absurdum  sit  eum  quotidie  ad  uncias  quinque 
et  viginti  per  hyemem,  atque  ad  quadragin- 
ta  per  aestatem,  existimare. 

DE  ABSORPTIONE  PER  CUTEM. 

^ Quid  de  absorptione  etiam  intelli- 
gis? 

R.  In  summam  cutem  vasa  hiant,  quae 
res  subtiles  in  ejus  contactum  venientes  ab- 
sorbent, et  fortasse  oxygenium  etiam  ab  ac- 
re hauriunt.  Haec  tamen  humorem  multo 
tardiiis,  quam  alia  vasa  interna,  absorbent ; 
itaque  homines  baud  mediocres,  an  humor 
per  cutem  absorbeatur,  dubitabant.  Cum 
autem  summam  cutem  hydrargyro,  vel  opio, 
vel  camphora,  vel  terebinth! na  fricamus, 
brevi  efFectus  utriusque  proprios  se  ostendere 
videmus ; quod  nunquam  fieri  posset,  nisi 
ora  vasonim  in  cute  eas  res  absorbuissent. 
Balneum  quoque  sitim  urgentem  sedat.  Ita- 
que mihi  sane  nihil  dubium  est,  quin  vasa 
in  summam  cutem  hiantia  res  subtiles  ab- 
sorbeant. 

DE  MEMBRANA  CELLULARI. 


Qua.  causa  membrana  cellularis  plc- 
rumque  cum  integumentis  cprporis  annume- 
ratur  ? ’ 

R.  Quia  membrana  ilia  in  universo  cor- 
pore  sub  cute  existit,  eamque  partibus  sub- 
jacentibus  conjungit, 

^ Quae  de  fabrica  et  natura  membranae 
liujus  novisti  ? 

R.  Tela  est  tenuissima,  patiens  maximi 
distentus,  vi  mirabili  resiliendi  praedita,  at- 
que  e membranulis  varie  conjunctis  compo- 
nitur,  inter  quas  cellulae  innumerae,  quae 
inter  sese  liberrime  communicant,  et  adipe 
vel  oleo  plenae  sunt,  formantur.  Cutis  igi- 
tur,  hac  membrana  et  adipe  interpositis,  jus- 
tos  intra  fines  hue  et  illuc  moveri  potest,  a- 
dcoque  minus  facile  laeditur.  Haec  mem- 
brana interdum  multum  densata  est,  fascias- 
que  musculis  robustas  vel  vaginas  format, 
inter  musculos  quoque  universes  ingreditur, 
alium  aliifonnectit,  motusque  eorum  tempe- 
rat.  Sacculos  etiam  complures,  qui  bursae 
mucosae  nominantur,  in  quibus  tendines  mu- 

sculormn  muneribus  suis  libere  perfungun- 
tur,  fere  ad  articulos,  positos  efficit.  Porro, 
haec  densata  capsulas  atque  ligamenta  ar- 
tuum  fere  innumera,  quae  ossa  inter  sese 
conjungunt,  constituit.  Simplex  autem  et 
tenera  inter  fibras  musculosas  quidem  ma- 
xime  exiles  distribuitur,  quo  aliae  super  a- 
lias  multo  faciliores  moveant. 

Quibus  rebus  membrana  cellularis  in- 
servit  ? 

R.  Haec  membrana  est,  qua,  ut  jam  dic- 
tum est,  partes  omnes  corporis  inter  se  con- 
nectuntur;  et  cu jus  vasi?  humor  subtilis,  in 
cava  quaedam  infunditur,  atque  prohibet, 
ne  aliae  aliis  partibus  adhaerescant ; haec 
etiam  fascias  et  vaginas  musculis  suppeditat, 
et  adlpem  vel  oleum  in  cellulis  suis  continet. 


DE  ADIPE. 

Quae  de  adipe  digna  memoria  sunt  ? 

R.  Materia  est  oleosa  in  vesiculis  retenta, 
quas  vasa  sanguinea  minutissima  circum- 
dant,  quibus  vasis  adeps  vel  oleum  secerni 
existimatur.  Vesiculae  autem  inter  se  ne- 

que  communicant,  nec  ductus  excementes 
consplcuos  habent.  Adeps,  cum  opus  est, 
e cellulis  exudat,  vasisque  absorbentibus  in 
sanguinem  revehitur,  iteramque  nutrimen- 
tum  corpori  ministrat. 

^ Quibus  partibus  corporis  adeps  maxi- 
me  abundat  ? 

R.  Plurimus  adeps  sub  cute,  in  omento, 
ac  mesenterio,  circa  renes,  in  mammis,  ge- 
nis,  et  orbitis,  invenitur. 

Ubi  corporis  adeps  deest  ? 

R.  In  cerebro  deest,  et  palpebris,  pulmo- 
nibus,  hepate,  splene,  renibus,  scroto  et 
pene. 

^ Quibus  commodis  adeps  in  corpore 
inservit  ? 

R.  Adeps  partes,  ubi  adest,  lubricat;  mo-r 
tusque  earum  expedit ; interstitia  quoque 
musculorum  complet;  formamque  dat  cor- 
pori egregiam,  teretem,  et  etiam  nitidani; 
vasaque  tenerrima  sustinet,  atque  ab  inju- 
riis  bene  defendit, 

DE  REBUS,  E QUIBUS  INTEGUMENTA  COR- 
PORIS CONSTANT. 

Quibus  chemicis  principiis  integumen- 
ta  jam  dicta  corporis  constant  ? 

R.  Cuticula  acidis  et  alcalis  soluta,  pro- 
prietates  albuminis,  quod  coagulatum,  atque 
modo  singular!  modificatum  sit,  habere  vi- 
detur. 

Crines  in  aqua  coquendo,  gelatinam,  qua 
flexiles  et  tenaces  facti  sunt,  adipiscimur ; 
quod  ad  figuram  attinet,  iidem,  sed  multo 
fragiliores,  sunt.  In  lebete  Papiniano  ta- 
men  crines  solvi  possunt ; et  solutio  materi- 
am  animalem,  sulphur,  et  forsan  alia,  con- 
tinet ; frigida  autem  oleum  bitumineum  tar- 
de  demittit.  In  alcohole  crines  decocti  ole- 
, um  album,  quod  squamarum  forma  cadit, 
alterum  quoque  oleum  colore  crinium  pro- 
prio,  alcohole  vaporato,  dant.  Crines  in  ci- 
nerem  redact!,  ferrum,  manganesium,  phos- 
phas  calcis,  sulphas  calcis,  carbonas  calcis, 
murias  sodae,  silicam,  et  interdum  magne- 
siam,  continent. 

Ungues  albumen  coagulatum,  fortasse  cum 
paulula  gelatina,  et  aliquid  phosphatis  cal- 
cis,  continere  \ddentur. 

Cutis  vera  longo  tempore  in  aqua  decocta 
primo  gelatinae  similis  fit,  deiiide  omninb 
dissolvitur,  et,  solutione  vaporata  et  frigi- 
facta,  gluten  ellicit. 

Membrana  cellularis  in  aqua  fervente  de- 
cocta solv’tur,  et,  solutione  paulisper  vapo- 
rata, gluten  fit. 

Adeps  oleo  similis  carbonium,  hydroge- 
nium,  et  oxygenium,  continere  videtur. 


COLLOQUIUM  QUARTUM. 


DE  CEREBRO. 

Quae  membranae  et  divisiones  in  ce- 
rebro  sunt  ? 

R.  Cerebrum  est,  et  cerebellum,  quae 
tres  membranae  cingunt;  falx  major  cere- 
brum, et  minor  cerebellum  in  dua  hemi- 
sphaeria,  quorum  utrumque  in  cerebro  ite- 
rum  in  lobos  tres  separatur,  dividit ; tento- 
rium cerebelli,  sive  septum  transversum,  ce- 
rebrum a cercbello  sejungit. 

Cum  integumenta  jam  memorata,  ten- 
dinem  musculi  occipito-frontalls,  et  pericra- 
nium submovimus,  craniumque  serra  cir- 
cumcidimus,  et  partem  ejus  superiorem  ele- 
vavimus,  quid  in  couspectum  venit  ? 

R.  His  remotis,  duram  matrem  omnium 
membranarum  densissimam,  crassissimam, 
et  validissimain  videmus,  quae  e fibris  for- 
tibus  et  varle  dispositis  componitur.  Cum 
Omni  facie  interna  calvarlac,  sed  praesertim 
cum  suturis  dura  mater  vasis  innumeris  com- 
mittitur  ; adeoque  vasa  interna  commercium 
cum  externis  liberrimum  habent.  Guttulae 
sanguinis  e vasis  ruptis  effunduntur,  et  con- 
sistunt.  Dura  mater  duplex  descendit  inter 
hemisphaeria  duo  cerebri,  cristae  galli  os- 
sis  ethmoidei  adhaerescit,  occipitiumque  ver- 
sus currit,  et  sub  sutura  sagittal!  inter  lami- 
nas  ejus  duas  spatium  triangulum  format, 
quod  est  sinus  longitudinalis,  et  tandem  de- 
sinit  in  tentorium  cerebelli,  falxque  appella- 
tur.  Inter  falcem  et  tentorium  sinus  secun- 
dus  sive  torcular  Herophili  est,  et  inter  la- 
minas  tentorii  et  ossa  utroque  latere  sinus 
sunt  laterales.  In  iis  sinibus  chordae  trans- 
versae  sunt,  quae  sinus  prohibent  ne  nimis 
sanguine  distendantur.  Utroque  latere  sinus 
longitudinalis  sub  dura  matre  plurima  cor- 
puscula  subalbida  sita  sunt,  quae  glandulae 
Pacchioni  appcllantur. 

Quae  de  membrana  sub  dura  matre 
jacente  digna  memoria  sunt  ? 

R.  Ilia  membranula  tunica  aracbnoidea 
appellata,  Imprimis  tenuis,  tenera,  et  pellu- 
cida,  ita  cerebrum  arete  cingit,  ut  difficillime, 
nisi  ad  tuber  annulare,  separari  possit ; per 
earn  etiam  gyros  sive  flexus  cerebri  pulcher- 
rime  videmus.  Nulla  vasa  in  hac  membra- 
nula adhuc  visa  sunt. 

Quid  sub  tunica  aracbnoidea  in  con- 
spectum  venit,  et  quae  est  ejus  fabrica  ? 

R.  Pia  mater  vasis  sanguineis,  et  fortasse 
lymphaticis,  ubique  referta,  non  cerebrum 
solum  involvit,  sed  etiam  inter  omnes  ejus 
flexus  sese  duplicem  insinuat,  atque  cava 
omnia  sive  ventriculos  cerebri  obducit.  Ejus 
fabrica  est  tenera  et  tenuis,  atque  vasa  plu- 
rima  continet. 

Quibus  rebus  hae  tres  membranae  in- 
serviunt  ? 

R.  Dura  mater  cerebrum  involvit;  ac  in- 
juriis  quodam.mod  > defendit ; atque  munere 
pericranii  interni  perfungitur  vasa,  quae  cra- 
nium penetrant,  sustinendo ; falcem  majo- 
rem  et  minorem,  et  tentorium  cerebelli  sive 
septum  trausversum,  efficit,  quae  et  hemi- 

sphaeria  cerebri,  et  cerebelli  in  situ  proprio 
tenent,  partesque  prohibent,  quo  minus  mo- 
tibus  corporis  variis  laedantur  ; et  sinus  sive 
canales  quoque,  in  quos  sanguis  veiiosus  in- 
funditur,  ut  e cranio  transmittatur,  format. 

Cum  falx  a crista  galli  lacerata,  atque 
reversa  est,  et  hemisphaeria  paululum  supra 
sejuncta  sunt,  quid  in  conspectum  venit  ? 

R.  In  sulco  inter  hemisphaeria  substantia 
alba  conspicitur,  cui  nomen  corporis  callosi 
est. 

Oiiae  est  ejus  structura  ? 

R.  Substantia  corporis  callosi  medullaris 
est,  utroque  latere  striae  transversae  in  me- 
dia parte  conveniunt,  et  raphen  formant, 
dein  descendunt,  septumque  lucidiim  consti- 
tuunt.  Pars  corporis  callosi  anterior  angu- 
stior,  quam  posterior  est. 

Cum  partes  superiores  utriusque  he- 
misphaerii  usque  ad  corpus  callosum  subnio- 
vimus,  quid  videmus  ? 

R.  Substantiam  cineraceam  sive  cortica- 
lem,  ct  medullarem  ; haec  centrum  occupat, 
ilia  pulchemme  flexuosa  circumducitur ; 
haec  a nonnullis  aliquid  excernere,  ilia  ab 
aliis  anatomicis  glandulosa  esse,  ab  aliis  ali- 

quid  secernere,  exlstimata  est.  Parte  sub- 
stantiae cineraceae  iterum  submota,  centrum 
ovale  Vieussenii  exhibetur. 

Quas  partes  proxime  mihi  ostendis  ? 

K.  Cum  aliquid  materiae  medullaris  utro- 
que  latere  corporis  callosi  submotum  est, 
ventriculi  laterales  deteguntur.  Illi  sub  cen- 
tre ovali  jacent  curvi,  et  cornua  habent  tria, 
anteriora,  posteriora,  et  inferiora.  Pia  ma- 
ter ventriculos  obducit,  halitumque  secer- 
nit,  qui  'prohibet  ne  partes  concrescant. 
Cornua  anteriora  septo  lucido  separantur  ; 
posteriora,  quae  a quibusdam  cavitates  digi- 
tales  nominantur,  retrorsum  flectuntur ; in- 
feriora giadatim  descendunt,  antrorsum  ver- 
tunt,  et  tandem  in  lobos  medios  cerebri  de- 
sinunt. 

Quae  partes  nunc  in  conspectu  sunt  ? 

K.  Prope  cornua  anteriora  in  fundo  ven- 
triculorum  lateralium  corpora  striata  sita 
sunt,  quorum  superficies  cineracea  est,  pars 
autem  interna  striis  medullaribus  pulchre 
miscetur.  Partes  eorum  posteriores,  una  ab 
altera,  recedunt,  thalamosque  nervorum  op- 
ticonim  inter  se  recipiunt,  qui  supcrficiem 
meduUarem  habent,  sed  intus  striati  sunt. 

Partes  thalamorum  opticorum  deorsum  ver- 
susque  latera  vertunt,  tractusque  opticos 
formant.  In  fossa  inter  corpora  striata  et 
thalamos  chorda  meduUaris  est,  quae  cen- 
trum semicirculare  Vieussenii,  sive  taenia 
semicircularis  Halleri,  nominata  est.  Super 
thalamos  et  in  plurimo  fundcw  ventriculorum 
lateralium  plexus  choroides  expanditur,  qui 
utriusque  lateris  post  crura  fornicis  anteri- 
ora  convenit.  Septum  lucidum  falci  simile 
e laminis  duabus,  ut  dictum  est,  constat;  in- 
ter quas  parte  anteriore  fissura  Silvii  est. 

Sub  septo  lucido  iterum  fornix  est,  quae 
crura  quatuor  habet,  duo  nimiriim  anterio- 
ra,  duoque  posteriora,  quae,  alium  ab  alio, 
recedunt,  cursumque  cornuum  inferiorum 
ventriculorum  lateralium  sequuntur,  et  ibi  a 
plerisque  pedes  Hippocampi,  sive  cornua  f 
Ammonis  nominantur ; margines  quoque  te- 
nues exhibent,  quibus  nomen  corporum  lim- 
briatorum  imposimm  est.  Anterius  fornix 
angusta,  posteriiis  multo  latior  est,  ubi  cum 
corpore  calloso  committitur.  Inter  crura  e- 
jus  anteriora  et  plexus  junctionem  choroldis 
sub  fornice  foramen  est  Monroianum ; ibi 
quoque  est  iter  ad  infundibulum;  melius 

autem  iter  ad  tertimn  ventriculum.  Fornice 
reflexa,  inferne  pars  ejus  posterior  lineis 
transversis  et  obliquis  imprimitur,  quod  no- 
men  psalterii  vel  lyrae  habet.  Tela  choroi- 
dea  vasis  referta,  quae  fornicem  thalamis  op- 
ticis  connectit,  earn  irapressionem  musici  in- 
strumenti  fornici  dare  videtur.  Infundibu- 
lum oblique  antrorsum  ad  glandulam  pituita- 
riam  usque  in  sella  Turcica  sitam  descendit. 

Ventriculus  tertius  fissurae  similis,  in  u- 
troque  latere  thalamis  opticis,  supra  com- 
missura  molli,  quae  thalamos  tegit,  infra 
cruribus  cerebri,  continetur.  Juxta  anterio- 
rem  partem  ventriculi  tertii  ante  crura  for- 
nicis  anteriora  chorda  medullaris,  quae  com- 
missura  cerebri  anterior  appellatur,  corpora 
striata  transversim  percurrit : ad  partem  quo- 
que  posteriorem  ejusdem  ventriculi  altera 
chorda  est,  commissura  cerebri  posterior ; 
per  quas  hoc  cerebri  hemisphaerium  cum 
illo  connecti  yidetur.  A fundo  partis  pos- 
terioris  ventriculi  tertii  est  iter  ad  quartum 
ventriculum,  sive  aquaeductus  Silvii. 

Fornice  et  tela  choroidea  omnino  submo- 
tis,  post  thalamos  opticos  et  supra  iter  a ter» 
tio  ad  quartum  ventriculum  nates  et  testes, 

sive  tubercula  quadrigemina,  et  glandula 
pinealis,  conspicluntur : nates  superiores, 
testes  inferlores  sunt.  Supra  nates  glandula 
pinealis  sita  est,  quae  commissurae  cerebri 
posteriori  adhaerescit. 

His  submotis,  quid  in  conspectum  ve- 

nit  ? 

R,  Tentorium  cerebelli,  quod  lobos  ce- 
rebri posteriores  sustentat,  atque  cerebellum 
tegit.  Hoc  secto  et  sublato,  falx  minor  a 
parte  ejus  media  descendit,  et  cerebellum  in 
duo  hemisphaeria  etiam  dividit.  Cerebel- 
lum anfractus  sive  gyros  plurimos,  et  mate- 
riam  quoque  cineream  et  medullarem  inter 
se  ita  altematam  habet,  ut  sectum  in  per- 
pcndiculo  inter  hemisphaeria,  arborem  vitae 
repraesentet.  Hemisphaeria  cerebri  in  cru- 
ra duo,  et  ea  cerebelli  etiam  in  duo,  tandem 
desinunt,  medullamque  oblongatam  formant ; 
inter  quam  et  cerebellum  ventriculus  quar- 
tus  situs  est,  pars  cujus  inferior  calamus 
scriptorius  nominatur.  Tenuis  lamina  me- 
dullaris  crura  inter  se,  et  medullam  oblon- 
gatam cerebello  conjungit,  atque  supra  iter 
ad  quartum  ventriculum  expanditur,  et  val- 

Amla  magna  cerebri,  sive  velum  Vieussenii 
vocatur. 

Cerebrum  et  cerebellum  super  basin 
cranii  jacent,  et  eminentiis  atque  excavati- 
onibus  ossium  sese  accommodant ; quae  res 
igitur  in  parte  inferiore  cerebri  et  cerebelli 
maxime  memoria  dignae  sunt  ? 

R.  Ibi  inter  lobos  cerebri  medios  videmus 
corpora  albicantia,  sive  eminentias  mam- 
millares,  quae  crurum  fornicis  anteriorum 
extrema  videntur.  Inter  haec  et  crura  cere- 
bri est  pons  Tarini  substantia  cinerea,  qui 
panim  fundum  ventriculi  tertii  facit.  Ubi 
crura  cerebri  et  cerebelli  conveniunt,  tuber 
annulare  sive  pons  Varolii  in  excavatione 
ossis  sphenoidei,  et  processus  cuneiformis 
occipitis  situs  est.  A tubere  annulari  ad 
foramen  usque  magnum  medulla  oblongata 
descendit,  et  post  ejus  egressum  e cranio 
medulla  spinalis  nominatur,  quae  canalem 
vertebrarum  intrat,  descendit,  tandemque  in 
caudam  equinam  desinit.  In  superficie  me- 
dullae  oblongatae  quatuor  eminentiae  sunt, 
scilicet,  media  in  parte  duae  pyrami dales, 
quanim  in  utroque  latere  duae  olivares. 

^ Quibus  rebus  hae  partes  variae  cere- 
bri et  cerebelli  in  oeconomia  animali  inser- 
viunt  ? 

R.  Quibusdara  placuit  usum  alium  parti 
alii  imputare ; perperam  autem,  quia  usus 
singularum  partium  adhuc  in  occulto  latent. 
Patet  vero  experimentis  cerebrum  et  cere- 
bellum cum  medulla  spinali,  quae  ambo- 
rum  productio  habenda  est,  fontem  primum 
atque  unicum  esse,  unde  nervi  oriantur^  om- 
nibusque  corporis  partibus  ramulos  mittant, 
quibus  impressiones  rerum  externarum  acci- 
piuntur, principloque  vitali  feruntur,  delude 
sensum  et  motum  in  corpore  excitant. 


DE  CHEMICIS  PRINCIPIIS  CEREBRI. 

Quibus  chemicis  prindpiis  cerebrum 
constat  ? 

R.  E substantia  peculiari  albuminis  sub- 
slmili,  phosphate  calcis,  phosphate  sodae, 
phosphate  ammoniae,  atque  sulphate  calcis, 
constare  videtur. 

Quo  modo  haec  principia  adipisci- 

mur  ? 

R.  Cerebro  in  vase  bene  trito  cum  aqua, 
Inistura  subalbida  paratur,  quae  calore  coa- 
gulatur,  atque  multis  in  rebus  albumen  re- 
fert.  Cerebrum  cum  acido  sulphurico  di- 
lute contritum  partim  dissolvitur  ; solutione 
vaporata,  residuum  nigrum  superest,  quod 
aqua  mistum,  carbonem  lignarium  deponit, 
et  brevi  liquor  limpidus  remanet ; qui  pau- 
luliim  vaporatus,  et  alcohole  mistus,  sulphas 
ammoniae,  sulphas  calcis,  acidum  phospho- 
ricum,  phosphas  sodae,  et  phosphas  ammo- 
niae, demittit. 


DE  ORIGINE  -NERVORUM  IN  CRANIO. 

Quot  nervi  e cerebro  et  cerebello  o- 
riuntur  ? 

Rt  Paria  novem  nervorum,  qui  nomina 
varia  acceperunt,  et  vulgo  a parte  anteriore 
ad  posteriorem  cerebri  annumerantur. 

Quibus  partibus  cerebri  nervi  oriun- 

tur  ? 

R.  Nervi  primi  paris,  scilicet,  olfactorii, 
e corporibus  striatis  oriuntur,  atque  e cranio 
per  foramina  cribrosa  ossis  ethmoidei  egre- 

diuntur,  superque  membranam  pituitariam 
narium  ramulis  minutissimis  distribuuntur, 
atque  ibi  organon  olfactiis  constitmmt. 

Nervi  secundi  paris,  vel  opticl,  e thalamis 
opticis  oriuntur,  atque  ad  partem  sellae  Tur- 
cicae  anteriorem  conjunguntur,  et  ad  simili- 
tudinem  literae  X inter  sese  transversi  cur- 
runt,  perque  foramina  optica  e cranio  exeunt, 
deinde  in  retinas  sese  expandunt. 

Nervi  tertii  paris,  vel  motores  oculomm, 
e cruribus  cerebri  juxta  tuber  annulare  o- 
riuntur,  atque  cranio  per  foramina  lacera  e- 
grediuntur,  musculisque  omnibus  oculorum, 
praeter  trochleares  et  abductores,  vim  ner- 
vosam  suppeditant  j ramulum  quoque  ad 
formandum  ganglion  ophthalmicum  utroque 
latere  emittunt. 

Nervi  quarti  paris,  vel  patbetici,  e valvu- 
la  sive  velo  Vieussenii  post  nates  oriuntur,  e 
cranio  per  foramina  lacera  exeunt,  atque  per 
musculos  trochleares  distribuuntur. 

Nervi  quinti  paris,  vel  par  trigeminum,  e 
lateribus  tuberis  annularis  prope  crura  cere- 
belli  oriuntur,  atque  ad  partes  petrosas  os- 
sium  temporum  plexum  utroque  latere,  de- 
inde ganglion  semilunare,  sive  Gasseria- 

num,  formant,  e quo  enascuntur  rami  tres, 
scilicet,  ophthalmicus,  maxillaris  superior, 
et  maxillaris  inferior. 

Ramus  ophthalmicus  e cranio  per  fora- 
men lacerum  in  orbitam  egreditur,  et  ibi  ra- 
mulum  supra-trochlearem,  nasalem,  lachiy- 
malem,  emittit,  dum  truncus  ipse  frontalis 
vocatur.  Ramulus  quoque  vel  trunco  oph- 
thalmico,  vel  ramulo  nasali,  ad  formandum 
ganglion  ophthalmicum  sive  lenticulare,  e- 
mittitur ; unde  nervi  ciliares  enascantur. 

Ramus  maxillaris  superior  per  foramina 
rotunda  ossis  sphenoidei  exit  e cranio,  turn 
primum  ramulum  spheno-palatinum,  qui 
ramulum  unum  per  foramen  pterygoideum 
ossis  sphenoidei  ad  nervum  sympatheticum 
in  canali  carotico  jungendum  reflectit,  et  qui 
ramulum  alterum  per  foramen  innominatum 
partis  petrosae  ad  portionem  duram  septimi 
paris  jungendam,  emittit ; deinde  palatino- 
maxillarem  sive  alveolarem  posteriorem  e- 
mittit,  et  truncus  ipse  infra-orbitalis  apella- 
tur. 

Ramus  maxillaris  inferior  e cranio  per  fo- 
ramen ovale  ossis  sphenoidei  utroque  latere 
egreditur,  et  ramulos  aliquos  musculls,  ra- 

mulumque  llngualem  sive  gustatorlum,  qui 
per  apicem  linguae  distribuitur,  emittit. 
Truncus  ipse  foramine  posteriore  canalem 
maxillarem  inferiorem  intrat,  ibi  dentibus 
sui  lateris  surculos  exiguos  suppeditat,  e ca- 
nali  per  foramen  menti  exit,  atque  demum 
mento  labioque  inferiori  ramulos  plurimos 
distribuit,  ac  evanescit. 

Nerv'i  sexti  paris,  vel  abducentes,  ab  ini- 
tio medullae  oblongatae  prope  tuber  annu- 
lare oriuntur,  et  suo  in  cursu  sinum  caver- 
nosum  ingrcdiuntur,  quo  duos  vel  tres  sur- 
culos exiguos,  qui  deorsum  in  superficie  ar- 
teriarum  carotidum  utroque  latere  serpunt, 
originemque  sympathetico  magno  praebent, 
emittunt ; dcinde  per  foramina  lacera  e cra- 
nio exeunt,  et.  per  musculos  oculorum  ab- 
ductores  distribuuntur. 

Nervi  septimi  paris,  vel  auditorii,  e por- 
tione  molli,  et  dura,  constant.  Portio  mol- 
lis ex  anteriore  parte  vcntriculi  quarti  striis 
medullaribus  transversis,  et  tubere  annulari, 
oritur  ; deinde  portioni  durae  sese  applicat. 
Portio  dura,  quae  interdum  ctiam  sympa- 
theticus  minor  nominator,  e parte  cerebri 
communi  pontis  Varolii,  crurum  cerebelli. 

ct  medullae  oblongatae,  oritur,  et  simul  cum 
portione  molli  meatum  auditorium  internum 
intrat.  Portio  mollis  e fasciculis  duobus  con- 
stat ; quorum  alter  cochleae,  alter  vestibule 
et  canalibus  etiam  semicircularibus  surculos 
exiguissimos  suppeditat.  Portio  dura  in  ca- 
nalem,  sive  aquaeductum  Fallopii  intrat,  at- 
que  ibi  ramulum  a maxillari  superiore  re- 
trogradum  recipit,  et  ante  ejus  exitum  chor- 
dam  tympani  reflectit,  quae  inter  processus 
longos  mallei  et  incudis,  ac  supra  membra- 
nam  tympani  currit,  fissuramque  Glasseri 
intrat,  et  ramulum  lingualem  quinti  paris 
jungit ; portio  dura  e canali  per  foramen 
stylo-mastoideum  exit,  ramulumque  occipi- 
talem,  atque  surculos  plurimos  musculis  et 
glandulis  emittit,  et  ante  aurem  plexum  sive 
pedem  anserinum  facit,  e quo  enascuntur 
ramuli  temporales,  faciales  superiores,  me- 
diae, inferiores,  et  subcutanei  cervicales,  qui 
inter  sese,  et  cum  ramis  quinti  paris  etiam, 
liberrime  communicant. 

Nervi  paris  octavi,  vel  par  vagum,  e me- 
dulla oblongata  ad  corpora  olivaria  oriuntur, 
glosso-pharyngeo  utroque  latere  comitati,  e 
cranio  per  foramina  lacera  posteriora  ex- 

cunt.  Glosso-pharyngeus,  qui  etiam  dici- 
tur  lingualis  lateralis,  ramulum,  quI  cum 
septimo  pare  communicat,  deinde  ramulos 
alios  ad  plexum  super  arteriam  carotidera 
internain  formandum,  emittit ; unde  ramuli 
aliqui  ad  cor  usque  descendant ; et  tandem 
in  radice  linguae  evanescit.  Par  vagum  ra- 
mulum unum  pharyngi,  alterum  laryngi, 
deinde  surculos  quosdam  cordi  mittit,  et  de- 
inde in  thoracem  descendit. 

Nervi  accessorii  ad  par  octavum  e me- 
dulla oblongata  et  initio  medullae  spinalis 
oriuntur,  e cranio  cum  pare  octavo  exeunt, 
deinde  ramulum  unum  nervo  pharyngco,  al- 
terum pari  vago,  emittunt ; sub-occipitalem 
arcu,  et  saepius  primum  cervicalem  jun- 
gunt,  et  tandem  in  musculis  evanescunt. 

Nervi  noni  paris,  vel  linguales,  e medulla 
oblongata  inter  corpora  olivaria  et  pyrami- 
dalia  oriuntur,  e cranio  per  foramina  con- 
dyloidea  anteriora  egrediuntur,  deinde  cum 
nervo  sub-occipitali  ipso,  vel  arcu,  qui  hu- 
jus  conjunctione  et  primi  cervicalis  forma- 
tur,  hoc  et  illo  latere  communicant,  et  pan- 
ic inferiiis  descendentem  noni  emittunt,  de- 

I mumque  ramulos  mediae  linguae  plurimos 
dant,  atque  ibi  evanescunt. 

Nervi  sympathetici  magni  utroque  latere 
ramulo  maxillaris  superioris  reflexo,  et  sur- 
culis  etiam  duobus  vel  tribus  a sexto  pare, 
cum  in  sinu  cavernoso  sunt,  demissis  origi- 
nem  ducunt.  In  canali  carotico  conjunctio- 
ne  horum  ramulorum  plexus  formatur,  qui 
arteriam  carotidem  internam  complectitur. 
Truncus  baud  multum  descendit,  cum  gan- 
glion cervicale  supremum  ad  vertebram  col- 
li secundam  facit ; ganglion  medium  ad 
vertebram  quartam  vel  quintam  ; et  gan- 
glion cervicale  imum  ad  vertebram  colli  ul- 
tlmam. 


COLLOQUIUM  QUINTUM. 


DE  OCULO. 

Quid  de  oculo  observandum  est  ? 

R.  Partes  oculi  evidentes  sive  externas ; 
ct  abditas  sive  internas. 

Quae  partes  externae  sunt  ? 

R.  Supercilia,  palpebrae,  tarsi,  cilia,  glan- 
dulae  sebaceae,  glandula  lachrymalis,  carun- 
cula  lachrymalis,  puncta  lachrymalia,  et  tu- 
nica adnata  sive  conjunctiva. 

Quibus  rebus  haec  inserviunt  ? 

R.  Supercilia  ad  sudorem  a fronte  ma- 
nantem,  pulverem,  a^iasque  res  extraneas 
prohibendum,  quo  minus  in  oculos  cadant, 
destinari  videntur  ; ad  ornamenta  quoque, 
et  affectus  animi  exprimendos,  utilia  sunt. 


De  Oculo. 


69 

Palpebrae  etiam  oculos  rebus  extraneis, 
nimioque  lucis  bene  defendant,  et  motibus 
5uis  lachrymas  oculis  proprie  applicant. 

Tarsi  cartilaginosi,  singularum  in  margi- 
ne  palpebrarum  siti  sunt,  tenentque  palpe- 
bras,  ne  rugent,  atque  sic-  alteram  alter!  ap- 
tant. 

Cilia  superciliis  similia,  pulverem,  vel 
insecta  oculis  arcent,  et  ornamentis  quoque 
homini  sunt. 

Glandulae  sebaceae  sive  Meibomianae  in- 
ter tarsos  et  membranam,  quae  palpebras 
infra  obducit,  sitae,  humorem  oleosum  ef- 
fundunt,  qui  motus  palpebrarum  baud  pa- 
rum  faciliores  reddit,  atque  prohibet,  ne 
palpebrae  inter  se  concrescant. 

Glandula  lachrymalis,  olim  glandula  in- 
nominata  Galeni  vocata  est,  in  excavatione 
ossis  frontis  tempora  versus  sub  arcu  super- 
ciliorum  sita  est ; glandulae  aliae  sunt  mi- 
nores  prope  hanc,  e quibus  omnibus  ductus 
oriuntur,  qui  lachrymas  effundunt  ad  globum 
oculi  humectandum. 

Caruncula  lachrymalis  est  glandula,  quae 
in  angulo  oculi  ad  nasum  sita,  materiam  se- 

baceam  secernit,  atque  palpebris  clausis,  la- 
chrymas  in  puncta  lachrymalia  diiigit. 

Puncta  lachrymalia  prope  nasum  sita  ca- 
runcula  lachrymali  sejuncta  sunt,  et  post- 
quam  lachrymae  oculum  humectaverunt,  eas 
in  canales  duos  absorbent,  qui  in  saccum  la- 
chrymalem  desinunt. 

Tunica  adnata  cutis  esse  sub  palpebris 
reflexa,  et  haud  parum  mutata,  vidctur,  res- 
que  extraneas,  ne  pone  oculum  sese  insinu- 
cnt,  prohlbet,  atque  velamcn  laeve,  quo  fri- 
ctiones  multiim  impediantur,  praebet. 

^ Die  mihi  breviter  cursum  lachryma- 
rum. 

R.  Lachrymae  glandula  lachrymali  se- 
cernuntur,  motibus  palpebrarum  globum  o- 
culi  humectant,  versus  nasum  currunt,  atque 
in  puncta  lachrymalia  recipiuntur ; quorum 
canales  in  sacco  lachrymali  conveniunt,  in- 
de  lachrymae  per  ductum  ad  nasum  descen- 
dunt. 

^ Quae  partes  oculi  inter nae  sunt  ? 

R.  Tunicae,  cornea,  iris,  pupilla,  circulus 
ciliaris,  sive  ligamentum  ciliare,  humores, 
nervi,  et  vasa  sanguinea. 

^ Quot  tunicae  oculo  sunt  ? 

R.  Tres,  scilicet,  tunica  sclerotica,  cho- 
roidea,  et  retina. 

Die  mihi  quod  de  singulis  harum 
maxime  dignum  memoria  sit. 

R.  Tunica  sclerotica  est  dura  et  validissi- 
ma,  et  corneae  ita  firnoissime  adhaerescit,  ut 
quidam  eandem  tunicam  esse  putaverint ; 
perperam  vero,  cum  color  ejus  et  textura 
a tunica  sclerotica  plurimum  distent.  Ad 
partem  tunicae  hujus  anteriorem  tendines 
musculorum  quatuor  rectorum  figuntur.  Hi 
tendines  et  substantia  cellularis,  quae  inter 
tunicam  adnatam  et  scleroticam  interponi- 
tur,  et  quae  sedes  plerumque  ophthalmiae 
est,  oculum  albiorem  faciunt,  ideoque  pars 
anterior  tunicae  adnatae  circa  corneam  a 
nonnullis  tunica  albuginea  nominatur. 

Cornea  partem  oculi  anteriorem  occupat, 
pellucida  est,  densa,  e lamellis  composita, 
et  tunicae  scleroticae  firmissime  juncta,  qua 
magis  convexa  est. 

Tunica  choroidea  tenuissima,  tenerrima, 
vasisque  et  nervis  referta,  scleroticae  subja- 
cet,  eique  vasis  sanguineis  et  nervis  et  etiam 
substantia  cellular!  tenerrima  juncta  est,  et 

ab  introltu  nervi  optici  ad  circulum  usque 
clliarem  antrorsum  tendlt.  Internam  ejus 
superficiem  pigmentuna  nigrum,  quod  vasis 
ejus  secemitur,  tegit. 

Iris  motu  libero  praedita  a circulo  clliari 
originem  ducit,  oculumque  transversa  per- 
currit;  paululum  convexa  anterius  est,  at- 
que  in  parte  sua  media  foramen  habet,  quod 
pupilla  appellatur.  Internam  iridis  super- 
ficiem mucus  coloratus,  qui  interdum  uvea 
vocatur,  obducit. 

Circulus  ciliaris  e membrana  cellulari 
condensa  compositus,  partem  tunicae  cho- 
roideae  anteriorem,  inltiumque  iridis,  scle- 
roticae  conjungit.  Facies  circuli  hujvis  in- 
terna strias  exhibet  pigmento  nigro  tectas, 
quae  in  processus  ciliares  desinunt ; huic 
loco  nomen  corpus  ciliare  impositum  est, 
quod  e vasis  tunicae  choroideae  potissimum 
constat, 

In  retinam  nervus  opticus,  posteaquam  in 
oculum  intravit,  sese  expandit,  et  inter  tu- 
nicam  choroideam  ac  capsulam  humoris  vi- 
trei ad  corpus  ciliare  antrorsum  tendit,  ibi-» 
que  evanescit. 

^ Qjiot  humores  oculo  sunt  ? 

R.  Tres,  humor  nimirum  aquosus,  lens 
Crystallina,  et  humor  vitreus. 

^ Quae  res  de  his  memoria  dignae  sunt? 

R.  Humor  aquosus  valde  limpidus  est, 
aqua  gravior,  et  inter  corneam  et  lentem 
crystallinam  situs  est , et,  cum  emissus,  cito 
renovatur  ; in  portiones  duas  iride  diduci- 
tur,  quarum  anterior  major  est ; in  poste- 
riore  processus  ciliares  natant,  quibus  ra- 
mulisque  arteriarum  minutissimis  in  parte 
iridis  anteriore  positis  humor  aquosus  secer- 
nitur. 

Lens  crystallina  e lamellis  in  centrum 
vergentibus  composita  est,  centrumque  ver- 
sus multo  solidior  fit ; pars  ejus  anterior 
quoque  circuli  majoris  portio  est,  quam  po- 
sterior. In  parte  humoris  vitrei  anteriore, 
et  post  humorem  aquosum  adversus  pupil- 
lam  lens  insidet.  Lentem  tunica  aranea  si- 
ve  crystallina,  cui  vix  a(^aerescit,  circimi- 
dat,  et  pone  cum  tunica  vitrea  committitur. 

Humor  vitreus  liquidus  est,  et  partem  o- 
culi  posteriorem  occupat.  Trium  est  co- 
piosissimus  humoriim,  albp  qvi  subsimilis, 
qucm  tunica  vitrea  sive  hyaloidea  et  tegit, 

et  in  cellulas  innumeras  dividit,  quae  inter 
sese  communicant.  Sub  corpora  ciliari  tu- 
nica sive  capsula  humoris  vitrei  laminam 
externam  emittit,  quae  paulo  anterior  cap- 
sulae  lends  inseritur,  nomenque  zonulae  ci- 
liaris  habet ; delude  lamina  altera  post  cap- 
sulam  lentis,  cui  flrmiter  adhaeresclt,  cur- 
rit ; et  inter  zonulam  ciliarem,  capsulam- 
que  lentis,  canalis  sive  circulus  Petitianus 
cellulis  plenus  existit  quae  inter  sese  com- 
municant. 

Qui  nervl  in  oculum  ingredluntur  ? 

R.  Ner\ms  opticus  retinam,  organon  vi- 
sas longe  potissimum,  constituit : tertium, 
quartum,  et  sextum  paria  per  musculos  ocu- 
li  distribuuntur  : ramus  etiam  ophthalmicus 
partibus  globo  oculi  vicinis  surculos  mlttit, 
et  cum  ramulo  tertii  paris  ganglion  oph- 
thalmicum  format,  unde  nervi  ciliares  enas- 
cantur,  qui  tandem  iridi  vim  nervosam  co- 
piosissime  suppeditant. 

Quibus  rebus  partes  jam  memoratae 
ad  visum  conferunt  ? 

R.  Tunica  sclerotica  partes,  quas  circum- 
dat,  sustentat  ac  firmat,  formamque  dat  o- 
culo  rotundam. 

Cornea  plerumque  adolescentibus  magis 
convexa  ac  prominens,  quam  senibus,  est, 
radios  lucis,  qui  in  earn  incidunt,  colligit 
atque  oculo  transmittit,  humoremque  etiam 
aquosum  contineti 

Tunica  choroidea  vasa  sarigulnea  et  for- 
tasse  lymphatica  sustinet ; ejusque  pigmen- 
tum  nigrum  radios  lucis  errantes,  et,  qui 
per  retinam  transeunt,  sulFocat.  Quibusdam 
animalibus  tamen  vario  colore,  sed  plerum- 
que  splendido,  est  pigmentum,  quod  in  iis 
vulgo  nominatur  tapetum ; ideoque  radios 
lucis  ireflectendo,  vice  speculi  quodammodo 
perfungi  videtur,  et  impressionem  igitur  re- 
rum externarum  meliorem  reddit. 

Iris  ner\ns,  ac  vasis  sanguineis,  fibrisque 
musculorum  copiose  instructa,  adeo  cum  re- 
tina radiis  lucis  afFecta  conspirat,  ut  pupil- 
lam  clara  luce  facillime  minuat,  obscura 
autem  dilatet,  igiturque  lucis  quantitatem  in 
oculum  immissam  bene  temperat. 

Retina,  primum  organon  visiis,  luce  affi- 
citur,  et,  ope  humorum,  Imagines  rerum  ex- 
ternarum recipit,  easque  animo  transmittit. 

Humores  cum  tunicis  propriis,  statu  inte-  • 
gi'o,  omnino  pellucidi  sunt,  et,  sine  impedi- 

mento,  radios  lucis,  per  eos  transire  patiun- 
tur,  et  eodem  tempore  radios  pro  viribus  suis 
refringunt. 

Quibus  legibus  lux'refringitiir  ? 

R.  Cum  radii  lucis  ex  acre  raro  in  den- 
siorem,  vel  ex  acre  in  aquam,  vel  ex  aqua 
in  vitrum  transeunt,  ad  perpendiculum  sem- 
per refringuntur  : et  contra,  radii  ex  aliquo 
denso  in  rarius  transeuntes  semper  a perpen- 
diculo  vertuntur. 

^ Oua  ratione  oculus  imagines  rerum 
extemarum  nobis  repraesentat  ? 

R.  Humores  oculum  implent,  atque  re- 
tinam  ita  distendunt,  ut  sphaeram  concavam 
semper  faciant.  Radii  lucis  igitur  in  cor- 
neam  incidentes,  humore  aquoso  primum,  de- 
inde  magis  adhuc  lente  crystallina,  turn  hu- 
more vitreo,  in  cursu  suo  refringuntur ; et  de- 
mum  in  punctum  sive  focum  super  retinam 
colliguntur,  ibique  imago  rei,  unde  mana- 
vissent,  pulchra  et  distincta,  sed  inversa,  de- 
pingitur,  quam  animus  statim  percipit.  O- 
culus  quoque  modo  quidem  mirabili  sese 
distantiis  rerum  conspectarum  ope  musculo- 
rum ejus  citissime  aptare  solet. 

^ Quomodo  rem  ipsam  erectam,  dis- 
tlnctam,  propriisque  coloribus  expressam,  si 
ejus  imago  super  retinam  inversa  depingitur, 
videmus  ? 

R.  Illud  diu  multumque  inter  philoso- 
plios  disputatum  est,  et  adhuc  sub  judice  lis 
est ; igitur  absque  in  arenam  descendendo 
dicere  mihi  licet,  hominem  ita  ab  Opifice  re- 
rum supremo  constitutum  esse,  lit  a prima 
aetate  verum  positum  rerum  consuetudine 
acquirat. 

Qua  ratione  fit,  ut  eadem  res  binis  o- 
culis  conspecta  non  duplex  nideatur  ? 

R.  Bini  oculi  motibus  suis  semper  con- 
sentiunt,  et,  axibus  eorum  semper  parallelis, 
in  idem  punctum  rei,  quae  conspicitur,  diri- 
guntur  ; imago  ejus  igitur  eodem  loco  utri- 
usque  retinae  exprimitur,  et  ea  ratione  visus 
perfectus  ac  simplex  fit. 


DE  CHEMICIS  PRINCIPIIS  OCULI. 

jQ.  Quibus  chemicis  principiis  lachrymae 
constant  ? 

R.  Lachrymae  ex  aqua,  muco,  muriate 
sodae,  soda,  phosphate  calcis,  et  phosphate 
sodae,  constant. 

Quibus  rebus  haec  adipisci  possumus  ? 

R.  Lachrymae  alcohole  mix-tae  mucum 
demittunt ; solutlo  per  linteolum  missa  et 
vaporata,  murias  sodae,  atque  sodam  relin- 
quit.  Residuum  lachrymarum,  quae  spis- 
sae  et  in  acre  combustae  fuerint,  phosphas 
calcis  et  phosphas  sodae  exhibet. 

Quibus  chemicis  principiis  humores 
oculi  constant  ? 

R.  Humor  aquosus  et  vitreus  ex  iisdem 
rebus,  scilicet,  multa  aqua,  albumine,  gela- 
tina,  muriate  sodae,  et  phosphate  calcis,  con- 
stant. Gravitas  eonim  est  1-0053.  Lens 
crystallina  ex  aqua,  albumine,  gelatina,  et 
phosphate  calcis,  constat.  Cujus  gravitas 
est  1-0790. 


COLLOQUIUM  SEXTUM. 


DE  AURE. 

^ Quo  modo  partes  auris  varlas  com- 
modissime  tractate  possumus  ? 

R.  De  partibus  externis,  deinde  intemis 
disserendo. 

^ Quae  partes  externae  sunt  ? 

R.  Pinna  sive  ala,  lobulus,  meatus  audi- 
torius  externus,  atque  membrana  tympani. 

Qiiae  de  singulis  horum  notanda 

sunt  ? 

R.  Pinna  cartilaginosa  est,  et  helicem, 
antihelicem,  inter  quos  est  cavitas  innomi- 
nata,  tragum,  antitragum,  fossam  navicula- 
rem  inter  juga  antihelicis  positam,  atque 
concham,  quae  in  meatum  auditorium  ex- 

ternum  desinit,  comprehendit.  Lobulus  sub 
antitrago  pendet.  Meatus  auditorius  exter-> 
nus,  cujus  pars  externa  cartilaginosa,  inter- 
na vero  ossea  est,  a concha  ad  membranam 
tyrapani  introrsum  procedit,  cuteque  inflexa 
obducitur ; sub  qua  glandulae  plurimae  insi- 
dent,  quae  cerumen  ad  meatum  lubricandum 
secernunt,  ductibusque  suis  effundunt.  Mem-* 
brana  tympani,  quae  tensa  et  paululum  con- 
cava  extrinsecus  est,  transversa  oblique  cur-< 
rit,  atque  externas  ab  auris  internis  partibus 
diducit. 

Qi^iae  partes  auris  internae  sunt  ? 

R.  Tympanum,  cellulae  mastoideae,  la- 
byrinthus,  meatusque  auditorius  internus. 

Die  mihi  quae  de  tympano  digna  me- 
moria  sint. 

R.  Tympanum  subrotundum  est  cavum, 
in  osse  temporis  sltum,  ab  altera  parte  mem- 
branam tympani,  ab  altera  septum  osseum 
contingit,  quo  a labyrintho  separator.  In 
medio  septo  osseo  promontori um  est,  supra 
quod  est  fenestra  ovalis,  quae,  etiamsi  basi 
stapedis  claudatur,  iter  tamen  in  vestibulum 
elHclt : infra  promontorium  fenestra  rotunda 
est,  quae,  quanquam  membrana  claudatur, 

viam  in  cochleam  aperit.  A parte  tympani 
anteriore  tuba  Eustachiana  partim  ex  osse, 
partim  cartilagine,  et  membrana,  composita 
exit,  major  majorque  fit,  ut  in  nares  proce- 
dit.  A parte  tympani  posteriore  foramini- 
bus  quibusdam  exiguis  in  cellulas  mastoi- 
deas  exitus  est,  quae  cellulae  flexibus  inter 
sese  plurimis  communicant.  In  tympano 
etiam  sunt  ossicula  auditus ; manubrium 
mallei  mediae  membranae  tymjjani,  atque 
ejus  caput  corpori  incudis  adhaerescit  ; crus 
quoque  longum  incudis  ossi  orbiculari,  quod 
iterum  capitulo  stapedis,  innectitur,  cujus 
basis  in  fenestra  ovali  sedet.  Haec  ossicula 
in  situ  proprio  ligamentis  tenentur,  ac  mo- 
ventur  musculis,  qui  membranas  intenduiit, 
sonumque  augent. 

^ Quae  de  labyrinth  o in  memoria  to- 
ne nd  a sunt  ? 

R.  Labyrinthus  vestibulum,  cochleam,  et 
canales  semicirculares,  comprehendit. 

Vestibulum  ovatum  et  magnitudine  grani 
hordei  est,  atque  ad  latus  interius  septi  ossei, 
in  quo  basis  stapedis  sedet,  situm  est.  Ex 
vestibule  in  tympanum  fenestra  ovalis,  in 
vanalem  cochleae  unum  fenestra  rotunda,  vi’ 

am  aperit ; inque  canales  semicirculares 
quinque  foramina,  et  plerumque  totidem 
cribri  forma  in  meatum  auditorium  inter- 
num, patescunt ; et  praeterea  canalis  sive  a- 
quaeductus  Fallopii  etiam  inde  transit. 

Cochlea  parti  vestibuli  anteriori  vicina 
GSt,  atque  basi  ejus  ad  meatum  auditorium 
internum  versa,  plana  jacet,  atque  canales 
sive  scalas,  ut  vocantur,  duas  continet,  quae 
circum  axem  e modiolo  et  infundibulo  com- 
positum,  quorum  apices  inter  sese  conjun- 
guntur,  gyros  duos  cum  dimidio  faciunt. 
Has  scalas  lamina  spiralis  e laminis  duabus 
composita,  proxima  modiolo  ossea,  caetera 
membranacea,  sejungit ; demumque  in  ha- 
mulum  desinit,  qui  in  basi  infundibuli  pen- 
det.  Scalae  versus  apicem  cochleae  minores 
liunt,  et  tandem  inter  sese  in  basi  infundi- 
buli conjunguntur ; quarum  altera,  ut  cum 
vestibulo  communicat,  scala  vestibuli ; alte- 
ra, ut  cum  tympano,  scala  tympani  appella- 
tur.  Modiolus,  cujus  basis  ad  meatum  au- 
ditorium internum  spectat,  e laminis  duabus 
constat,  et  infundibulo  major  est,  est  etiam 
cavus,  in  quern  fasciculus  nervorum  portio- 
nis  mollis  septimi  paris  intrat,  ut  per  co- 

chleam  distribuantur.  Cochleae  apex,  qui 
saepius  cupola  vocatur,  basin  infundibuli  te- 
git,  extrinseciis  et  quasi  ad  zygoma  spectat. 

Canales  semicirculares  in  numero  sunt 
tres,  superior,  exterior,  et  posterior,  atque 
per  ora  quinque  in  vestibulo  desinunt.  E 
quatuor  partibus  uterque  canalis  circuli  tres 
vel  amplius  conficit,  et  suum  ad  finein  am- 
plificationem  sive  ampullam  habet. 

Partes  labyrinth!  diversas,  scilicet,  vesti- 
bulum,  cochleam,  et  canales  semicircula- 
res periosteum  internum  obtegit,  intra  quod 
membranula  est  tenuis  ac  mollis,  quae  sac- 
culos  format,  bumoremque  limpidum,  qui 
omnia  haec  cava  implet,  continet ; super 
quam  membranulam  quoque  portio  mollis 
nervorum  septimi  paris  omnibus  auris  par- 
tibus internis  distribuitur. 

Meatus  auditorius  interims  par  nervorum 
septimum  et  arteriam  exiguam  continet,  vi- 
amque  parti  capitis  internae  aperit. 

Qiiibus  rebus  hae  partes  auris  univer- 
sae  inserviunt  ? 

R.  Auricula  externa  tremores  aeris  reci- 
pit,  magis  magisque  colligit,  ac  tandem  in 
meatum  auditorium  externum  ad  membra- 

nam  tjmpani,  quasi  focum,  confert.  Audi- 
tus  e membrana  tympani  certum  ad  modum 
tensa  multum  pendet ; nam,  cum  haec  ten- 
sa  vel  laxa  plus  justo  fit,  ille  vitiosus  est. 

Tuba  Eustachiana  aera  liberrime  in  tym- 
panum admittit,  et  aequilibrium  ad  motus 
membranae  tympani  expedites  omnino  ne- 
cessarium  constituit. 

Caeterae  auris  partes  internae  aqua  fere 
limpida  plenae  sunt,  quae  agitata  impres- 
siones  mollissimae  membranulae  nervosae 
impertit. 

Qua  ratione  auditus  fit  ? 

Ratio  ejus  certe  obscurissima  est,  sed  ve- 
ri  est  simile  hoc  mode  explicari  posse.  Cum 
corpus  alteram  alteri  impingimus,  particulis 
utriusque,  quae  certos  intra  fines  cohaerent, 
vique  recuperandi  figuram  et  situm  proprium 
perfrauntur,  motum  impertimus.  Corpora 
igitur  ipsa  tremunt,  atque  tremores  quoque 
aeris  circumflui  movent,  qui  per  aera  veloci- 
tate  maxima  pervadunt,  auriculam  feriunt, 
qui  in  punctum  quasi  colliguntur,  et  ita  for- 
tissime  in  membranam  tympani  diriguntur, 
ut  vehementer  ipsa  vibretur  ; haec  vibrans 
malleum  sibi  annexum,  malleus  incudem. 

incus  os  orbiculare,  quod  itemm  stapedem, 
.commovet ; atque  stapes  tremens  impetus 
aquulae  vestibuli  dat,  unde  aqua  omnis  au- 
ris  internae  motus  accipiat,  impressionesque 
nervis  in  delicatissima  membranula  disper- 
sis  det,  qui  denique  eas  animo  impertiunt. 


DE  CHEMICIS  PRINCIPIIS  CERUMINIS. 

^ Quibus  cbemicis  principiis  cerumen 
constat  ? 

R.  Ex  albumine,  oleo  spissato,  colore, 
soda,  et  phosphate  calcis. 

Quo  modo  haec  principia  adipisci- 

mur  ? 

R.  Alcohol  e partibus  octo  ceruminis 
quinque,  calore  adjuvante,  dissolvlt.  Alco- 
hole  vaporato,  residuum  colore  aureo,  odore 
et  crassitudine  terebinthinae  subsimili,  ama- 
rissimum  est,  et  igni  subjectum  liquescit,  in 
fumum  album  omnino  vaporat,  bilisque  re- 
sinae  simillimum  est.  Tres  partes  reliquae 
albumen  oleo  paululo  mixtum  referunt, 
quod  combustum  sodam  et  phosphas  calcis 
in  exigua  quantitate  relinquit. 


COLLOQUIUM  SEPTUIUM. 


DE  NASO. 

Quae  de  naso  praecipue  digna  memo- 
ria  sunt  ? 

R.  Nasus  ex  ossibus  pluribus  atque  carti- 
laginibus  constitutus,  cavum  baud  ita  par- 
vum  facit;  cujus  partes,  mirabili  artificio, 
rebus,  quibus  destinatae  sint,  aptantur.  Cavo 
nasi  sinus  quoque  frontales,  sphenoidales,  et 
maxillares,  accedunt,  et  tubae  etiam  Eusta- 
chianae,  et  ductus  nasales.  In  bos  quidem 
sinus  viae  per  foramina  aliquot  aperiuntur : 
bi  quidem,  et  cellulae  ossis  etbmoidei,  et 
figura  ossium  spongiosorum,  supcrficiem 
nasi  internam  maxime  augent.  Omne  ca- 
vum nasi,  omnesque  bos  sinus,  tubasque  et 

ductus,  membrana  pituitaria  sive  Schneide- 
riana,  mollissima,  ac  delicatissima,  ramulis- 
que  nervorum  praecipue  primi,  et  etiam 
quinti  paris,  referta,  obducit.  Sub  hac 
glandulis  sive  folliculis,  ut  vocantur,  mucus, 
qui  membranam  earn  madefacit,  surculos- 
que  nervorum  ad  impressiones  odorum  acci- 
piendas  aptissimos  tenet,  secernitur ; sinibus 
tamen  parcior,  cavo  autem  nasi  ipsius  multo 
copiosior  est,  et  interdum  e naribus  fluit. 

Quibus  rebus  nasus  ipse  et  sinus  cum 
illo  conjuncti  inserviunt  ? 

R.  Nasus  ipse  organon  olfactus  primum 
constituit,  viamque,  qua  saepius  et  in  vi- 
gilia  et  somno  spiritum  trahimus  atque  e- 
mittimus,  praebet ; vocem  quoque  adjuvat, 
ac  clariorem  reddit.  Sinus  naso  vicini  nihil 
olfactui  non  conferre  videntur,  praecipue 
autem  spatium  amplum  dant,  quo  sonus  re- 
verberetur,  et  etiam  augeatur,  voxque  multo 
.magis  sonora  atque  distincta  reddatur. 

Qua  ratione  olfactus  fit  ? 

R.  Res  pleraeque  regnorum  omnium,  in 
quae  plerumque  res  naturae  divisae  sunt, 
particulas  quasdam  volatiles  et  odoratas 
emittunt,  quae  vends  agitantur,  volitant, 

ac  serius  citiusve  dissipantur.  Hae  particu- 
lae  odoratae  utcunque  subtiles  et  leves  undis 
sive  tremorlbus  aeris  hue  et  illuc  feruntur, 
et  interdum  cum  spiritu  nostro  trahuntur,  et 
transitu  earum  per  nares  membranam  pitui- 
tariam,  cujus  superficies  longe  lateque  ex- 
tenta  est,  coUidunt,  surculosque  tenerrimos 
ac  nervorum  delicatissimos  premunt,  qui- 
bus  impressiones  animo  mittuntur,  et  odor 
statim  sentitur.  Homo  igitur,  cum  olfacere 
vult,  os  claudit,  nares  quam  maxime  aperit, 
spiritum  fortiter  ac  cum  impetu  quasi  iterate 
trahit,  quo  major  impressio  nervis  olfactoriis 
accidat,  et  sensus  accuratior  moveatur. 


DE  CHEMICIS  MUCI  PRINCIPIIS. 

Quibus  chemicis  principiis  mucus  nasi 
constat  ? 

R.  Multa  ex  aqua,  animali  mucilagine, 
muriate  sodae  carbonate  sodae,  phosphate 
sodae,  et  phosphate  calcis. 

Qiio  modo  haec  principia  paramus  ? 

R.  Eodem  modo,  quo  principia  lachry- 
marum  antea  adipiscebamur.  Mucus  alco-. 

hole  mistus  materiam  mucilaginosam  de- 
mittit.  Alcohole  vaporato,  murias  sodae  et 
carbonas  sodae  relinquuntur. , Mucus  plus 
minusve  oxygenii,  et  fortasse  acldi  carboni- 
ci,  ab  acre  absorbet,  spissiorque  fit,  et  cum 
sub  divo  combustus  in  vase  phosphas  calcis 
et  phosphas  sodae  relinquit. 


COLLOQUIUM  OCTAVUM. 


DE  ORE. 

Quae  partes  os  proprie  constituunt  ? 

R.  Labra,  buccae,  dentes,  gingivae,  pa- 
latum, velum  palati,  et  lingua,  bisque  ac- 
cedant  amygdalae  et  uvula. 

Die  mihi  quae  de  singulis  harum  no- 
tanda  sint  ? 

R.  Labra  et  buccae  e musculis,  vasis,  ner- 
vis,  et  adipe,  constant,  ac  integumentis  pul- 
chre  teguntur,  quorum  cuticula  et  cutis  in- 
flexa,  et  baud  parum’  mutata,  partes  omnes 
quoque  oris  internas  obtegunt.  Valde  mo- 
bilia  sunt,  ideoque  vultum  ad  affectus  animi 
exprimendos  subito  mutant. 

Gingivae  spongiosae  et  vasis  plenae  sunt, 
atque  processus  alveolorum  obducunt,  den- 
tesque  firmiores  reddunt. 

Palatum  in  parte  sua  anteriore  osseum, 
posteriore  vero  carnosum  est,  et  arcum  trans- 
versum  sive  velum  pendulum  palati  facit, 
a quo  medio  uvula  pendet : utroque  latere 
amygdalae  sitae  sunt,  quae  sunt  glandulo- 
sae.  Sub  membrana,  quae  has  partes  tegit, 
glandulae  jacent  innumerae  exiguae,  et  mu- 
eum  effundunt,  qui  saliva  miscetur. 

Lingua  musculis  plena  est,  et  ubique  api- 
cem  ejus  vertere  potest.  Pars  superior  ad- 
versus  palatum  papillas  plurimas  continet, 
quae  maximae  sive  capitatae  ad  basin  ; me- 
diae ad  mediam  partem ; et  minimae  prope 
apicem  linguae,  sitae  nominantur.  Hae 
papillae  tamen  saepius  inter  sese  hand  pa- 
rum  miscentur.  Nervi  his  papillis  abunde 
suppeditantur,  linguamque  organon  gustus 
primum  constituunt.  ^ 

Nonne  saliva  in  os  efFunditur,  et  qui- 
bus  vasis  ? 

R.  Glandulae  parotides  ante  aures  sitae, 
copiam  salivae  utroque  latere  secernunt,  in- 
que  os  ductibus  propriis,  qui  cursum  per 

buccas  transversum  habent,  et  prope  dentem 
mollarem  maxillae  superioris  secundum  pa- 
tescunt,  infundunt.  Glandulae  sub-maxil- 
lares  ad  angulos  maxillae  inferioris,  et  glan- 
dulae sub-linguales  sub  apice  linguae  prope 
symphysin  menti,  sitae,  salivam  etiam  in 
os  infundunt  ductibus,  qui  ad  latera  fraeni 
linguae  patescunt. 

(^uibus  rebus  hae  partes  praecipue 
inserviunt  ? 

R.  Labra,  praeter  quae  jam  dicta  sunt, 
cibos  potionesque  prehendendo,  et  enunti- 
ando  vocem,  et  instruraentum  musicum  in- 
flando,  utilia  sunt. 

Palatum  carnosum  sive  molle  arcu  trans- 
verso,  quern  inter  et  glottidem  fauces  sunt, 
cibos  tenuiores  vel  potiones,  ne  per  nares 
ejiciantur,  prohibet ; et  spiritum,  clauso  ore, 
ex  larynge  in  nares,  vel  e naribus  in  laryn- 
gem,  facile  dirigit. 

Uvula  in  media  sua  parte  musculum  ha- 
bet,  quo  sese  contrahit,  et  vocem  et  'faculta- 
tem  devorandi  adjuvat. 

Lingua  est  prlmum  gustus  organon,  vo- 
cesque  pulcherrime  articulat,  cibos  bene 
vertit  in  ore,  ut  dentibus  subigantur,  eosque 

pharyngi  committit;  sugendo  etiam  et  spu- 
endo  non  inutilis  est. 

Saliva,  quae  motibus  linguae  et  maxillae 
inferioris  copiosior  fluit,  cibos  in  ore  made- 
facit,  facilioresque  devorari  et  concoqui  red- 
dit. 


DE  GUSTU. 

Qua  ratione  gustus  fit  ? 

R,  Papillae  nervosae,  quarum  plurimae 
in  lingua,  aliae  etiam  minores  in  palato  et 
buccis  existunt,  saliva  madefiant,  necesse 
est.  Quod  in  os  sumitur,  id  saliva  quoque 
miscendum  est,  qua  partim  vel  ex  toto  sol- 
vendum,  ut  undique  papillas  nervosas  pro- 
pius  circumdet,  atque  stimulet,  quo  sese 
erigant,  et  motibus  linguae,  impressiones 
multo  fortiores  accipiant,  quas  statim  animo 
ferant,  quo  gustus  percipitur.  Patet  igitur, 
quod  in  saliva  insolubile  sit,  nihil  saporis 
moturum : vel  salivam  ipsam  deficientem, 
aut  vitiatam,  gustum  etiam  depravaturqm 
esse. 

Gustus  quoque  non  solum  in  ore,  venim 
etiam  in  oesophago  et  ventriculo  quodam- 
modo,  excitari  posse  videtur : propterea 

quod  res  quaedam  os  leviter,  oesophagum 
vero  et  ventriculum  ita  vehementer  afficiunt, 
ut  brevi  nauseam  atque  vomitum  moveant. 


DE  CHEMICIS  SALIVAE  PRINCIPIIS. 

Quae  chemica  salivae  principia  in- 

sunt  ? 

R.  Multa  aqua,  mucilago,  albumen,  mu- 
rias  sodae,  phosphas  sodae,  phosphas  cal- 
cis,  et  phosphas  ammoniac. 

Quo  modo  haec  possumus  adipisci  ? 

R.  Saliva  cum  aqua  mista  et  decocta  ali- 
quid  albuminis  ostendit : secum  vaporata, 
calore  lento,  crystallos  muriatis  sodae  de- 
mittit.  Ipsa  glutinosa  est,  et  oxygenium 
absorbet,  quo  spissior  fit ; itaque  pro  argu- 
mento  est  mucum  inesse.  In  vase  distillata 
aquam  plurimam,  carbonas  ammoniac,  ole- 
um, et  acidum  forsan  prussicum,  emittit : 
residuum  murias  sodae,  phosphas  sodae,  et 
phosphas  calcis,  continet. 


De  Gutture. 

DE  C0NCRETI3  SIVE  CALCULIS  IN  SALIVAE 
GLANDULIS. 


Quibus  chemicis  principiis  constant 
concreta,  qiiae  interdum,  sed  raro  quidem, 
in  glandulis  inveniuntur,  quae  salivam  se- 
cernunt  ? 

R.  Ab  experimentis  recentibus  concreta 
ex  phosphate  calcis,  et  albumine  coagulate, 
quod,  sale  soluto,  figuram  concreti  retinet, 
constare  videntur. 


DE  GUTTURE. 

^ . Quid  de  gutture  intelligis  ? 

R.  Guttur  pharyngem  et  laryngem  cum 
musculis,  ligamentis,  et  vasis  propriis,  com- 
prehendit. 

Quae  de  pharynge  notanda  sunt  ? 

R.  Figura  ejus  infundibuli  est,  ante  ver- 
tebr4s  colli  sita.  Cibos  potionesque  reci- 
pit,  deinde  musculi  linguae  inhaerentes  a- 
giint,  atque  basin  linguae  retrahunt,  qua 
bolus  intra  potestatem  constrictorum  pha- 

rjngis  defertur,  qui  musculi,  alii  post  alios, 
deorsum  sese  contrahunt,  et  bolum  in  sto- 
machum  sive  oesophagum  detradunt,  cujiis 
contractione  in  ventriculum  tandem  demit- 
titur. 

Quae  etiam  de  larynge  notanda  sunt  ? 

R.  Larynx  ad  partem  colli  anteriorem 
sub  osse  hyoideo  sita,  cui,  et  basi  linguae, 
et  pharyngi,  adhaerescit,  ex  cartilaginibus 
quinque  constat,  quae  ligamentis  in  situ 
tenentur,  musculisque  moventur,  atque 
membranis  obteguntur.  Cartilago  thyroidea 
quadrangula  in  anteriore  parte  angulum  pro- 
minentem,  pomum  Adami  nimirum,  efficit : 
cricoidea  anterius  angustior  ubi  est  infra 
cartilaginem  thyroideam,  posterius  crassior, 
latior,  et  validior  est,  cartilaginesque  duas 
arytenoideas  parvo  intervallo  inter^  se  posi- 
tas  sustinet : epiglottis  musculis  quibusdam 
cum  angulo  cartilaginis  thyroideae,  cartila- 
ginibus arytenoideis,  osse  hyoideo,  et  lin- 
gua, committitur,  atque  prominet,  spiritum- 
que  trahi  et  emitti  patitur,  sed  inter  aliquid 
in  ventriculum  demittendum  glottidem  ob- 
lique tegit,  ne  quid  in  earn  incidat,  tussim- 
que  moveat.  Parti  cartilaginis  cricoideae 

inferiori  aspera  arteria  sive  trachea,  quae  ex 
annulis  cartilaginosis,  magna  ex  parte,  con- 
stat, adhaerescit.  Hae  omnes  partes  intus 
membrana  tenera  atque  nervosa,  et  sensu 
baud  ita  parvo  praedita,  teguntur,  cui  ubi- 
que  mucus  copiose  suppeditatur. 


DE  VOCE  ET  LOQUELA. 

Quibus  rebus  pharynx  inservit,  et  la- 
rynx ? 

R.  Pharynx  non  solum  ab  ore  cibos  re- 
cipit,  inque  oesophagum,  cum  quo  com- 
mittitur,  demittit ; verum  etiam  multum  in 
voce  modulanda  adjuvat. 

Larynx  tamen  viam  dat  facilem,  qua  spi- 
ritum  trahimus  et  emittimus  ; vocem  quo- 
que  format  atque  modulatur ; nonnihil  eti- 
am adjuvat  in  cibos  devorando. 

Qua  ratione  vox  et  loquela  hunt  ? 

R.  Cartilagines  supra  memoratae  glotti- 
dem  adeo  constituunt,  ut  eas  musculi  sui 
contrahant,  glottidisque  aperturam  minuant ; 
per  quam  aer  e pulmonibus  tanta  vi  expel- 
litur,  ut  cartilagines,  et  quae  iis  annexa,  et 

aer  ipse,  tremant,  quo  larynx  etiam  tota  in 
tremores  conjiciatur,  ideoque  sonus  edatur, 
qui  per  os,  et  nares,  sinuuinque  auxilio  vi- 
cinorum,  transeundo,  repercussus  plurimum 
augetur,  atque  clarior,  jucundiorque  fit. 
Motus  capitis  anterius  posteriusque  tonos 
vocis  admodum  afficiunt,  quippe  qui  laryn- 
gem  tensiorem,  vel  laxiorem  reddant ; toni 
hac  graviores,  ilia  autem  acutiores  eduntur. 
His  partibus  voces  ita  modulatas  lingua, 
dentium  ope  et  labiorum,  articulat,  ut  ver- 
ba exprimat,  quae  mens  sola  hominis  in  lo- 
quelam  convertat,  qua  cogitationes  alter  cum 
altero  communicat. 


COLLOQUIUM  NONUM. 


DE  THORACE. 

Quo  modo  de  partibus  variis  thoracis 
commodissime  disserere  possumus  ? 

R.  Primo  partes  ejus  externas,  deinde  in- 
ternas  investigando. 

Quibus  rebus  partes  extemae  constant  ? 

R.  Ex  integumentis,  mammis,  musculis, 
vasis,  adipe,  et  nervis. 


DE  MAMMIS. 

Quae  in  memoria  de  mammis  tenenda 

s.unt 


50  T)c  Mammis. 

R.  Mammae  duae  glandulosae  sunt,  su- 
perque  partem  thoracis  superiorem  et  ante- 
riorem  parvo  inter  sese  intervallo  sitae  sunt ; 
prima  aetate  exiguae  sunt,  ad  pubertatem 
versus  rotundiores,  magis  prominentes,  ac 
grandiores,  suisque  muneribus  fungendo  ha- 
biles,  hunt ; foeminis  adultis  tamen,  gravi- 
dis,  et  praesertim  puerperis,  et  lactantibus, 
maximae  et  pulcherrimae  sunt.  Musculo 
pectoral!  majori  lata  basi  per  membranam 
cellularem  utroque  latere  adhaerescunt,  sur- 
gunt  teretes,  et  in  apicem  sive  papillam  de- 
sinunt.  Utraque  mamma  ex  glandulis  mi- 
noribus  fere  innumeris  constat,  quae  omnes 
ductibus  sive  tubulis  lactiferis  inter  sese 
conjunguntur,  qui  majores  majoresque  hunt, 
et  in  apice  papillae  per  ora  duodecim  vel 
quindecim  tandem  hiant.  Hae  glandulae, 
multo  adipe,  et  membrana  cellulari,  quae, 
magna  ex  parte,  molem  mammarum  rotun- 
dam  constituunt,  et  vasa  sanguinea  atque  lac- 
tea  sustipent,  circumdantur.  Papilla  rubra 
est,  et  titillatione,  vel  etiam  cupidine,  sese 
paululum  erigere  valet.  Circum  basin  pa- 
pillae areola  est,  ubi  sitae  sunt  multae  seba-. 
geae  glandulae  et  folliculi. 

^ua  ratione  lac  e sanguine  secerni- 

tur  ? 

K.  Ratio  quidem  parum  cognita  est,  et 
certe  obscura,  cur,  brevi  temporis  spatio,  ex 
sanguine  rubro  lac  album  fiat.  Scire  tamen 
juvat,  ramulos  arteriarum  exiguissimos  in 
substantiam  glandulosam  ingredi,  in  qua  in- 
numeri  ductus  minutissimi  et  glomerati  ex- 
istunt,  qui  sanguinem  quodammodo  mutant ; 
alii  cum  aliis  coeunt,  et  ductus  quosdam  e- 
mittunt,  qui  tubuli  lactiferi  vulgo  nominati, 
humorem  glandulas  in  alias  vehunt,  quibus 
mutationem  aliam  subit.  Glandulae  igitur 
aliae  mutationes  humoris  alias  sensim  fa- 
ciunt,  et  per  tubulos  lactiferos  cum  aliis, 
post  alias,  glandulis  conjunguntur,  dum  ac- 
tione  glandularum  lac  bonum  et  salutare 
fiat,  quod  tubuli  lactiferi  pro  tempore  con- 
tinent, et  in  papillam  denique  vehunt,  in 
qua  admodum  tortuosi  sunt,  atque  in  apice 
ejus  patescunt. 

Quae  vasa  et  nervi  in  mammas  in- 

eunt  ? 

R.  Arteriae  mammariae  internae,  prae- 
sertim  autem  externae,  mammis  sanguinem 
suppeditant,  et  venis  ejusdem  nominis  comi- 

tantur,  quae  sangmnem  revehunt.  Pleraquc 
vasorum  absorbentium  in  glandulas  axillae 
ineunt,  alia  per  interstitia  costarum  percur- 
nint,  glandulasque  internas  ingrediuntur. 
Nervi  praecipue  e plexu  axillae,  et  pauci 
etiam  ex  intercostalibus  oriuntiir. 

Quibus  commodis  mammae  inservi- 

unt  ? 

R.  Mammae  ad  lac  secernendum  desti- 
natae  sunt,  igiturque  in  iis  uterum  gerenti- 
bus  plus  sanguinis  accipiunt,  quo  lac  extre- 
mis mensibus  secernant,  tubulosque  lacti- 
feros  impleant.  Lac  tamen,  quippe  quod 
eo  tempore  inutile  sit,  absorbetur ; itaque 
mammae  bene  se  habent,  atque  mulierem 
nihil  vexant.  Post  partum  utique,  secundo, 
vel  ad  summum  tertio  die,  sanguinis  multo 
major  quantitas  mammas  versus  converti- 
tur,  quo  etiam  majorem  copiam  lactis  secer- 
nant, quam  vasa  lymphatica  absorbeant,  a- 
deoque  lacte  tumidae  distentaeque  hunt,  ut 
proli  abunde  nutrimentum  suppeditent ; nisi 
autem  nunc  depleantur,  febriculam  movent. 

Quanto  saepius  mammae  deplentur,  tanto 
•lactis,  certos  intra  fines,  major  quantitas  se- 
cernitur.  Maxime  tamen  est  mirandum, 

mammas  infantium  utriusquc  sexus  paucis 
diebus  post  partum,  et  foeminarum  steri- 
lium  interdum,  quae  nihilominus  sunt  cu- 
pidissimae  sobolis,  quaeque  infanti  mam- 
mas saepissime  sugendas  dant ; ac  aetate 
provectarum  ; et  virorum  etiam,  qui  titil- 
latione  frequente  et  longa  usi  sunt,  humo- 
rem  subalbidum  continere.  Mammae  foe- 
minis  quoque  maximis  omamentis  sunt. 


DE  CHEMICIS  LACTIS  PRINCIPIIS. 

Lac  vaccinum,  ut  facillime  maxima  co- 
pia  haberi  potest,  plerumque  experimentis 
subjectum  est,  principia  igitur  ejus  chemica 
proponemus,  deinde  in  quibus  lac  muliebre 
a vaccino  distet,  res  exponemus. 

Qiiibus  chemicis  principiis  lac  con- 
stat ? 

R.  Ex  aqua  plurima,  oleo,  re  coagulata, 
materia  peculiar!  extracta,  saccharo,  acido  a- 
cetico,  muriate  sodae,  muriate  potassae,  sul- 
phate potassae,  phosphate  calcis,  phosphate 
magnesiae,  et  phosphate  ferri. 

Die  mihi  quam  brevissime  quibus 
modis  omnia  haec  possimus  adipisci  ? 

R.  Lac,  si  aliquot  boras  quiescit,  in  cre- 
morem,  qui  levior  supernatat,  inque  lac  te- 
nuius  et  subcaeruleum  resolvitur,  quod  gra- 
dum  ad  centesimum  calefactum,  et  coagulo 
mistum,  concrescit ; hoc  postea  manu  frac- 
tum,  iterum  in  pressum  lac  et  serum  didu- 
citur. 

Cremor  subflavus  est,  atque  ex  oleo  pe- 
culiari,  re  coagulata,  et  sero,  constat.  Cre- 
more  agitato,  pars  oleosa  sive  butyrum  pa- 
ratur,  quod  gradum  ad  nonagesimum  sex- 
tum  caloris  liquescit,  et,  paulisper  coctum, 
aliquid  rei  coagulatae,  et  aquae  vel  seri,  a- 
mittit ; deinde  pellucidum  et  oleum*  purum 
fit. 

Res  coagulata  alba  est,  et,  humore  amisso, 
fragilis,  non  in  aqua,  in  acidis  vero  dilutis, 
alcalisque  puris,  solubilis,  et  albumini  coa- 
gulato  simillima  videtur.  Cum  in  soda  sol- 
vitur  auxilio  caloris  ammoniam  plurimam 
amittit,  coloremque  rubiginosum  sibi  sumit. 
Solutio  acido  raista  materiam  subnigram  a- 
dipi  oleoso  similem  deponit.  Res  coagula- 
ta bene  pressa  et  siccata  in  caseum  conver- 

titur,  qui  quanto  plus  olei  cremoris  peculia- 
ris  continet,  tanto  melior  est. 

Serum,  re  coagulata  separata,  lente  vapo- 
ratum,  crystallos  subalbidas  sacchari  lactis 
deponit ; deinde  crystallos  etiam  muriatis 
potassae  et  muriatis  sodae,  et,  ammonia 
mistum,  phosphas  calcis,  demittit.  Aci- 
dum  aceticum  quoque  continet,  bine  fit,  ut, 
modico  calore,  fermentetur,  inque  vinum 
convertatur  ; continet  etiam  sulphas  potas- 
sae, materiamque  peculiarem  extractam.  In 
vase,  postquam  lac  distillatum  fuerit,  resi- 
duum superest,  quod  carbonas  potassae,  mu- 
rias  potassae,  phosphas  calcis,  et  interdum 
magnesiam,  ferrum,  et  murias  sodae,  con- 
tinet. 

Lac  autem  muliebre  neque  arte  coagulari 
potest,  neque,  quanquam  diu  multumque  a- 
gitetur,  butynim  ostendit ; lacte  vaccino  lon- 
ge  suavius  est.  Patet  igitur  lac  muliebre, 
minus  rei  coagulatae,  plus  autem  sacchari 
lacte  vaccino,  oleumque  suum  habere  adeo 
cum  re  coagulata  conjunctum,  ut  butyrum 
non  manifestet. 

Quae  res  internae  thoracis  notandae 

sunt  ? 

R.  Pleura,  Mediastinum,  pulmones,  peri- 
cardium, cor,  vasa,  ac  nervi. 


DE  PLEURA  ET  MEDIASTINO. 

Quae  de  pleura  ac  mediastino  in  mc- 
moria  tenenda  sunt  ? 

R.  Pleura  membranacea,  tenuis,  sed  non 
perinfirma  est,  saccumque  baud  ita  parvum 
constituit,  qui  partes  internas  non  solum 
sterni,  et  costarum,  et  musculorum  inter  cos- 
tas, et  dorsi  vertebrarum,  tegit ; verum  e- 
tiam  in  pulmones  et  pericardium  ita  reflecti- 
tur,  ut  penitus  includat.  Pleura  costis  et 
sterno  per  membranam  cellularem  inhaeret, 
igiturque  pleura  costalis  vocatur , ad  pul- 
mones autem  versus  laevis  est,  atque  ex  ar- 
teriarum  ramulis  extremis  humorem  exudat, 
quo  humida  et  lubrica  fit,  et  multo  mi- 
nus apta  motus  pulmonum  impedicndo  est. 

vel  inflammationem  excitando,  qua  pleurae 
pulmones  tegenti,  viilgo  pleurae  pulmonali 
vocatae,  adhaereat.  Pleura  costalis  duplex 
supra  a media  parte,  infra  vero  potius  sinis- 
tra sterni  ad  vertebras  dorsi  usque  tendit,  et 
septum  sive  mediastinum  format,  quo  latus 
dextrum  praecordiorum  cum  sinistro  nihil 
communicet. 

Mediastinum  ex  laminis  duabus  constat, 
quae  inter  se  adhaerent,  nisi  cum  separentur 
ad  pericardium,  et  alia  viscera,  includen- 
dum.  Inter  sternum  et  magna  vasa  cordis 
mediastinum  anterius  est ; inter  radices  pul- 
monum,  magna  vasa  cordis,  atque  vertebras 
dorsi,  spatium  triangulum  mediastinum  pos- 
terius  nominatur,  Illud  inter  laminas  ejus 
duas  glandulam  thymum  aetatis  infantilis 
propriam,  atque  cor,  includit  ; hoc  bron- 
chia, oesophagum,  aortam  descendentem,  et 
venam  cavam  descendentem,  venam  azygon, 
ductum  thoracicum,  et  par  vagum  nervorum.  '• 
Mediastinum  igitur  cavum  thoracis  duas  in 
partes  inaequales  et  separatas  dividit. 

Quid  de  glandula  thymo  maxima  digr 
num  est  memoria  ? 

R.  Glandula  thymus  oblonga  est,  et  baud 
raro  e plurlbus  minoribus  composita,  post 
partem  stemi  superiorem  sita  est,  et  infanti- 
bus  maxima,  pueris  et  adolescentibus  min  nr 
minorque,  et  adultis  fere  nulla  est.  Pars  ejus 
interdum  paulum  supra  thoracem  ad  glan- 
dulam  usque  thyroideam  ascendit.  Nullus 
adhuc  ductus  ei  inventus  est. 

Quid  dicis  de  glandula  thyroidea,  ut 
mentionem  ejus  fecisti  ? 

R.  Glandula  thyroidea  ex  lobis  constat 
duobus,  qui  utrique  lateri  asperae  arteriae 
incumbunt,  et  inter  se  media  portione  apud 
partem  cartilaginis  cricoideae  anteriorem 
junguntur.  Magna  copia  sanguinis,  multa 
vis  nervosa  etiam  ei  mittuntur.  Nullus  ta- 
men  ductus  adhuc  ei  inventus  est. 

J^.  Quibus  utilitatibus  haec  inserviunt  ? 

R.  Pleura  partem  thoracis  internam  te- 
git,  laevemque  facit,  viscera  ejus  sustinet, 
^n  situ  tenet,  et  mediastinum  constituit,  quo 
pul  mo  alter  minus  alterum  premere  possit, 
cum  aliquis  super  latus  utrumvis  jacet.  Me- 
diastinum quoque  humorem  seu  morbo,  seu 
casu  natum  in  altero  latere  impedit,  quo  mi-  • 

nus  in  alterum,  positione  corporis  mutata, 
fiuat. 

Usus  glandulae  thjmi,  et  thyroideae  ad- 
huc  incogniti  sunt. 


DE  PULMONIBUS. 

J^.  Quae  res  de  pulmonibus  praecipu^ 
notandae  sunt  ? 

R.  Pulmonem  mollem  et  spongiosum  esse, 
atque  viscus  longe  maximum  thoracis  i in 
duas  portiones  sive  libras  mediastino  divldi, 
quae  thoracem  prorsiis  complent.  Pulmo 
dexter  in  lobos  tres,  sinister  vero  in  duos  so- 
lum diducitur,  qui  ipsi  ex  aliis  lobulis  com- 
ponuntur.  Pulmonibus  cst  figura  partium 
internarum  thoracis,  ungulae  bubulae  simi- 
iis.  Color  iis  juventute  rubicundulus  est,  ae- 
tate  autem  virili  caesius,  senectute  lividus, 
et  maculis  nigris  plerumque  tinctus.  Pul- 
mones  cum  aspera  arteria  sive  trachea,  bron- 
chiorum,  cum  corde,  vasorum  magnorum, 
cum  stemo  et  vertebris,  ope  mediastini  et 
pleurae,  committuntur. 

^ Quae  fabrica  pulmonibus  et  asperae 
arteriae  est  ? 

R.  Fabrica  simplex  est,  atque  membra- 
na  cellular!  adipe  destituta  constat,  quae  non 
solum  superficiem  pulmonum  tegit,  sed  e- 
tiam  substantiam  eorum,  vasis  ac  nervis  ex- 
ceptis,  facit,  cellulasque  plurimas,  quae  in- 
ter sese  communicant,  constituit.  Fabrica 
quidem  tracheae  quodammodo  pulmonibus" 
impertitur,  ideoque  mentio  ejus  hie  facienda 
est. 

Trachea  a parte  inferiore  cartilaginis  cri- 
coideae  descendit,  et  ante  ex  semicirculis 
sexdecim  vel  octodecim  cartilaginosis  inter 
se  membrana  validissima  annexis  constat, 
quae  vi  mirabili  resiliendi  praedita  est,  par- 
temque  tracheae  posteriorem  facit.  Post  a- 
ortae  curvaturam,  ac  contra  vertebram  dorsi 
tertiam  trachea  in  itinera  duo  sive  bronchia 
dividitur,  quae  utrinque  iterum  iterumque  di- 
ducuntur,  et  per  pulmones  subtilissimis  ra- 
mulis  innumeris  distribuuntur,  demumque 
in  cellulas  sive  vesiculas  jmlmonis  desinunt. 
Bronchia  etiam  circulis  sive  annulis  cartila- 
ginosis instructa  sunt,  qui  vias  ad  aera  ad- 
mittendum  patulas  tenent,  sed  paulatim  evar 

nescunt,  et  viae  turn  vere  membranaceae 
fiunt.  Trachea  tunicas  habet  tres,  cellula- 
rem,  membranaceam,  et  musculosam  fibris 
et  transversim  et  in  longitudine  instructam, 
intus  membrana  nervosa  sensu  baud  obtuso 
praedita  obtegitur,  quae  ductibus  glandula- 
rum  mucum  secernentium,  et  extremis  ar- 
teriarum  exbalantium  perforatur,  quaeque 
in  bronchia  defertur,  extremosque  tracheae 
ramulos  format,  deinde  in  cellulas  desinit, 
Ramuli  vasorum  aera  continentium,  aliis 
sanguinem  vehentium,  quam  creberrime  mis- 
centur,  atque  circumdantur. 

Quibus  rebus  trachea  et  pulmones  in- 
serviunt  ? 

R.  Respirationi,  quae  sanguini  mutatio- 
nem  fert,  vocique  et  loquelae,  et  odoratui 
etiam,  inserviunt,  exitumque  humoribus  qui- 
busdam  vitiatis  dant. 


DE  RESPIRATIONE. 

Quibus  modis  respiratio  gerenda  est  ? 
R.  Cum  spiritum  trahimus,  musculi  in- 
tercostales ima  et  media  costarum  sursum 

costas  primas  versus  movere  pollent ; quip- 
pe  quae  immoblles  fulcra  dent,  quibus  mus- 
culi  alias  costas  ferant.  Costae  secundae 
parum  mobiles,  tertiae  magis,  quartae  ad- 
huc  magis  sunt  ad  sextas  usque  vel  septi- 
mas  ; deinde  minus  minusque  mobiles  fiunt. 
Sternum  igitur,  cum  costae  verae  elevantur, 
a vertebris  dorsi  longius  amovetur,  coque 
cavum  thoracis  amplius  redditur.  Praete- 
rea,  septum  transversum  sive  diaphragma 
maxime  ad  thoracem  ampliandum  confert ; 
cujus  ratio  igitur  consideranda  est. 

Diaphragma  natura  musculosum,  cujus 
fibrae  ad  tendinem,  quasi  centrum,  concur- 
runt,  a cartilagine  ensiformi,  atque  cartila- 
ginibus  septimarum,  aliarumque  infcriorum 
costarum,  origines  ducit,  et  a praecordiis  ab- 
domen diducit.  Thoracem  versus,  dum  re- 
laxetur,  adeo  convexum  est,  ut  costas  ad 
quartas  usque  parte  sua  media  ascendat,  et, 
musculis  inter  costas  eodem  tempore  remis-» 
sis,  thoracem  valde  minuat.  Fibrae  autem 
musculosae  diaphragmatis,  ciim  sese,  stimu- 
lo  admoto,  contrahant,  centrum  ejus  ad  pla- 
num deorsum  ferunt,  atque  spatium  thoracis 
maxime  augent.  Aer  gravitate  sua  per  tra- 

eheam,  nihil  obsistente,  in  pulmones  facilli- 
me  ruit. 

Cum  tamen  spiritus  gravis  ac  difficilis  est, 
alii  musculi,  ut  serrati  postici  superiores,  et 
serrati  majores  et  minores  antici,  nonnihil 
etiam  ad  costas  elevandum  adjuvant ; quia 
turn  homo,  cum  spiritum  trahit,  humeros 
baud  parum  tollit. 

Contra,  cum  spiritum  emittlmus,  musculi 
abdominis,  serrati  postici  inferiores,  et  sacro- 
lumbales,  sese  contrahunt,  et,  musculis  in- 
ter costas  et  diaphragmate  aliisque  antea  di- 
ctis  relaxatis,  costas  deprimunt,  thoraccm 
minuunt,  eodemque  tempore  aera  e pulmo- 
nibus  expellunt.  Vis  etiam,  verisimile  est, 
resiliendi  cartilaginum  costanim,  mediastini, 
et  pulmonis  ipsius,  nihil  ad  costas  deprimen- 
dum  adjuvare  non  potest. 

^ Eo  modo,  nihil  dubito,  quin  spiritus 
trahatur  emittaturque,  cum  fuerit  semel 
constitutus : sed  qua  ratione  nascens  foetus 
primum  spiritum  ducere  incipit  ? 

R.  Ratio  ejus  certe  complex,  et  baud  pa- 
runa  obscura  est,  sed  a commercio,  quod 
nei-vi  inter  se  diversi  habent,  omnino  pen- 

det;  et  hoc  modo,  ita  ut  mihi  saltern  satisfiat, 
explicari  potest. 

Primo,  pulmones  foetus  collapsi  sunt, 
neque  multum  halitus  continent ; costae  de- 
primuntur,  et  diaphragma  relaxatum  longe 
in  thoracem  ascendit.  Deinde,  ramuli  ner- 
vorum plurimi  secundi  rami  quinti  paris, 
qui  ramulum  canali  carotico  ad  sympatheti- 
cum  magnum  formandum,  alterum  aquae- 
ductui  Fallopii  ad  portionem  duram  septimi 
paris  jungendum,  emittit ; et  plurimi  etiam 
extremorum  portionis  durae  ipsius  per  nares 
circumque  os  distribuuntur.  Ramuli  quinti 
et  septimi  paris  in  facie  liberrime  inter  sese 
communicant,  quorum  complures  descen- 
dunt,  et  circa  arterias  carotidas  externas 
cum  ramulis  sympathetici  magni,  et  in  cer- 
vice  etiam  cum  surculis  nervorum  cervlca- 
llum  secundorum  et  tertiorum,  committun- 
tur  ; unde  nervi  phrenic!  sive  diaphragma- 
tic! praecipue  oriantur. 

Scire  igitur  oportet,  cum  primum  caput 
foeths  in  lucem  edltur,  partes  extremas  ner- 
vorum quinti,  et  septimi  paris,  naribus  et 
faciei  distributas,  acre  affici,  stimulari,  aliis- 

que,  cum  quibus  conjunguntur,  impressio- 
nes  impertire ; deinde,  musculos  circum  os 
tremere,  et  convulsionibus  quasi  levibus  cre- 
brisque  tentari  coepisse  ; fibras  diaphragma- 
tis  musculosas  turn  etiam  praecipue  stimu- 
lum  aeris  per  nervos  phrenicos  excipere,  se- 
se  contrahere,  atque  diaphragma  deorsura 
planius  ferre  : dum  eodem  tempore  musculi 
inter  costas  stimulum  aeris  quoque  per  sym- 
patheticos  magnos,  qui  cum  nervis  intercos- 
talibus,  quam  liberrime,  communicant,  ex- 
cipiunt,  fibrasque  suas  contrahunt,  costas 
elevant,  thoracemque  dilatant.  Haec  omnia 
simul  facienda  sunt.  Quibus  rebus  in  tho- 
race  vacuum  quasi  fit,  in  quod  aer,  qui  na- 
res,  os,  atque  fauces,  jam  complet,  gravitate 
sua  statim  irruit,  stimulumque  adhuc  maju- 
rem  pulmonibus  dat.  Paulum  spiritus  emit- 
titur,  sed  multo  plus  iterum  trahitur  ita  ci- 
tissime,  ut  foetus  suspirare  videatur.  Brevi 
autem  aer  pulmones  complet,  qui  modo, 
de  quo  mentionem  fecimus,  spiritum  emit- 
tunt  et  trahunt. 

Rationis,  qua  stimulus  aeris  naribiis  pri- 
mum  admotus,  diaphragma,  musculosque  in- 
Jer  costas,  inter  principia  spirandi  afficit,  ex- 

emplum  nobis  insigne  et  pulchrum  est,  pul- 
verem  nicotiani  tabaci  naribus  alicujus  ei 
insueti  admovendo : primo,  diaphragma  et 
musculi  inter  costas  stimuli  participes  sese 
contrahunt ; deinde  spiritum  trahere  pro- 
fundum  homo  invite  cogitur,  turn  plerum- 
que,  aliis  musculis  invicem  agentibus,  ster^ 
nuit. 


DE  AERE  EJUSQUE  MUTATIONIBUS  INTER 
SPIRANDUM. 

^ Quas  res  de  aeribus  memoriae  tradere 
oportet  ? 

R.  Omnis  aer  minime  vitam  sustentare 
valet.  Aeres  enim  sive  gasa,  ut  nunc  vulgo 
nomlnantur,  ex  acidis  et  ammonia  emissa  ne 
in  pulmones  quidem  duci  possunt,  quia  epi- 
glottidem  constfingunt.  Gas  bydrogenium, 
et  azotium,  aliaque  pro  tempore  spirari  pos- 
sunt, sed  mortem  cito  iftferunt.  Gas  oxy- 
dum  nitrosum,  et  oxygenium  quidem  ipsum 
animal  tandem  interimunt.  Aer  igitur  com- 
munis solummodo  vitam  animalium  per  om- 
ne  tempus  sustentare  pollet. 

Quibus  principiis  aer  constat  ? 

R‘  Ex  oxygenio  et  azotio  constat,  illins 
unum  et  viginti  partes,  hujus  septuaginta  et 
novem,  in  centum,  existunt ; interdum  qui- 
dem  paululum  gas  acidum  carbonicum  a- 
dest,  sed  adventitium  habendum  est. 

Quantum  aeris  pulmones  semel  con- 
tinere  possunt  ? 

R.  Pulmones  post  inspirationem  plenam 
circiter  digitos  cubicos  ducentos  continere 
solcnt. 

Quantum  aeris  homo  sanus  ac  quietus 
emittit,  atque  in  pulmones  ducit  inspiratione 
Omni  et  expiratione  ? 

R.  Quantitas  certe  pro  magnitudine  tho- 
racis varia  est,  sed  fortasse  ad  digitos  cubi- 
cos quadraginta  aestimari  possit. 

Quot  respirationes  horae  sexagesima 
parte  hunt  ? 

R.  Homini  integi'o  et  quieto  sunt  sexde- 
cim  vel  octodecim. 

Quid  ab  omni  respiratione  fit  ? 

R.  Ab  omni  respiratione  aer  mutatus 
emittitur ; et  sanguis  in  pulmonibus  etiam 
subit  mutationem. 

Quas  mutationes  aer  in  pulmone  subit? 

R.  Cum  spirltus  emissus  analysi  accura- 
tae  subjicitur,  pars  oxygenii  evanuisse,  in 
cujus  locum  gas  acidum  carbonicum  suffe- 
ctum  esse,  reperitur.  Vapor  plurimus  eti- 
am  apparet. 

Quantum  oxygenii  post  omnem  inspi- 
rationem  evanescit? 

R.  Ab  experimentis  nuperrime  factis,  di- 
gitus cubicus  cum  dimidio  oxygenii  evanes- 
cere,  et  mensura  prope  eadem  acidi  carbo- 
nici  locum  ejus  occupare  reperta  est. 

^ Quantum  vaporis  e pulmonibus  quo- 
tidie  eniittitur  ? 

R.  Quantitas  ejus  varia  est,  sed  ad  me- 
dium sine  magno  errore  fortasse  ad  uncias 
viginti  indies  haberi  possit. 

Quas  mutationes  sanguis  in  pulmoni- 
bus subit  ? 

R.  Sanguis  omnis  adulti  venosns  per  pul- 
mones  impellitur,  ibi  carbonium  et  vaporem 
evolvit,  deinde  oxygenium  absorbet,  rubri- 
orque  fit,  turn  ne  diutius  quidem  in  sanguine 
chyluS  videri  potest. 

^ Nonne  respiratio  temperiem  corporis 
^rvat,  et  quo  modo  fit  ? 

R.  Carbonium  ex  sanguine  emissum  in 
pulmonibus  oxygenic  miscetur,  et  acidum 
carbonicum  constituit.  Oxygenium  super- 
stes  post  acidi  carbonici  formationem  sangui- 
ne in  arteriis  extremis  et  subtilissimis  absor- 
betur.  Sanguis  enim  e venis  fluens  carboni- 
um amittit,  eodemque  puncto  temporis  mul- 
to  capacior  caloris  fit,  oxygenium  igitur  re- 
cipit,  quod  in  praesentia  latet,  neque  tem- 
periem  pulmonum  auget,  caetero  autem  cor- 
pori  aequalem  tenet.  In  circuitu  sanguinis 
tamen,  ut  carbonium  magis  magisque  au- 
getur,  capacitas  sanguinis  ad  oxygenium 
obtinendum  minor  minorque  fit,  calor  igi- 
tur ubique  corporis  liberator,  qui  temperi- 
em  omnium  partium  servat.  Pars  etiam 
caloris  in  pulmonibus  oxygenio  soluto  ex- 
citati,  aera  inhalatum  calefacit,  halitumque 
vasis  exhalantibus  efFiisum  in  vapore  tenet, 
ut  expellatur. 

Qiio  modo  carbonium  in  sanguine 
gignitur  ? 

R.  Fibrina  neque  in  chylo,  neque  lym- 
pha  adhuc  detecta  est,  ab  his  vero  in  san- 
guinis circuitu  formanda  est ; porro,  magna 
copia  fibrinae  ad  partes  vitiatas  reficiendum 

omnino  necessaria  est.  Fibrina  multo  plus 
azotii  minus  autem  carbonll  continet,  quam 
alia  sanguinis  principia.  Carbonlum  igitur 
e fibrinae  formatione,  et  fortasse  etiam  re- 
bus vitiatis,  oritur,  atque  pulmonibus  e- 
mittitur. 


COLLOQUIUM  DECIMUM. 


DE  PERICARDIO, 

Quae  res  de  pericardio  praecipue  no- 
tari  debent  ? 

R.  Pericardium  est  membrana  densa  et 
validissima,  quae  cor  includit ; e laminis 
duabus  constat,  quarum  externa  est  conti- 
nuatio  pleurae,  quae  mediastinum  efficit ; 
interna  laevis,  tendini  similis,  priore  for- 
tior,  circum  cor  reflectitur,  eique  tunicam 
cxternam  dat,  atque  ex  arteriis  suis  extremis 
liquorem  pericardii  secernit,  quo  lubrica  fiat 
ad  cordis  motus  faciles  et  expeditos  redden- 
dum. Pericardium  non  solum  cor,  sed  eti- 
am  vasorum  initia  magnorum  includit,  ideo- 
que  prope  basin  cordis  sinus,  sive  cornua, 

format ; cordi  ipsi  non  adhaerescit,  sed  cum 
tendine  diaphragmatls,  mediastino,  vasisque 
cordis  magnis,  firmissime  committitur. 

Quibus  commodis  pericardium  in- 

servdt  ? 

R.  Pericardium  cor  in  situ  tenet;  ab  in- 
juriis,  rebusque  noxiis,  quodammodo  de- 
fendit ; motus  ejus  nimis  vehementes  impe- 
dit  ; et  liquorem  ad  frictionem  et  inflamma- 
tlonem  proliibendum  secernit. 


DE  LIQUORE  PERICARDII. 

^ Qiild  de  liquoris  pericardii  natura  et 
principiis  chemicis  notandum  est  ? 

R.  Liquor  pericardii  sero  sanguinis  simil- 
limus  est,  calori  subjectus  opacus  fit,  albu- 
menque  ostendit.  Acetas  plumbi  liquori 
adjectum  mucum  copiose  praecipitat.  Ni- 
tras  argenti  acidum  muriaticum  adesse  cum 
soda  cbnjunctum  ostendit. 

Liquor  pericardii  igitur  ex  aqua  multa, 
albumine,  muco,  et  muriate  sodae,  constat. 

Quid  de  corde  praecipue  notas  ? 

R,  Cor  est  musculosum,  situmque  suum 
in  thorace  post  sternum  inter  pulmonem  de- 
xtrum  et  sinistrum  oblique  habet ; basis  ejus 
dofsi  vertebras  versus  ponitur,  atque  apex 
inter  lobos  duos  pulmonis  sinistri  post  carti- 
lagines  quintae  sextaeque  costae  micat : la- 
tus  anterius  sive  dextrum,  atque  posterius  si- 
ve  sinistrum  habet : parti  thoracis  posteriori 
vasis  suis  magnis  annectitur,  quae  e basi  sua 
oriuutur  ; intra  pericardium  existit,  cui  ta- 
men  non  adhaerescit. 

^ Quae  fabrica  cordi  est  ? 

R.  Cor  tunicam  habet  externam  a lamina 
pericardii  interna ; inter  hanc  tunicam  et 
substantiam  cordis  plus  minusve  adipis  sem- 
per deponitiir,  nihil  vero  adipis  est  substan- 
tiae cordis  ipsius.  Infra  tunicam  jam  di- 
ctam  congeries  est  ^brarum  musculorum 
quae  ita  intermixtae,  et  varie  dispositae  sunt, 
ut  substantiam  musculosam  crassam  et  for- 
tissimam  constituant,  quae  sese  contrahere 
potest,  et  cava  cordis  omnia  minuere.  Cor 

cava  quatuor  habet,  auriculam  et  sinum  ve- 
nosum,  quae  cavum  unum  tantummodo  fa- 
ciunt,  et  ventriculum  dextrum  ; totidem  al- 
tero  latere  habet.  Septum  auriculam  atque 
ventriculum  dextrum  ab  auricula  sinistra  et 
ventriculo  diducit ; in  foetu  tamen  foramen 
est  inter  auriculas,  quod  in  adulto  membra- 
na  plerumque  clauditur,  fossaque  ovalis  no- 
minatur.  Cava  omnia  cordis  membrana 
imjorimls  tenul,  densa,  et  valida,  obtegun- 
tur.  In  sinum  venosum  dextrum  et  auricu- 
lam vena  cava  superior,  quae  sanguinem 
partium  superiorum  cordi  revehit,  et  vena 
cava  inferior,  quae  sanguinem  inferiorum 
revehit,  convenlunt ; quarum  inter  ora  an- 
gulus,  sive  tuberculum  Lower!  quadrupe- 
dum  proprium,  prominet.  Ad  latus  sinis- 
trum  fmls  cavae  inferlorls  valvula  Eusta- 
chii  est : cujus  ad  latus  Iterum  sinistrum  os 
venae  coronariae  hiat,  quod  valvula  identi- 
dem  claudit.  Parte  interna  auricularum  sunt 
columnae  carneae,  stk^e  musculi  auriculae 
pectinati.  Auricula  et  sinus  veuosus  dexter 
cum  ventriculo  dextro,  sive  pulmonali,  11- 
berrime  communicant ; valvulae  tricuspides 
interdum  viam  claudunt,  ne  sanguis  relluaj. 

Ventriculus  multo  crassior  et  validior  auri- 
cula est,  cujus  columnae  carneae  etiam  for- 
tiores  sunt  et  varie  dispositae,  retis  forma  ; 
quarum  nonnullae  chordae  tendineae  nomi- 
natae  ad  margines  valvularum  tricuspidum 
adjunguntur,  quas,  ne  in  auriculam  vertant, 
prohibent,  E ventriculo  dextro  arteria  pul- 
monalis  oritur,  cujus  ad  initium  tres  valvu- 
lae  semilunares  sitae  sunt,  quae  sanguinem 
in  ventriculnm  refluere  non  patiuntur ; in 
parte  media  utriusque  sunt  corpuscula  Au- 
rantii.  Venae  pulmonales  in  sinum  veno- 
sum  et  auriculam  sinistram  conveniunt,  qui- 
bus  textura  eadem  est  in  genere,  sed  crassior 
atque  validior,  ac  iis  lateris  dextri.  Viam 
e sinu  venoso  in  ventriculum  sinistrum  val- 
vulae  duae  mitrales  claudunt,  reditumque 
sanguinis  prohibent.  Ventriculus  sinister 
cordis  crassissimus  est  ac  validissimus,  e quo 
oritur  aorta,  apud  cujus  initium  valvulae  se- 
milunares tres  sitae  sunt,  supra  quas  arteriae 
duae  coronariae  patescunt,  quae  cordi  ipsi 
sanguinem  suppeditant. 

Cui  usui  cor  inservit  ? 

R.  Cor  vasorum  omnium  sanguineorum 
centrum  est,  primumque  organon,  quo  san- 
guis movetur  atque  propellitur. 

^ Die  mihi,  quam  brevissime  poteris, 
circuitum  sanguinis  minorem,  sive  cursum 
ejus  per  pulmones. 

R.  Sanguis  cavis  e venis  in  sinum  veno- 
sum  et  auriculam  dextram  transit,  quam  im- 
plet,  stimulat,  atque  ad  contractionem  ciet ; 
qua  sanguis  in  ventriculum  dextrum  mitti- 
tur,  hie  impletus  atque  irritatus  se  eontrahit, 
sanguinemque,  qui  propter  valvulas  trieus- 
pides  redire  nequit,  in  arteriam  pulmonalem 
impellit : inde  valvulae  semilunares  reditum 
sanguinis  prohibent.  Arteria  igitur  pulmo- 
nalis,  quae  iterum  iterumque  sese  in  ramos 
innumeros  minores  minoresque  dividit,  san- 
guinem  vehit  in  surculos  suos  extremos, 
qui,  reds  forma,  subtilissime  eellulas  tenues, 
in  quibus  aer  est,  eireumdant ; deinde  cum 
venis  extremis  conjunguntur,  quae  iterum 
iterumque  coeunt,  majores  majoresque  ar- 
teriarum  magnitudini  pares  fiunt,  et  tandem 
utroque  pulmone  truncos  duos  formant,  qui 
in  sinum  et  auriculam  sinistram  conveniunt. 

Sanguis,  dum  circum  eellulas  bronchio- 

rum  tenues  et  minutas  vasis  tenuissimis  et 
subtilissimis  vehitur,  carbonium  inutile  e- 
mittere,  quo  facto  capacitas  ei  caloris  major 
fit,  et  statim  oxygenium  ab  acre  absorbere, 
quod  stimulum  sanguini  atque  calorem  cor- 
pori  universe  impertit,  existimatus  est.  San- 
guis igitur  purgatus  atque  refectus  sinum 
cordis  sinistrum  distendit,  stimulat,  seque 
contrahere  cogit ; quo  in  ventriculum  sinis- 
trum propellitur,  hie  se  iterum  contrahens 
valvulas  mitrales  claudit,  deinde  sanguinem 
vi  immensa  in  aortam  immittit,  cujus  rami 
eum  in  omnes  membrorum  partes  digerunt. 
Notandum  tamen  est  auriculas  binas  simul 
se  contrahere,  deinde,  iis  relaxatis,  ventri- 
culos  binos  simul  se  contrahere  etiam  : au- 
riculae igitur  et  ventriculi  se  alterne  contra- 
hunt  atque  relaxant. 


DE  STRUCTURA  ATQUE  USU  ARTERIARUM. 

Qiiae  arteriis  fabrica  est  ? 

R.  Arteriae  canales  membranacei  sunt,  vi 
mirabili  resiliendi  atque  micandi  praediti, 
venis  albiores  ac  densiores  ; constant  e tuni- 

cis  tribus,  cellulari,  nimirum,  musculosa,  et 
membranacea  imprimis  tenui,  densa,  et  lae- 
vi  : fibrae  musculosae  de  more  circulorum 
dispositae  sunt.  In  locis  quibusdam  corpo- 
ris, ut  in  thorace  et  abdomuie,  tunicam  ali- 
am  pleura  vel  peritonaeo  interdum  accipiunt. 
^ae  caetera  de  arteriis  notanda  sunt  ? 

R.  Arteriae,  quae  cordi  vicinae  emittun- 
tur,  simul  cum  eo  sese  contrahunt;  illae 
vero  a corde  remotissimae  paulo  serius, 
quam  cor,  sese  contrahunt.  Areae  ramo- 
laira  duorum  arteriae  fere  dimidio  majores, 
quam  truncus,  sunt.  Arteriae  thoracis  et 
abdominis,  utpote  juxta  cor,  ad  angulos 
magnos,  eae  autem  extremitatum  ad  acutos, 
a truncis  suis  abscedunt ; illo  impetus  san- 
guinis multum,  hoc  multo  minus  impeditur. 
Arteriariim  ramuli  saepissime  inter  se  con- 
junguntur,  atqiie  vel  in  venas,  vel  in  glan- 
dulas,  vel  in  vasa  exhalantia,  desinunt. 
(^uibus  rebus  arteriae  inserviunt? 

R.  Arteriae  sanguinem  a corde  in  partes 
corporis  omnes  vehunt ; auxilium  baud  par- 
vum  ad  chylum  in  sanguinem  converten- 
dum,  atque  ad  calorem  corporis  servandum. 

aflPerunt } res  etiam  quasdam  a sanguine  se- 
cernunt. 


DE  FABRICA  ATQJJE  USU  VENARUM. 

Quae  venis  fabrica  est  ? 

R.  Venae  canales  flexibiles  sunt,  e tunicis 
tribus  compositae,  quae  tunicis  arteriarum 
tenuiores  ac  densiores  sunt : tunica  earum 
musculosa  non  ita  evidens  a quibusdam  ne- 
gata  est. 

J^.  Quae  praeterea  de  venis  in  memoria 
tenenda  sunt  ? 

R.  Venae  colore  fere  purpureo  sunt ; a- 
liae  arterias  comitantur,  aliae  sub  cute  dis- 
perguntur ; arteriis  plerumque  grandiores, 
ct  in  numero  plures  sunt ; conjunctiones  in- 
ter se  plurimas  faciunt.  In  venis  extremi- 
tatum  valvulae  innumerae,  binae  simul,  in- 
tervallis  inter  se  variis,  ponuntur,  quae  san- 
guinem  cor  versus  fluere  patiuntur,  redire 
autem  a corde  prohibent ; venis  tamen  cere- 
bri, thoracis,  et  abdominis,  valvulae  desunt, 
venis  spermaticis  et  interdum  mammariis 
internis  ramisque  venae  azvgi  exceptis. 

Quibus  rebus  venae  inserviunt  ? 

R.  Venae  sanguinem  ab  arteriis  extremis^ 
chylum  et  lympham  a vasis  absorbentlbus, 
in  cor  vehunt. 

Num  sanguis,  quern  arteriae  atque 
venae  transmittunt,  iisdem  nutrimcntum  dat  ? 

R.  Minime  verb,  vasa  enim  vasorum,  ut 
dicuntur,  quae  semper  proximis  arteriarum 
ramulis  enascuntur,  arteriisque  et  venis  nu- 
trimentum  suppeditant. 


DE  CIRCUITU  SANGUINIS  MAJORE. 

Die  mihi,  quam  brevissime  poteris, 
arterias  praecipuas  et  locos,  quibus  mittan- 
tur. 

R.  Aorta  e ventriculo  cordis  sinistro  ori- 
tur, prope  cor  arterias  duas  coronarias  re- 
flectit,  quae  cordi  ipsi  sanguinem  sive  nu- 
trimentum  suppeditant,  deinde  ad  summum 
usque  thoracem  ascendit,  et  aorta  ascendens 
vulgo  vocatur ; ibi  arcum  facit,  turn  de- 
scendit  et  aorta  descendens  appellatur.  E 
parte  convexa  arcus  oritur  dextrorsum  ar- 
teria  innominata,  ^quae  cito  in  carotidem 

communem  et  subclaviam  dextram  diduci- 
tur,  et  sinistrorsum  carotis  communis  et 
subclavia  sinistra. 

Carotis  communis  hoc  et  illo  latere  cervi- 
cis  ascendit,  et  adversus  angulum  maxillae 
inferioris  in  carotidem  externam  et  intemam 
dividitur. 

Carotis  externa  hos  septem  ramos  emittit ; 
thyroideam  superiorem,  quae  glandulae  thy- 
loideae,  musculis  et  cartilaginibus  gutturis, 
distribuitur  ; lingualem,  quae  linguae,  mus- 
culisque  ejus,  faucibus,  amygdalis,  pharyn- 
gi,  epiglottidi,  et  glandulae  sub-linguali,  dis- 
pergitur ; labialem  sive  maxillarem  exter- 
nam sive  facialem  sive  angularem,  quae 
musculis  partibusque  suo  cursui  vicinis,  pa- 
lato,  uvulae,  velo  palati,  tonsillis,  faucibus, 
radici  linguae,  glandulae  sub-maxillari,  men- 
to,  labiis,  naso,  et  buccis,  ramulos  mittit ; 
deinde  cum  altera  ejusdem  nominis  circum 
os  communicat  ; pharyngeam  inferiorem, 
quae  pharyngi,  faucibus,  basi  cranii,  et  in- 
terdum  durae  matri,  ramulos  dat ; occipita- 
lem,  quae  musculis,  durae  matri,  auri  in- 
ternae,  tamos  exiguos  dispergit ; cumque 
thyroidea,  cervicali,  vertebral],  suo  pare  la- 

teris  alterius,  et  temporali,  conjungitur ; 
posteriorem  auris,  quae  glandulae  parotidi, 
musculis,  integumentis,  tjtupano,  cellulis 
mastoideis,  ramulos  mittit,  et  cum  ramis 
arteriae  temporalis,  et  occipitalis,  commu- 
nicat ; maxillarem  internam,  quae  partibus 
auri  vicinis  ramulos  dat,  atque  meningeam 
mediam  emittit,  quae  cranium  per  foramen 
spinosum  ingreditur,  et  durae  matri  pulchre 
dispergitur ; maxillaris  interna  etiam,  ossi- 
bus  faciei,  dentibus,  antro  maxillari,  gingi- 
vis,  palato,  naso,  orbitae,  genae  musculis- 
que  vicinis,  ramulos  distribuit ; truncus  ipse 
carotidis  externae  ad  zygoma  nunc  tempora- 
lis vocatur,  quae  glandulae  parotidi,  auri 
externae,  faciei,  orbitae,  ramulos  emittit, 
dein  ascendit,  ct  in  ramum  anteriorem  et 
posteriorem  dividitur,  qui  ambo  integumen- 
tis, musculis,  pericranio,  et  ossibus  capitis, 
ramulos  plurimos  dispergunt,  atque  conjun- 
ctiones  frequentes  cum  pare  suo  lateris  alte- 
rius, faciali,  ophtlialmica,  et  occipitali,  fa- 
ciunt. 

Carotis  interna  ascendit,  et  per  foramen 
caroticum  in  cranium  flexuose  ingreditur, 
atque  ad  processum  anteriorem  clinoideum 


123 


Sanguinis  Majore. 

surgit,  duram  matrem  penetrat,  et  statim 
opthalmicam  emittit,  retrorsum  oblique  re- 
flectitur,  deinde  arteriam  cum  vertebrali 
communicantem  retro  mittit ; et  ipsa  in  arte- 
riam cerebri  anteriorem  sive  callosam,  et  me- 
diam,  separator.  Ophthalmica  ramulos  orbi- 
tae,  et  etiam  lachrymalem,  cenrralem  retinae, 
et  ciliares,  emittit ; deinde  per  foramen 
supra-orbitarium  ascendit,  et  super  fron- 
tem  dispergitur.  Anterior  cerebri  utrius- 
que  lateris  per  ramum  transversum  pare 
cum  suo  conjungitur,  qui  partim  circulum 
arteriosum  Willisii  facit,  deinde  sursum  re- 
flectitur  callosa,  et  in  ramulos  plurimos  divi- 
ditur,  qui  per  lobos  cerebri  aiiteriores  et  me- 
dios  distribuuntur,  atque  persaepe  inter  sese 
conjunguntur.  Media  cerebri  partim  plex- 
um  choroideum  format,  praecipue  vero  per 
lobos  cerebri  medios  et  posteriores  disper- 
gitur. 

Ex  arteria  subclavia  vertebralis  in  ordine 
quarta  emittitur,  atque  in  foramina  proces- 
suum  transversorum  in  vertebris  cervicis  in- 
trat,  ascendit, ram ulosque  inter  vertebras  mus- 
culis  cervicis  extrinsecus,  et  alios  medullae, 
ejusque  involucris  intus,  mittit,  flexuose  per 

foramina  atlantis  transit,  cumque  ramulis  ar- 
teriae  occipitalis  libere  communicat , hue  et 
illuc  flexa  inter  os  occipitis  atque  atlanta  tran- 
sversim  procedit,  et  per  foramen  magnum 
cranium  ingreditur,  paululum  ascendit,  du- 
rae  matri  retrorsum,  medullae  oblongatae,  et 
meduUae  spinali,  surculos  mittit ; deinde 
cum  suo  pare  lateris  alterius  conjungitur, 
arteriamque  basilarem  constituit,  quae  tu- 
beri  annular!,  partibus  ei  vicinis,  et  auri  in- 
ternae,  ramulos  complures  emittit ; ad  par- 
tem tuberis  anteriorem  et  superiorem  in  ra- 
mos  quatuor  dividitur,  utroque  latere  blnos, 
scilicet,  superiorem  cerebelli,  et  posterio- 
rem  profundam  cerebri : ilia  arteria  cruri- 
bus  et  substantiae  cerebelli,  cruribus  cerebri, 
corporibus  quadrigeminis,  glandulae  pineali, 
plexui  choroideo,  ventriculo  quarto,  ramu- 
los dispergit ; haec  tuberi  annulari,  et  cru- 
ribus cerebri,  surculos  plures  mittit,  deinde 
cum  arteria  communicante  carotldis  internae 
conjungitur,  circulumque  Wlllisii  conficit ; 
turn  lobo  cerebri  posteriori,  cornu  ventrlculi 
lateralis  posteriori,  plexui  choroideo,  ramu- 
los numerosos  distrlbuit,  et  cum  ramulis  eti- 
am  pluribus  carotidis  internae  committitur. 


Sanguinis  Majorc.  1 

Apparet  igitur  carotides  duas  internas, 
quae  lobis  anterioribus,  et  mediis  cerebri, 
sanguinem  distribuunt,  et  arterias  duas  ver- 
tebrates, quae  lobis  cerebri  posterioribus,  et 
omni  cerebello,  sanguinem  suppeditant,  li- 
berrimc  inter  sese  communicare. 

Arteria  subclavia  etiam  mammariam  in- 
ternam  emittit,  quae  inter  pleuram  et  carti- 
lagines  costarum  prope  sternum  descendit, 
ramulosque  musculis  inter  costas  et  pectoris, 
mammis,  integumentis,  glandulae  thymo, 
nervo  phrenico,  mediastino,  pleurae,  pericar- 
dio,  diaphragmati,  distribuit ; deinde  in  ab- 
domen descendit  sub  recto  abdominis  mus- 
culo, atque  ad  umbilicum  prope  in  surculos 
plurimos  dividitur ; quorum  alii  cum  epi- 
gastricae  ramulis,  suoque  pare ; alii  cum 
intercostalibus,  et  lumbaribus,  communicant  j 
subclavia  turn  thyroideam  inferiorem  emittit, 
quae  tracheae,  oesophago,  eorumque  muscu- 
lis, et  glandulae  thyroideae,  ramulos  mittit, 
et  praeterea  cerA'icali  anterior!  et  posteriori,  et 
dorsali  superiori  scapulae,  ortum  plerumque 
•dat ; quae  arteriae  musculis,  glandulis  lym- 
phaticis,  et  integumentis  cervicis,  ramulos 
plurimos  dant,  et  cum  occipitalibus,  et  verte- 

bralibus,  interdum  spinalibus  arteriis,  conjun- 
guntur.  Subclavia  etiam  intercostalem  super- 
iorem  emittit,  quae  prope  vertebras  descendit, 
et  in  ramos  duos  aut  tres  praecipuos  diduci- 
tur,  qul  in  margine  inferiore  totidem  costarum 
superiorum  currunt,  partibusque  viciuis  ra- 
mulos  dispergunt.  Arteria  subclavia  nunc 
in  axillam  ingreditur,  et  glandulis  lympha- 
ticis,  adipe,  et  nervis  magnis,  circumdata 
arteria  axillaris  nominatur. 

Arteria  axillaris  thoracicas  sive  mamma- 
rias  extemas  emittit,  quae  glandulis,  adipi, 
nervisque  axillae,  musculis,  mammis,  et 
integumentis  thoracis,  ramulos  distiibuunt. 
Axillaris  scapularem  i’nternam,  dorsalem 
scapulae  inferiorem,  circumflexam  sive  ar- 
ticularem  anteriorem  et  posteriorem,  emittit; 
deinde  ab  axilla  emcrgit  ad  latus  inferius 
musculi  pectoralis  majoris,  et  arteria  hume- 
ralis  vocatur. 

Humeralis  sive  brachialis  profundam  hu- 
meri superiorem  et  inferiorem,  ramumque 
anastomaticum  magnum  emittit,  quae  mus- 
culis distribuuntur ; deinde  humeralis  ipsa 
pleruqaque  ad  cubitum  In  radialem  et  ulna- 

rem  dividitur,  quae  brachio,  manui,  digitis- 
que,  ramos  suppeditant. 


DE  VENIS  PARTIUM  SUPERIORUM. 

Quomodo  sanguis  ex  iis  locis,  qulbus 
eum  arteriae  vexerint,  revehitur  ? 

R.  Venae  plerumque  arterias  comitantur, 
ab  iisque  nomina  accipiunt.  Venae  tempo- 
ralis, facialis,  lingualis,  et  interdum  etiam 
rami  maxillaris  internae,  et  occipitalis,  pau- 
lulum  infra  angulum  maxillae  inferioris  co- 
eunt,  atque  jugularem  externam  constituunt, 
quae  inter  musculos  platysma  myoideum  et 
sterno-mastoideum  descendit,  et  in  venam 
subclaviam  sanguinem  infundit. 

Venae  oculi  numerosae  in  unam,  scilicet, 
ocularem  denique  coeunt,  quae  cum  vena 
faciali  ad  angulum  oculi  internum  commu- 
nicat,  deinde  in  cranium  intrat,  et  in  sinum 
cavernosum  desinit. 

Venae  innumerae  exiguae  et  in  substan- 
tia, et  in  superficie  cerebri  inter  ejus  flexus 
disperguntur,  sanguinemque  suum  oblique 
antrorsum  in  superiorem  sinum  longitudina- 

lem  infundunt,  qui  a spina  ossis  frontls  in- 
cipit,  et,  trianguli  forma,  in  parte  falcis 
superiore  retro  sub  sutura  sagittali  procedit, 
sanguinem  suo  in  cursu  a venis  plurimis  re- 
cipit,  bine  major  majorque  fit,  et  tandem  ad 
jugum  transversum  ossis  occipitis  in  sinus 
duos  laterales  desinit. 

Torcular  Herophili  sanguinem  a vena 
Galeni,  ab  inferiore  sinu  longitudinali  in 
parte  falcis  inferiore  posito,  et  a partibus 
cerebri  internis,  recipit,  inter  partem  falcis 
postcriorem  et  tentorium  cerebelli  existit, 
atque  in  sinus  laterales  etiam  desinit. 

Sinus  laterales  super  juga  transversa  ossis 
occipitis  deorsum  flectunt,  et  per  foramina 
lacera  posteriora  descendant,  atque  venae 
jugulares  internae,  postquam  e cranio  egres- 
sae  sunt,  appellantur. 

Sinus  circularis  Ridlei  glandulam  pitui- 
tariam  circumiens  cum  sinibus  cavernosis 
communicat,  qui  ad  latera  sellae  Turcicae 
positi  sanguinem  suum  in  sinus  petrosos  su- 
periores  et  inferiores  immittunt,  qui  sese 
iierum  in  sinus  laterales  deplent.  Alii  sunt 
etiam  sinus  minores  circum  foramen  mag- 
num positi,  qui  sanguinem  partim  in  venas 

vertebrales,  partim  in  sinus  laterales,  in- 
fundunt. 

Venae  jugulares  internae  in  suo  descensu 
venas  phaiyngis  laryngisque  profundas,  ra- 
mos  maxillaris  internae,  occipitalis,  et  in- 
terdum  lingualis,  recipiunt,  et  denique  in 
venis  subclaviis  terminantur. 

V enae  vertebrales  quoque  sanguinejn  suum 
in  subclavias  infundunt. 

Venae  intercostales  superiores,  et  mam- 
mariae  internae  -vel  in  subclavia  vel  vena 
cava  descendente  terminantur. 

Venae  brachii  plurimis  minoribus  forma- 
tae  venam  cephalicam,  et  basilicam  in  su- 
perficie,  illam  versus  radium,  banc  versus 
ulnam,  aliasque  profundas  arteriis  nominatas, 
constituunt.  Basilica  supra  cubitum  hume- 
ralis,  deinde  in  axilla  vena  axillaris  vocata, 
venas  profundas  sive  arteriarum  satellites,  ut 
una  utroque  latere  arteriae  plerumque  sita 
est,  et  venas  aliquas  summas  quoque,  reci- 
pit.  Cephalica  venas  in  summo  corpore 
praecipue  accipit,  intcrdum  ramos  basilicae 
mittit,  atque  in  venam  axillarem  desinit. 
Vena  axillaris  alias  venas  a cervicibus  et 

thorace  recipit,  tunc  a situ  subclavia  appeU 
latur. 

Vena  subclavia  sinistra  ductum  thoracic 
cum  recipit,  ubi  vena  jugularis  interna  earn 
conjungit,  turn  ante  arteriam  subclaviam,  et 
carotidem  communem  sinistram,  et  innomi- 
natam,  transit,  venamque  subclaviam  dex- 
tram  prppe  partem  arcus  aortae  dextram 
conjungit ; ubi  venam  cavam  descendentem 
ambae  constituunt,  quae  cito  venam  azygon 
recipit,  et,  postquam  digitos  circiter  tres  vel 
ad  summum  quatuor  descendit,  in  sinum 
cordis  dextrum  sanguincm  infundit. 


DE  RAMIS  AORTAE  DEBCENDENTIS. 

Die  mihi  breviter  arterias  etiam,  quae 
ex  aorta  descendente  oriantur. 

R.  Aorta  descendens  primo  emittit  bron- 
chiales  tres  vel  quatuor  exiguas  arterias, 
quae  bronchiis,  glandulis  bronchiorum,  oe- 
sophago,  mediastino  posteriori,  pericardio 
et  substantiae  pulmonum,  disperguntur,  bis- 
que nutrimentum  suppeditant,  et  in  locis 
quibusdam  cum  ramulis  arteriae  pulmonalis 

communicant;  deinde  oesophageas  in  nume- 
ro  quinque  vel  sex  arterias  exiguas,  quae 
oesophago,  mediastino  posteriori,  et  peri- 
cardio,  sanguinem  distribuunt ; et  denique" 
in  thorace  arterias  intercostales  aorta  emittit 
inferiores,  quae  intennallo  inter  se  exiguo 
binae  oriuntur,  et  in  numero  novem  aut  de- 
cern paria  sunt,  et  spinae,  medullae  spinae, 
musculis  dorsi,  deinde  in  margine  costarum 
inferiore  procedentes,  musculis  inter  costas, 
pleurae,  et  diaphragmati,  ramulos  disper- 
gunt,  et  cum  mammariis  internis  et  exter- 
nis  communicant. 

Aorta  in  abdomen  descendit  per  dlaphra- 
gma,  et  a parte  sua  posteriore  arterias  lum- 
bares  fere  quatuor  in  utroque  latere  trans- 
versim  et  deorsum  emittit,  quae  etiam  in- 
tervallis  exiguis  binae  oriuntur,  et  spinae, 
medullae,  ejusque  involucris,  et  musculis, 
ramulos  distribuunt ; deinde  cum  intercos- 
tali  inferiore,  et  diaphragmaticis,  communi- 
cant. A parte  aortae  posteriore  etiam  sacra 
media  emittitur,  quae  in  osse  sacro  medio 
descendit,  ramulosque  lumbis,  ossi,  perio- 
steo,  peritonaeo,  atque  recto,  dat. 

A parte  anteriore  aortae,  cum  primum  in 
abdomen  descendit,  emittuntur  arteriae  dia- 
phragmaticae,  quae  per  diaphragma  ramulis 
innumerls  distribuuntur,  cumque  mammariis 
internis  conjunguntur. 

Paululo  Inferius  arteria  coeliaca  emittitur, 
quae  in  ramos  tres,  scilicet,  gastricam  su- 
periorem  sive  coronariam  ventriculi  superio- 
rem,  hepaticam,  et  splenicam,  diducitur. 

Gastrica  superior  curvaturam  ventriculi 
minorem  sequitur  saepe  ad  pylorum  usque, 
ramulosque  cardiac,  oesophago,  omento  mi- 
nori,  et  lateribus  ventriculi  ambobus,  distri- 
buit. 

Hepatica  ad  portam  hepatis  tendit,  atque 
ibi  gastricam  inferiorem  dextram  sive  gastro- 
epiploicam  dextram  emittit,  quae  sinistram 
versus  tendit  curvaturam  ventriculi  majorem 
sequens,  atque  suo  in  cursu  ramulos  pyloro, 
duodeno,  pancreati,  omento,  et  utrique  la- 
teri  ventriculi,  dat ; hepatica  turn  in  ramum 
dextrum  et  sinistnim  dividitur,  qui  per  he- 
par  et  vesiculam  fellis  distribuuntur. 

Splenica  tortuosa  currit,  et  prope  splenem 
gastricam  inferiorem  sinistram  sive  gastro- 
epiploicam  sinistram  emittit,  quae  curvatu- 

ram  magnam  ventriculi  sequitur,  eique  ra- 
inulos  dispergit,  et  cum  ramulis  gastricae 
superioris  et  inferioris  communicat ; ramu- 
losque  pancreati,  omento  majori,  meso-colo, 
et  tres  vel  quatuor  ramos  etiam,  vasa  bre- 
via  vulgo  vocatos,  parti  sinistrae  ventriculi, 
mittit ; deinde  ramosa  in  lienem  intrat. 

Mesenterica  superior  ex  aorta  emittitur 
paulb  inferius  quam  coeliaca,  sub  pancreate 
et  super  duodenum  cursum  habet,  bisque 
partibus  ramulos  dat,  deinde  inter  laminas 
mesenterii  includitur,  in  ramos  innumeros 
separator,  qui  arcus  plurimos  et  pulcherri- 
mos  constituunt,  alii  alios  iterum  iterumque 
conjungunt,  e quibus  arcubus  ramuli  duode- 
no,  jejuno,  ileo,  lateris  dextri  colo,  atque 
ejus  arcui  transverso  distribuuntur. 

Arteriae  renales  sive  emulgentes  paulu- 
lum  infra  priorem  oriuntur;  quarum  dextra 
post  venam  cavam  currit,  et  ramosa  in  par- 
tem concavam  renis  intrat,  sinistra  brevior 
est ; ramulos  capsulis  renalibus  et  adipi  in- 
terdum  mittunt. 

Arteriae  capsulares  interdum  ex  aorta  o- 
riuntur. 

Arteriae  spermaticae  paiilulo  inferius  ex 
aorta  oriuntur,  exiguae  et  longae  jjost  perito- 
naeum descendant,  atque  in  viris  ad  annulum 
musculi  obliqui  externi  abdomine  exeunt  in 
funiculo  spermatico  utriusque  lateris  invo- 
lutae,  deinde  in  scrotum  descendant,  ubi  ra- 
mosae  et  tortuosae  per  testiculos  et  epididy- 
midas  disperguntur.  In  foeminis  tamen  non 
per  parietes  abdominis  exeunt,  sed  in  pel- 
vem  descendant,  ibique  inter  laminas  liga- 
menti  lati  utroque  latere  includuntur,  et  o- 
variis,  tubis  Fallopianis,  et  fundo  uteri,  san- 
guinem  transmittunt. 

Mesenterica  inferior  denique  a jiarte  an- 
teriore  aortae  emittitur,  et  arcus  pulchend- 
mos  ramulis  suis  mesentericae  superiori  si- 
millimos  format,  e quibus  ramuli  colo  late- 
ris sinistri,  et  recto,  mittuntur  ; cum  ramu- 
lis mesentericae  superioris  committitur,  trun- 
cus  descendit,  et  arteria  haemorrhoidalis  in- 
terna appellatiu. 

Aorta  ad  vertebram  liimborum  ultimam 
in  ramos  duos  dividitur,  scilicet,  arterias  ili-^ 
acas  communes ; quarum  utraque  cito  in  i- 
liacam  internam  et  externam  separatur  hoc 
et  illo  latere. 

Iliaca  interna  sive  hypogastrica  has  arteri- 
as  emittit,  iliacam  minorem  plerumque,  quae 
musculis  psois  et  iliacis  internis  datur ; dein- 
de  sacras  laterales,  quae  vulgo  sunt  duae  vel 
tres,  et  partibus  vicinis  disperguntur ; turn 
gluteam,  quae  pelve  egreditur,  et  musculis 
gluteis  distribuitur  ; turn  sciaticam  sive  is- 
chiaticam,  quae  simul  cum  nervo  sciatico  e 
pelve  exit,  atque  gluteis  musculis  partibusque 
vicinis  datur ; turn  pudicam,  quae  genitali- 
bus,  scroto,  perinaeo  et  ano,  atque  in  foemi- 
nis,  pudendis,  vaginae,  et  utero,  sanguinem 
vehit  ; uterinam,  quae  utero  ramulos  pluri- 
mos  tortuosos,  qui  cum  arteriis  spermaticis, 
et  pare  suo  lateris  alterius,  communicant,  ra- 
mulos quoque  vaginae,  urethrae,  vesicae,  et 
recto,  mittit ; obturatoriam,  quae  pelve  egre- 
ditur, et  per  musculos  coxae  distribuitur. 

In  foetu  iliacae  intemae  per  latera  vesicae 
urinae  ascendunt,  et  arterias  umbilicales  con- 
stituunt,  quae  tamen  in  adulto  clauduntur, 
quarum  initio  nihilominus  arteriae  enascun- 
tur,  quae,  vesicae,  vesiculis  seminalibus, 
glandulae  prostatae,  vaginae,  et  recto,  mit- 
tuntur. 

Arteria  illaca  externa  sub  ligamento  Pou- 
partii  descendit,  ubi  epigastricam  emittit, 
quae  oblique  sursum  tendit  post  funiculum 
spermaticum  in  viris,  vel  ligamentum  ro- 
tundum  in  foeminis,  delude  in  parte  interna 
musculi  recti  abdominis  ascendlt,  mnsculis- 
que  abdominis  ramulos  dat,  atque  cum  lum- 
baribus,  suo  pare,  et  mammarla  interna,  u- 
troque  latere  communicat ; deinde  circum- 
flexam  ossis  ilii  emittit,  quae  musculls  psois, 
iliacis  et  abdominalibus,  distribultur.  lliaca 
externa,  postquam  abdomine  egressa  est,  ar- 
teria femoralis  sive  cruralis  nominator. 

Arteria  femoralis  circiter  digitos  duos 
transversos  infra  ligamentum  Poupartil  pro- 
fundam  femoris  emittit,  quae  musculis  femo- 
ris  sanguinem  transmittit,  deinde  descendit, 
in  poplitem  vertit,  ubi  arteria  poplltaea  voca- 
tur,  quae,  artlcularibus  emissls,  paululum 
inferius  in  tibialem  anticam  et  tiblalem  pos- 
ticam  dividitur,  ilia  ante  ligamentum  inter 
ossa  descendit,  atque  in  pede  evanescit,  haec 
brevi  spatio  fibularem  sive  peronaeam  emit- 
tit, deinde  post  malleolum  internum  descen- 
dit in  plantam  ubi  in  digitales  dividitur,  et 
cum  tibiall  antica  communicat. 

HUNT  A PARTIBUS,  QUIBUS  AORTA  DE- 
SCENDENS  EUM  MISISSET. 

Quae  venae  praecipuae  sanguinem  ab 
arteriis  extremis  aortae  descendentis  cordi 
revehunt  ? 

R.  In  thorace  venae  Intercostales  inferio- 
res  sinistri  lateris  se  conjungunt  venamque 
azygon  constituunt,  quae  circiter  medium 
thoracem  plerumque  post,  sed  interdum,  an- 
te aortam  transit  ad  dextram,  atque  ad  latus 
aortae  dextrum  super  vertebrarum  corpori- 
bus  ascendit,  et  intercostales  atque  bronchia- 
les  dextras  suo  in  cursu  recipit ; deinde  su- 
pra vasa  magna  pulmonis  dextri  antrorsum 
flectitur,  atque  in  cava  descendente  termina- 
tur.  Vena  azygos  tamen  parte  sua  inferio- 
re  cum  vena  renali,  vel  lumbari,  vel  baud 
raro  cava  Ipsa  ascendente,  communicat. 

Venae  intercostales  sinistrae  superiores,  et 
etiam  bronchiales,  et  oesophageae,  in  unam 
conjunguntur,  quae  vena  intercostalis  et  bron- 
chialis  sinistra  superior  vulgo  nominatur, 
quae  in  venam  subclaviam  desinit.  Non- 

nullae  venae  perexiguae  a diaphragmate, 
pericardio,  vel  glandula  thymo  abeuntes, 
aut  in  subclavia  aut  cava  ipsa  descendente 
terminantur. 

In  abdomine  venae  diaphragmatlcae  post 
hepar  in  vena  cava  ascendente  terminantur. 

Venae  viscerum  abdominis  valvulis  ca- 
rent,  multo  majores  sunt,  quam  arteriae, 
quarum  cursum  sequuntur,  et  quarum  no- 
mina  habent ; sanguinemque  ab  intestinis 
tarn  tenuibus  quam  crassis,  mesenterio,  o- 
mento  majore  et  minore,  splene,  pancreate, 
ventriculo,  et  vesicula  fellis,  colligunt,  pau- 
latim  inter  sese  conjnnguntur,  venamque 
portae  constituunt,  quae  in  hepar  ad  portam 
ejus  intrat ; truncus  ibi  sinus  venae  portae 
vocatur.  In  porta  hepatis  vena  portae  in 
duos  ramos  dividltur,  qui  in  hepate  valde 
ramosi  fiunt,  et  venae  portae  hepaticae  no- 
minantur.  Hae  venae  portae  hepaticae  ar- 
teriis  simillimae  in  officio,  etiamsi  non  mi- 
cent,  per  hepar  disperguntur,  quarum  extre- 
mis, et  extremis  etiam  arteriae  hepaticae,  ve- 
nae hepaticae  junguntur,quae  sanguinem  col- 
ligunt, tnincos  majores  majoresque  faciunt, 
et  tandem  duobus  vel  tribus  in  vena  cava 

ascendente,  ubi  diaphragma  penetrat,  termi- 
nantur. 

In  extremitatibus  inferioribus  venae  in- 
numerae  inter  se  conjunguntur,  atque  in 
parte  superiore  pedis  venam  saphaenam  ma- 
jorem  constituunt,  quae  sub  integumentis 
ante  malleolum  internum  atque  ad  latus  ti- 
biae et  genu  internum  ascendit,  inque  suo 
cursu  venas  alias  recipit,  major  majorque 
fit,  donee  in  venam  femoralem  prope  liga- 
mentum  Poupartii  desinit. 

Vena  saphaena  minor  ramulos  a planta 
recipit,  post  malleolum  externum,  et  in  par- 
te posteriore  cruris,  sub  cute  ascendit,  atque 
paululum  supra  poplitem  in  vena  poplitaea 
terminatur. 

Venae  profundae  in  numero  duae  vel  tres 
omnem  arteriam  praecipuam  sequuntur,  et 
iisdem  nominibus,  ac  arteriae,  vocantur.  Ti- 
bialis anterior,  et  posterior,  et  peronaea  pro- 
pe poplitem  conjunguntur,  venamque  popli- 
taeam  faciunt,  quae  in  femore  femoralis  sive 
cruralis  appellatur. 

Vena  femoralis  sub  arteria  ascendit  ad 
trochantera  minorem  versus,  ubi  venas  pro- 
fundas  et  circumflexas  femoris  recipit, 

latus  arteriae  internum  sub  ligamento  Pou- 
partii  in  abdomen  ingreditur,  et  iliaca  exter- 
na nominamr. 

Vena  iliaca  interna  ab  arteriis  ejusdem  no- 
minis sa^guinem  colligit,  atque  externam 
conjungit,  et  arabae  iliacam  communem  u- 
troquc  latere  constituunt. 

Iliacae  communes  ad  latus  arteriarum  de- 
xtrum  vertunt,  et  circiter  luinborum  verte- 
bram  ultimam  conjunguntur,  venamque  ca- 
vam  formant,  quae  apud  latus  aortae  dextrum 
ascendit. 

Vena  cava  in  suo  ascensu  primb  venam 
sacram,  deinde  lumbares,  quae  in  latere  si- 
nistro  post  aortam  transeunt,  turn  spermati- 
cam  dextram,  turn  venas  renales,  quarum  si- 
nistra spermaticam  sinistram  recipit,  et  ante 
aortam  transversim  in  venam  cavara  asccn- 
dentem  currit.  Cava  inferior  per  diaphrag- 
ma  ascendit,  ubi  venas  diaphragmaticas  at- 
que hepaticas  recipit,  atque  in  sinu  cordis 
dextro  simul  cum  vena  cava  superiore  terrai- 
natur. 

Venae  cordis  ipsius  inter  se  conjungun- 
tur, et  tandem  venam  cordis  coronariam  fa- 
ciunt,  quae  in  sinu  dextro  terminatur. 

Die  mihi  quibus  in  rebus  circuitus 
sanguinis'’  in  foetu  ab  illo  adulti  difFerat. 

R.  In  foetu  arteriae  iliacae  internae  ad 
latera  vesicae  urinae  reflexae  versus  umbili- 
cum  ascendunt,  ubi  in  funiculo  umbilicali  in- 
volvuntur,  atque  ad  placentam  procedunt,  ibi 
ramosae  fiunt,  atque  per  earn  minutissime 
disj)erguntur.  Sanguis  foetus  in  earum  ra- 
mulis  minutis,  qui  cellulas,  in  quas  sanguis 
materna  infunditur,  circunudant,  mutationem 
subit,  aptusque  foetui  nutrimentum  dando 
redditur.  Ab  extremis  arteriis  venae  exi- 
guae  sanguinem  excipiunt,  quae,  post  jun- 
ctiones  innumeras,  tandem  in  venam  umbi- 
licalem  conjunguntur.  Vena  umbilicalis 
sanguinem  matre  renovatum  in  abdomen  re- 
vehit,  et  extra  peritonaeum  ab  umbilico  in 
sinu  ligamenti  lati  ad  portam  jecoris  usque 
ascendit,  ibi  ductum  sive  canalem  venosum 
emittit,  qui  in  venam  cavam  ascendentem 
sanguinem  suum  infundit ; dum  vena  umbi- 
licalis ipsa  in  ramo  sinistro  venae  portae  he- 
paticae  terminatur. 

In  septo  inter  auriculas  cordis  foramen  o- 
vale  esf,  quod  sanguinem  fluere  e dextra  in 
auriculam  sinistram  patitur. 

Ex  arteria  pulmonali  quoque  canalis  ar-: 
teriosus  oritur,  ascendlt,  atque  in  aorta  de- 
scendente  prope  originem  arteriae  subclaviae 
sinistrae  tenninatur. 

Eo  modo  mihi  videtur  partem  sanguinis 
renovatam  per  ductum  venosum  in  cavam 
ascendentem  initti,  ut  quam  citissime  in  cor 
infundatur  ; foramen  ovale  et  canalem  arte- 
riosum  valere  satis  in  auriculam  sinistram 
cordis,  atque  in  aortam  transmittere  sangui- 
nem,  quern  pulmones  in  statu  pene  collapso 
admittere  nequeant. 

Sanguis  foetus  igitur  matre  renovatus, 
quam  celerrime  in  cor  transfertur,  quod  sti- 
raulatum  viribus  amborum  ventriculorum 
euin  in  aortam  impellit,  ut  inde  in  omnes 
membrorum  partes  bene  digeratur. 


DE  CHEMICIS  SANGUINIS  PRINCIPIIS. 

^ Ouibus  cliemicis  principiis  sanguis 
componitur  ? 

Principiis. 

R.  Componitur  ex  aqua  plurima,  fibrina, 
falbumine,  gelatina,  hydro-sulphureto  am- 
moniae,  soda,  sub-phosphate  ferri,  muriate 
sodae,  phosphate  sodae,  phosphate  calcis,  et 
fortasse  acido  benzoico. 

Die  mihi  paucis  vertis  rationem,  qua 
haec  principia  parare  possimus. 

R.  Sanguis  e corpore  missus,  si  non  agi- 
tator, in  massam  coit  rubram  tremulam, 
quae  brevi  in  serum  et  cruorem  separator  ■, 
hie  fere  pars  quarta  est  illius. 

Serum  est  eolore  subflavo,  ad  gradum  ca- 
loris  eentesimum  quinquagesimum  sextuni 
calefactum,  in  massam  albidam  eoit  albo  ovi 
baud  ita  absimileni,  e qua  seeta  exprimi  po- 
test serositas  ; residuum  aqua  fervente  bene 
elotum  albumini  coagulato  simillimum  est. 

Si  serum  aquae  pondere  sexies  suo  dilu- 
tum  paulisper  deeoquitur,  albumen  eoagu- 
latur  ; liquor,  albumine  semoto,  leniter  va- 
poratus  justam  ad  crassitudinem,  et  frigefae- 
tus,  gelatinam  ostendit.  Si  serum  eoagula- 
tum  ealori  subjectum  in  vase  argenteo,  ar- 
gentum nigrum  tit  sulphure,  quod  existere 
in  sanguine  hydro-sulphuretum  ammoniae 
compertum  est. 

Serum  pondere  aquae  duplice  mixtum, 
coagulatum,  albumlne  submoto,  leniter  va- 
poratum  ad  justam  spissitatem,  et  frigido  in 
loco  posltum  crystallos  demittit ; quae  ex 
carbonate  sodae,  muriate  sodae,  phosphate 
sodae,  et  phosphate  calcis,  constant.  Soda 
tamen  in  sanguine  pura  esse,  atque  gelatina 
et  albumine  conjuncta,  videtur  ; acidum  ve- 
rb carbonicum,  dum  vaporat,  attrahere. 

Cruor  super  cribrum  positus,  et  rivulo  te- 
nui  aquae  subjectus,  colorem  suum  rubrum 
amittit,  partim  dissolvitur,  parti m insolubilis 
super  cribram  restat : hoc  firmum  ac  soli- 
dum  factum  est,  notasque  fibrinae  proprias 
ostendit ; illud  in  solutione  ferrum,  albu- 
men, et  sodam,  tenet.  Solutio  haec  aeri 
subjecta  albumen  deponit ; cum  ad  siccita- 
tem  vaporat,  et,  residuo  cum  alcohole  misto, 
aliquid  dissolvitur,  quod,  alcohole  vaporato, 
residuum  saponi  simile  dat,  et  quod  esse  al- 
bumen cum  soda  conjunctum  compertum 
est. 

Solutionis  ejusdem  residuum  vaporatae  in 
vase  combustum,  materiam  ferrugineam  re- 
linquit ; cujus  acidum  nitricum  partem  dis- 
solvit,  quae  est  phosphas  feni,  quod  ammo- 

nia  solution!  adjecta  album  demittitur  ; p&- 
tassa  autem  vel  soda  pura  adjecta,  id  partem 
acidi  amittit,  rubrum  colorem  acquirit,  at- 
que  sub-phosphas  ferri  fit : bine  color  san- 
guinis est. 

Serum  sanguinis  igitur  albumen,  gelati- 
nam,  hydro-sulphuretum  ammoniae,  sodam, 
murias  sodae,  phosphas  sodae,  et  phosphas 
calcis  ; cruor  vero  fibrinam,  albumen,  so- 
dam, et  sub-phosphas  ferri,  continet. 


DE  SANGUINE  FOETUS. 

Quibus  in  rebus  sanguis  foetus,  qui 
non  spiraverat,  ab  illo  adulti  differt  ? 

R.  Sanguis  foetus  pariim,  si  aliquid,  fi- 
brinae  ; plus  vero  gelatinae,  quam  sanguis 
adulti,  continet : purpurae  similior  est,  et 
aeri  subjectus  nihilo  rubrior  fit : res  quoque 
acido  phosphorico  compositae  desunt. 

COLLOQUIUjM  undeciimum. 


DE  NERVIS  PARTIUM  SUPERIORUM. 

Quae  res  de  nervis  cervicis,  in  me- 
moria  tenendae  sunt  ? 

R.  Sub-occipl tales,  sive,  ut  quibusdam 
placuit,  par  declmum  cerebri,  ex  initio  me- 
dullae  spinae  oriuntur  fascicule  anteriore  et 
posteriore  nervis  caeteris  spinae  similes,  at- 
que  ganglion,  sive  amplificationem  nodo  si- 
milem,  inter  processus  transversos  atlantis 
et  os  occipitis  faciunt,  antrorsum  procedunt, 
et  cum  pare  nono  supra,  nervo  cervicis  pri- 
me infra,  et  cum  ganglio  supremo  sympa- 
thetici  magni  ante,  communicant,  deinue  in 
musculis  terminantur. 


De  Nervis  Cervicis.  147 

Nervi  cervicis  primi  inter  atlanta  et  ver- 
tebram  secundam  e medulla  spinae  trans- 
versim  exeunt ; uterque  in  ramos  duos  divi- 
ditur,  quorum  major  retrorsum  reflectitur, 
occipitium  ascendit,  musculis  et  integumen- 
tis  suo  in  cursu  ramulos  distribuit,  et  tan- 
dem cum  ramulis  quinti  et  septimi  paris 
conjungitur  ; minor  ramus  antrorsum  cur- 
rit,  nervumque  accessorium  arcus  forma, 
par  nonum  surculis,  et  ganglion  supremum 
sympathetici,  conjungit,  ramulum  demittit 
ad  par  secundum  cervicis  jungeudum,  et  de- 
lude in  musculis,  aure  externa,  glandula  pa- 
rotide, et  integumentis,  evanescit. 

Nervi  cervicis  secundi  ramum  alium  u- 
troque  latere  emittunt  ad  ganglion  medium 
sympathetici,  alium  deorsiuu  ad  tertium  par 
cervicis  jungendum,  alios  exiguos  musculis 
et  nervo  accessorio  distribuunt,  deinde  in 
surculos  diducuntur,  quorum  unus  arcum 
cum  descendente  noni  format,  alter  origi- 
nem  nervo  diaphragmatico  partim  dat,  turn 
surculi  in  musculis  et  integumentis  disper- 
guntur. 

Nervi  cervicis  tertii  pari  quarto  deorsum 
ramulum  mittunt,  alium  ad  nervum  praeci- 

puum  diaphragmaticum  formandum,  alium 
ad  ganglion  medium  sympathetici,  surculos 
etiam  exiguos  ad  descendentem  noni,  et  ac- 
cessorium,  jungendum;  deinde  in  musculis 
et  integumentis  evanescunt. 

Nervi  cervicis  quarti  ramulum  ad  gan- 
glion medium  sympathetici,  alium  vel  duos 
ad  diaphragmaticum,  alium  ad  par  quintum, 
jungendum,  emittunt,  et  in  musculis  termi- 
nantur. 

Nervi  cervicis  quinti,  sexti,  et  septimi,  et 
primi  etiam  dorsi,  paulatim  descendunt,  et 
conjunguntur,  in  axilla  iterum  separantur, 
iterumque  conjunguntur,  piexumque  axilla-r 
rcm  formant. 


DE  NERVIS  EXTREMITATUM  SUPERIORUM. 

Die  mihi  breviter  nervos  extremita- 
tum  superiorum. 

R.  E plexu  axillari  aliqui  nervi  exigui 
musculis  integumentisque  humeri  et  thora- 
cis mittuntur ; nervi  etiam  magni  inde  ori- 
untur,  scilicet,  scapularis  et  articularis,  qui 
musculis  circa  articulum  humeri  distribuun>. 

tur ; cutaneus,  qui  integumentis  brachii  dis- 
pergitur ; musciilo-cutaneus  sive  perforans 
Casseri,  qui  ad  pollicem  usque  descendit, 
atque  musculis  et  integumentis  ramulos  suo 
in  cursu  mittit ; spiralis,  qui  musculis  hu- 
meri, brachii,  pollicis,  et  digitorum  trium, 
ramulos  distribuit ; medianus  sive  radialis, 
qui  suo  in  cursu  musculis  ramulos  dat,  et  in 
palma  terminatur  ; ulnaris,  qui  musculis  e- 
tiam  brachii  et  digitorum,  praesertim  mini- 
mi digiti,  et  palmae,  dispergitur. 


DE  NERVIS  THORACIS. 

Die  mihi  etiam  nervos  qui  per  visce- 
ra thoracis  distribuuntur. 

R.  Nervi  diaphragmatici  ex  surculo  se- 
cundi,  praecipue  ex  ramulo  tertii,  atque  ex 
uno  vel  altero  quarti  cervicis  paris,  oriun- 
tur,  in  thoracem  descendunt  post  extremita- 
tem  anteriorem  costae  primae  inter  venam 
et  arteriam  subclaviam,  super  bronchia  et 
pericardium  decurrunt,  deinde  ramulos  for- 
ma radiorum  per  diaphragma  dispergunt. 

N 3 

Nervi  octavi,  sive  par  vagum,  apud  sum- 
mum  thoracem  ramulum  uniim  vel  alterum 
mittunt  ad  ramulum  cardiacum  sympathetic! 
jungendum,  atque  in  thoracem  inter  venam 
et  arteriam  subclaviam  intrant,  ibi  recurren- 
tes  duos  reflectunt,  dextrum  circa  arteriam 
subclaviam,  sinistrum  circa  arcum  aortae. 

Recurrcntes  unum  vel  alterum  ramulum 
ganglio  sympathetic!  imo  emittunt ; surcu- 
losque  ramulis  cardiacis  ejusdem  nervi  ; a- 
liosque,  qui  cum  ramulis  paris  octavi  con- 
junguntur  ad  plexum  pulmonis  anterlorem 
constituendum  ; turn  ascendunt,  et  tracheae, 
oesophago,  glandulae  thyroideae,  laryngi,  et 
pharyngi,  surculos  distribuunt. 

Surculi  paris  octavi,  et  recurrentium,  et 
ramuli  cardiaci  sympathetic!  magni  plexum 
pulmonis  anteriorem  super  bronchia  faciunt, 
qui  pulmonibus  et  pericardio  surculos  dis- 
tribuit.  Surculi  a recurrentibus,  et  pare 
vago,  plexum  oesophageum  exiguum  consti- 
tuunt.  Par  vagum  post  bronchia  descendit, 
hinc  et  illinc  ramos  inter  se  transversos  mit- 
tit,  qui  plexum  pulmonis  posteriorem  fa- 
ciunt, e quo  plexu  surculi  plurimi  ramos 
bronchiorum  sequentes  per  pulmones  dis- 

pcrguntur  ; par  vagum  turn  in  fila  quaedam 
separatiir,  quae  plexum  formant  oesopha- 
geum  magnum,  qui  oesophago  et  partibus 
vicinis  ramulos  distribuit.  Par  octavum  de- 
nique  in  abdomen  descendit. 

Nervi  sympathetici  magni  ganglia  tria, 
ut  dictum  est,  in  collo  faciunt ; e quorum 
supremo  aliqui  surculi  demittuntur,  qui  si- 
mul  cum  surculis  paris  octavi  ramum  car- 
diacum  supremum  formant ; e ganglio  me- 
dio rami  descendunt,  quorum  alii  cardiacum 
supremum,  alii  cardiacum  magnum  profun- 
dura,  alii  recurrentes  jungunt.  Cardiacus 
magnus  profundus  etiam  ramulos  a cardiaco 
supremo  et  pare  octavo  recipit,  inter  venam 
cavam  descendentem,  et  aortam  ascenden- 
tem  ad  cor  usque  descendit,  ramosque  car- 
diacos  lateris  alterius  conjungit,  plexumque 
ita  cardiacum  magnum  facit,  cui  etiam  car- 
diacus minor,  qui  e ganglio  sympathetici  i- 
mo  oritur,  et  cardiacus  supremus,  accedunt. 
E plexu  cardiaco  magno  ramuli  oriuntur, 
qui  per  cor  ipsum  vasaque  magna  ei  vicina 
distribuuntur. 

Sympathetici  magni,  his  emissis,  e ramis 
duobus  utroque  latere  constant,  quonim  al- 

ter  ante,  alter  post  arteriam  subclaviam  Iran-  • 
sit,  et  postea  inter  se  conjunguntur  ; in  iho- 
race  descendunt,  atque  ad  caput  omnis  costae 
ganglion  formant,  e quo  ramuli  duo  vel  tres 
enascuntur,  qui  cum  nervis  intercostalibus 
committuntur  ; inde  etiam  surculi  tunicis  a- 
ortae  mittuntur. 

E ganglio  dorsi  sexto,  septimo,  et  octavo, 
ramuli  alii  emittuntur,  qui  oblique  super 
vertebras  descendunt,  nervumque  splanchni- 
cum  constituunt,  qui  per  viscera  abdominis 
dispergitur.  E gangliis  inferioribus  splanch- 
nicus  secundarius  sive  accessprius  interdum 
oritur. 

Nervi  intercostales  e medulla  spinae  o- 
riuntur,  inter  vertebras  transversim  exeunt, 
ramulos  breves  ex  gangliis  sympathetici 
magni  excipiunt,  musculis  dorsi  ramulos  re- 
flectunt,  atque  musculis  inter  costas,  thora- 
cis, abdominis,  pleurae,  mammis,  et  iutegu- 
mentis,  ramulos  distribuunt. 


COLLOQUIUM  DUODECIMUM. 


DE  ABDOMINE. 

(^UAE  res  de  situ  et  regionibus  abdo- 
minis observandae  sunt  ? 

R.  Abdomen  supra  diaphragmate,  infra 
pelve,  in  aliis  partibus  musculis  et  ossibus, 
continetur ; cavumque  totius  corporis  am- 
plissimum  est.  Plerumque  in  regiones  no- 
vem  dividitur,  quo  accuratius  situs  viscenun 
notescat.  Linea  transversa  inter  extremita- 
tes  costarum  inferiorum  ducta  supra  umbili- 
cum  tres  circiter  digitos,  regiones  tres  supe- 
riores  denotat,  epigastrium  in  media  parte, 
utrinque  hypochondrium  dextrum  et  sinis- 
trum.  Linea  altera  inter  processus  anterio- 
res  ^t  superiores  spinosos  ossis  ilii  ducta  re- 

giones  tres  medias  definit,  umbilicalem  ni- 
mirum,  et  utroque  latere  lumbarem  dextram 
et  sinistram.  Inter  hanc  lineam  et  pelvem 
tres  infimae  regiones  sunt,  hypogastrium  in 
media,  utrinque  regio  iliaca  dextra  et  si- 
nistra. 


DE  PERITONAEO. 

Quae  est  fabrica  et  usus  peritonaei  ? 

R.  Peritonaeum  membranaest  tenuis,  den- 
sa,  vique  maxima  distendendi  atque  resiliendi 
praedita  j facies  ejus  externa  cellularis  est, 
partibusque  circumjacentibus  adhaeret ; in- 
terna laevis,  lubrica,  et  humida  est  liquore, 
quern  arteriae  ejus  extremae  exbalant.  Pe- 
ritonaeum cavum  abdominis  universum  obte- 
git,  mesenterium  ligamentaque  facit,  quibus 
intestina  in  situ  obtinentur,  et  plerisque  vis- 
cerum  etiam  tunicam  externam  dat. 

J^.  Die  mihi  modum,  quo  peritonaeum 
cavum  abdominis  et  viscera  ejus  obtegit. 

R.  Peritonaeum  faciem  inferiorem  dia- 
phragmatis  obtegit,  atque  hepar  cui  liga- 
menta  dat,  ventriculum,  lienem,  intestina- 

que  omnia  involvit,  atque  duplex  mesente- 
rium  format,  renes  etiam  includit,  fundum 
uteri  in  foeminis,  fundumque  vesicae  urinae 
sexus  utriusque  tegit,  denique  his  omnibus 
non  solum  tunicam  externam,  verum  etiam 
ligamenta  dat,  quibus  in  situ  tenentur  : de- 
inde  ascendit,  faciemque  internam  musculo- 
rum abdominis  obtegit,  atque  ad  diaphrag- 
ma  usque  iterum  procedit.  Itaque  perito- 
naeum saccum  valde  amplum  efficit,  cujua 
pars  posterior  viscera  supra  memorata,  an- 
terior musculos  abdominis  obducit ; altera 
vero  alteri  non  adhaerescit. 


DE  OMENTO. 

Quid  de  omento  praecipue  notandum 

est  ? 

R.  Peritonaeo  est  derivatum,  plerumque 
adipe  repletum,  a parte  hepatis  concava  ar- 
cui  ventriculi  minor!  inhaerescit,  ibique  o- 
mentura  minus,  sive  omentum  liepato-gastri- 
cum  format,  quod  duplex  est,  cujus  laminae 
sejunguntur,  ut  ventriculum  includant,  de- 
inde  apud  curvaturam  ejus  majorem  ite- 

rum  conjunguntur,  omentumque  majus  si- 
ve  omentum  hepato-colicum  faciunt,  quod 
duplex  plerumque  infra  umbilicum  descen- 
dit,  turn  sursum  reflectitur,  cumque  arcu  coli 
transverse  vasisque  lienis  committitur,  ibi- 
que  iterum  sejungitur  ; laminae  ejus  hinc  et 
illinc  arcum  coli  includunt,  tumque  inter  se- 
se  conjunguntur,  ut  meso-colon  constituant, 
quod  colon  ibi  in  situ  rctinet.  Omentum 
colicum  ex  arcu  coli  transverse  dextrorsum 
oritur,  cunei  forma  descendit,  capitique  cae- 
co  coli  adhaeret.  Pone  vasa  magna,  quae 
intrant  in  jecur,  foramen  est  Winslowi,  quod 
in  saccum  omenti  viam  aperit. 

Cui  usui  omentum  inservit? 

R.  Omentum  inter  laminas  suas  semper 
adipem  continet,  qui  e cellulis  exudans  vis- 
cera lubricat,  quo  minus  inter  se  adhaereant, 
vel  injuriis  afficiantux. 


DE  MESENTERIO. 

Quae  de  mesenterio  notari  digna  sunt? 
R.  Mesenterium  perltonaeo  duplice  forma- 
turn  intestina  tenuia  hue  atque  illuc  voluta  in- 

cludit,  vertebrisque  superioribus  tribus  lum- 
borum  laxe  connectit ; intestinum  quoque  ple- 
nius  involvit,  atque  in  situ  retinet,  nomen- 
que  ei  meso-colon  ibi  impositum  est.  Sub- 
stantia cellularis  laminas  ejus  duas  inter  se 
conjungit,  telamque  constituit  pulcherrimam, 
quae  apud  finem  duodeni  incipit,  oblique 
dextrorsum  descendens  orbes  intestinorum 
sequitur,  et  prope  ad  caput  caecum  coli  an- 
gustior  fit,  ubi  meso-colon  vocatur. 

Qiiibus  rebus  mesenterium  inservit  ? 

R.  Mesenterium  intestinis  tarn  tenuiori- 
bus  quam  plenioribus  tunicam  externam  dat, 
eaque  in  situ  proprio  obtinet,  vasa  etiam 
sanguinea,  lactea  vel  absorbentia  innumera, 
glandulas,  nervos,  et  adipem,  inter  laminas 
suas  includit  atque  sustentat,  ut  proprie  per 
oanalem  intestinorum  distribuantur. 


DE  HEPATE. 

^ Q^nae  communia  in  memoria  de  he- 
pate  tenenda  sunt  ? 

R.  Hepar  omnium  viscerum  abdominis 
maximum  est,  nibicundum ; praecipue  in 

hypochondrio  dextro,  partim  in  epigastric, 
et  partim  etiam  in  hypochondrio  sinistro,  si- 
tum  est.  Superficies  ejus  superior  diaphra- 
gmati  proxima  gibba  et  laevis,  inferior  in- 
aequalis  est  atque  concava.  Jecur  plerum- 
que  sub  costis  conditur,  atque  in  fibras  sive 
lobos  duos,  dextrum  scilicet  et  sinistrum, 
dividitur ; his  lobuli  tres,  lobulus  nifliirum 
Spigelii,  lobulus  caudatus,  et  lobulus'  ano- 
nymus  sive  quadratus,  accedunt. 

Ouibus  partibus  jerinoris  hi  lobuli 
situm  habent  ? 

R.  Lobulus  Spigelii  prope  vertebras  dorsi 
in  parte  sinistra  lobi  dextri  vel  maximi  situs 
est.  Lobulus  caudatus  tantummodo  lobuli 
prioris  angulus  est,  qui  partem  versus  me- 
diam  lobi  maximi  prominet.  In  lobo  etiam 
dextro  inter  ligamentum  rotundum  atque  ve- 
siculam  fellis  lobulus  anonymus  est,  a quo 
pons  sive  isthmus  hepatis  plerumque  trans 
ligamentum  rotundum  tendit,  lobumque  si- 
nistrum jungit. 

^ Quae  fossae  llgamentaque  hepati  sunt? 

R.  Inter  lobum  dextrum  ac  sinistrum  in- 
fra fossa  est  umbilicalis  : sulcus  transversus 
sive  sinus  portarum  parte  antcriore  est  inter 

lobulum  anonymum,  lobulumquc  Spigelii 
posteriore,  a dextro  ad  sinistram  lobum 
transversim  situs  : inter  lobum  sinistrum  lo- 
bulumque  Spigelii  fossa  interponitur  ductus 
venosi. 

Ligamenta  hepatis  peritonaeum  constituit, 
quorum  dextrum  diaphragmati  partibusque 
vicinis  lobum  jecoris  dextrum,  atque  sinis- 
trum contra  lobum  jecoris  sinistrum,  con- 
nectit.  Ligamentum  coronarium  partem  he- 
patis crassissimam  tendini  diaphragmatis  per 
substantiam  cellularem  conjungit.  Ligamen- 
tum latum  sive  suspensorium  a diaphragma- 
te  et  cartilagine  ensiformi  ad  partem  hepatis 
gibbam  proficiscitur,  lobumque  dextrum  a 
sinistro  diducit,  deinde  oblique  ad  umbili- 
cum  usque  descendit.  Ligamentum  rotun- 
dum,  in  foetu  autem  vena  umbilicalis,  in 
parte  posteriore  et  inferiore  ligamenti  lati  si- 
tum  est. 

Quae  hepati  structura  est  ? 

R.  Peritonaeum  hepati  tunicam  extemam 
dat,  atque  apud  portara  vasa  tegit  magna  ve- 
nae portae,  capsulamque  Glissonii  format. 
Hepar  glandula  conglomerata  est,  atque  va- 
sorum  congeries  videtur  ; quorum  extremi- 

tales  substantia  cellulari  adipe  destituta  mis- 
tae  corpuscula  innumera  sive  acinos,  ut  vul- 
go  vocantur,  formant,  in  quibus  vasa  pei'- 
exigua  villis  radiatis  similia  apparent. 

Arteria  hepatica  ramus  est  coeliacae,  ut 
antea  dictum  est,  atque  apud  portam  hepa- 
tis  simul  cum  vena  portae,  ductu  hepatico, 
vasis  lymphaticis  atque  cum  nervis,  perito- 
naeo  sive  capsula  Glissonii  circumdata  funi- 
culum  efficit,  in  cujus  parte  sinistra  arteria 
est,  in  dextra  vena  portae,  in  antica  ductus 
hepaticus,  lymphatica  et  nervi  circum,  sita. 
Rami  arteriae  hepaticae  atque  venae  portae 
hepaticae  simul  per  substantiam  jecoris  con- 
currunt,  iterum  iterumquc  in  ramulos  mi- 
nutissimos  dividuntur,  atque  tandem  in  aci- 
nos desinunt.  Ramuli  extremi  arteriae  he- 
paticae, cum  iis  venae  portae  hepaticae  in  a- 
cinis  communicant.  Extremis  ramulis  am- 
barum,  sed  praecipue  venae  portae  hepaticae, 
bilis  secernitur,  quam  tubuli  billferi  excipi- 
unt,  suo  in  cursu  iterum  iterumque  inter  sese 
conjunguntur  portam  versus  hepatis,  ubi  de- 
nique  ductum  hepaticum  constituunt. 

Ab  extremis  etiam  ramulis  arteriae  hepa- 
ticae atque  venae  portae  hepaticae  oriuntur  ve- 

nae  hepaticae,  quae  sangulnem,  posteaquam 
bills  secreta  est,  recipiunt,  venamque  cavam 
inferiorem  versus  revehunt,  et  deniqiie  trun- 
cos  duos  tresve  formant,  qui  in  cava  ascen- 
dente  terminantur,  ubi  diaphragma  penetrat. 

Cui  usui  hepar  inservit  ? 

R.  Hepar  sanguinis  magnam  coplam  ex- 
cipit,  a quo  bilem  copiose  secernit ; et  mi- 
nime  dubium  est,  quin  hepar  illi  rei  desti- 
netur. 


DE  VESICULA  FELLIS. 

Ubi  vesicula  sive  cystis  fellis  sita  est  ? 

R.  Lobi  dextri  hepatis  parti  concavae  v'e- 
sicula  fellis  inhaeret,  atque  a slnu  portarum, 
ubi  cervix  ejus  est,  ad  marginem  hepatis  an- 
terlorem  tendit,  qua  fundus  ejus  situs  est. 

Quae  fabrica  est  vesiculae  fellis  ? 

R.  Est  oblonga  atque  ad  figuram  pyri  ac- 
cedit,  e tunicis  etiam  quatuor  constat ; qua- 
rum  extima,  scilicet  peritonaeum,  partem 
vesiculae  fellis  solum  obtegit,  eamque  si- 
mul  cum  substantia  cellular!  hepati  connec- 
tit  j sub  ilia  est  tunica  musculosa ; deinde 

substantia  cellularis,  quae  tunica  nervea  vo- 
cata  est ; turn  intima  est  villosa,  rugosa,  et 
ubique  perforatur  ductibus  folliculorum,  qui 
mucum,  ut  tunicam  intimam  a stimulo  bilis 
defendat,  secernunt.  Cervix  vesiculae  fellis 
retorquetur,  deinde  ductuin  cysticum  emit- 
tit,  qui  mox  ductum  hepaticum  jungit,  duc- 
tumque  communem  choledochum  consdtuit, 
qui  pone  intestinum  duodenum  pancreas  ver- 
sus descendit,  et  oblique  inter  tunicam  duo- 
deni  musculosam  et  intimam  ita  procedit,  ut 
bilem  in  cavum  ejus  infundat,  dum  inde  ni- 
hil in  ductum  ingrediatur,  propterea  quod 
obliquitas  ductus  pro  valvula  est. 

Quae  fabrica  Ills  ductibus  est  ? 

R.  Ductus  membranacei  sunt,  mucumqiic 
Tunicae  vasis  extremis  internae  exudant,  quo 
a bile  defendantur ; vi  etiam  resiliendi  mi- 
nlme  parva  praediti  esse  videntur. 

Cui  usui  vesicula  fellis  inservnt? 

R.  Vesicula  fellis  bili  receptaculum  est 
quandocunque  ventriculus  et  duodenum  de- 
plentur,  quia  turn  impetus,  quo  in  duode- 
num impellatur,  minor,  atque  cursus  ejus 
quoque  minus  expeditus  videtur  ; bilis  igi- 

tur  in  vesiculam  fellis  partim  refluit,  ibique 
pro  tempore  retinetur. 

Nonne  sunt  vasa,  quibus  bills  ex  he- 
pate  in  vesiculam  fellis  directe  vehatur  ? 

R.  Olim  putatum  est  ductus  hepato-cysti- 
cos  in  humano  corpore  bilem  directe  ex  he- 
pate  in  vesiculam  fellis  vehere  ; false  autem, 
quia  nos  recentiores  experimenta  ductus  il- 
los  hepato-cysticos  nequaquam  existere  do- 
cuerunt. 

Quo  modo  igitur  bills  in  vesiculam 
fellis  fluit  ? 

R.  Bilis  in  acinis  per  hepar  innumeris 
dispersis  venae  portae  hepaticae  extremis 
praecipue,  partim  etiam  iis  arteriae  hepati- 
cae, secernitur  , quam  bilem  tubuli  biliferi 
excipiunt,  alii  inter  alios  iterum  iterumque 
conjunguntur,  majores  majoresque  fiunt,  ac 
denique  ductum  hepaticum  faciunt,  qui  bi- 
lem in  duodenum  transmittit.  Sin  autem 
ventriculus  et  duodenum  pene  inania  sint, 
bilis  in  duodenum  minus  commode  influit, 
ideoque  ductum  implet,  et  partim  per  duc- 
tum cysticum  in  vesiculam  fellis  refluit.  Ibi 
pars  ejus  tenuior  vasis  absorbentibus  aufer- 
tur,  reliqua  multo  spissior,  amarior,  acri-* 

orquc  fit.'*  Cum  primum  exltus  bill  facilis 
est,  ventricuk)  et  duodeno  cibis  moderate 
impletis,  cito  e vesicula  fellis  in  duodenum 
expellitur  ad  res  perficiendas,  quibus  desti- 
nata  est. 

Quibus  rebus  bilis  in  ductibus  pro- 
pellitur  ? 

R.  "Vis  sanguinis  a tergo,  veri  est  simile, 
bilem  in  tubulos  capillares  primum  impellit, 
qui  motibus  diaphragmatis,  hepatis,  costa- 
rum,  vasorum  vicinorum,  corporis  ipsius  eti- 
am,  et  fortasse  vi  ipsis  ductibus  insita  pau- 
lulum  contrahendi,  bilem  in  truncos  majo- 
res  majoresque,  ubi  frictiones  vasorum  mi- 
nores  fiunt,  propellunt,  et  demum  in  ductum 
hepaticum  ferunt.  Praeter  res  de  quibus 
mentionem  jam  fecimus,  ventriculus  cibis 
plenus  multo  altius  surgit,  atque  hepar  baud 
parum,  s^d  vesiculam  fellis  admodum,  pre- 
mit;  itaque  fluxum  bilis  promo  vet,  cui  jam 
quoque  exitus  in  duodenum  facillimus,est. 

j^.  Quibus  rebus  bilis  inservit  ? 

R,  Bilis  in  duodeno  cibis  miscetur,  solu- 
tionem  eorum  perfectiorem  reddit,  variis 
chemicis  mutationibus  elTectis,  chyli  gene- 
fationi  favet,  intestinisque  stimulum  necessa*- 

rium  dat,  ut  muneribus  suis  nuturalibus  per- 
fungantur.  Quibusdam  vero  persuasum  est 
hepar  sanguinem  venosum  purgare  bilem 
secernendo,  quippe  quae  insincera  sit,  at- 
que  e corpore  intestinis  demittatur. 


DE  CHEMICIS  3ILIS  PRINCIPIIS. 

Quae  chemica  bill  principia  insunt  ? 

Bills  humana  vix  adeo  copiose  parari 
pbtest,  ut  experimentis  sufficiat ; bills  igitur 
bubula,  utpote  paratu  faclllima,  plerumque 
experimentis  subjecta,  atque  ex  his  constare 
reperta  est,  scilicet,  aqua,  resina,  materia 
suavi,  albumine,  soda,  muriate  sodae,  sul- 
phate sodae,  phosphate  sodae,  phosphate 
calcis,  et  oxydo  ferri.  Quantita^  singulo- 
rum  minor  minorque  est  secundum  ordinem 
jam  traditum.  ^ 

Die  mihi,  quam  brevissime  po^ris, 
modos,  quibus  haec  principia  paremus. 

R.  Alcohol  vel  acidum  oxy-muriaticum 
bile  mistum,  albumen  demittit  ^ quo  separa- 
te, solutio  viridis  aliquot  horas  super  prunas 
vaporata  resinam  deponit ; qua  iterum  sub- 

mota,  solutio  adhuc  vaporata  crystallos  de- 
mittit,  quae  suaves  et  saccharo  lactis  similes 
sunt. 

Bilis  ad  siccitatem  vaporata,  deinde  in 
vase  aperto  igni  bono  superimposita,  tumet, 
ardet,  fumosque  copiosos  emittit : residuum 
aqua  bene  lotum  solution!  sodam,  murias 
sodae,  phosphas  sodae,  phosphas  calcis,  et 
sulphas  sodae,  dat,  et  postea  signa  ferri  os- 
tendit. 


DE  CHEMICIS  CALCULORUM  BILIS  PRINCIPIIS. 

Quibus  chemicis  principiis  calculi, 
qui  in  ductibus  bilem  vehentibus  interdum 
gignuntur,  constant  ? 

R.  Calculi  a bile  orti  in  classes  quatuor 
commodissime  dividi  possunt. 

Classis  prima  calculos  coloris  subalbidi, 
structurae  crystallinae  fulgidae  in  lamellis 
vel  striis  dispositae,  atque  gravitatis  aqui 
minoris,  comprehendit.  (Quorum  materia 
inter  adipem  et  ceram  intermedia  videtur, 
-jtaque  adipocera  nominatur. 

Secunda  calculos  multangulos  colons  sub- 
fusci,  extrinsecus  e laminis  tenuibus  ad  cen- 
trum vergentibus,  intus  e materia  coagulati 
mellis  simili  composites,  continet.  Calculi 
hujus  classis  ex  adipocera  quoque  et  bile 
spissata  constare  videntur. 

Tertia  calculos  coloris  fusci  atque  bile 
spissata  composites  comprehendit.  Calculi 
harum  classium  alcalis  puris,  vel  oleo  tere- 
bintliinae  solvuntur. 

Quarta  calculos  continet,  qui  alcohole  et 
oleo  terebinthinae  insolubiles  sunt,  et  qui 
flammam  non  emittunt,  sed  tarde  consum- 
untur. 

Duae  proximae  classes  rarissimae  sunt. 
Bills  spissata  plemmque  omnibus  iis  calcu- 
lis  nucleum  dat,  citcum  quern  plus  materiae 
paulatim  colligitur. 


DE  PANCREATE. 

Quae  de  situ  atque  figura  pancreatis 
notaiida  sunt  ? 

R.  Pancreas  in  regione  epigastrica  pone 
'.'entriculum,  verum  ante  aortam,  venam  ca- 

vam,  partem  duodeni  vasorumque  lieniS, 
transversim  jacet.  Figura  ejus  plana  est,  et 
fere  digitis  lata  -duobus,  longaque  octo,  et 
linguae  caninae  subsimilis.  Pars  dextra 
latior  est,  atque  curvaturae  duodeni  inhae- 
ret,  ubi  pancreas  minus  sive  caput  demittit, 
quod  brevi  spatio  duodenum  sequitur  : si- 
nistra angustior  est,  atque  ad  splenem  usque 
tendit.  Pancreas  partibus  posticis  substantia 
cellulari  adhaerescit,  atque  peritonaeo  apud 
initium  meso-coli  tegitur. 

Quae  pancreati  structura  est  ? 

R.  Pancreas  glandula  est  conglomerata, 
atque  ex  innumeris  glandulis  minutis  sive 
acinis  componitur,  quos  substantia  cellula- 
ris  inter  sese  connectit.  Ex  acinis  oriuntur 
ductus  exigui,  qui  paulatim  cum  aliis  jim- 
guntur,  majores  majoresque  fiunt,  et  tandem 
media  in  parte  pancreatis  ductum  pancreati- 
cum  constituunt,  qui  ipse  suo  in  cursu  a 
parte  sinistra  ad  dextram  innumeros  alios 
ductus  minores  excipit,  eoque  major  fit. 

Quae  de  ductu  pancreatico  in  memo- 
ria  tenenda  sunt  ? 

R.  Ductus  est  tener,  albidus,  atque  semi- 
pellucidus,  et  a fine  pancreatis  sinistro  inci- 

pit,  major  majorque  fit,  media  in  parte  ad 
dextrum  versus  currit,  ubi  ductum  pancre- 
atis  minoris  praecipuum  excipit,  atque  inter 
tunicas  duodeni  oblique  ingreditur,  simul- 
que  cum  ductu  communi  choledocho  in  duo- 
deno  terminatur: 

Cuinam  usui  pancreas  inservit  ? 

R.  Pancreas  glandula  videtur  ad  liquorem 
secemendum  destinata,  quern  ductus  pan- 
oreaticus  in  duodenum  infundit. 

Quae  est  natura  liquori  pancreatico  ? 

R.  Liquor  est  serenus,  aquosus,  insipi- 
dus, tenuis,  atque  salivae  simillimus. 

Quibus  viribus  hie  liquor  in  ductibus 
propellitur  ? 

R.  Primo  videtur  vis  sanguinis  a tergo  in 
ramulos  ductus  perexiguos  liquorem  impel- 
lere,  motusque  ille  pulsibus  aortae  et  arteri- 
arum,  pressu  viscerum  incumbentium,  et  vi 
fortasse  insita  ductus  ipsius  non  continuatur 
solum,  verum  etiam  multo  celerior  redditur. 

Quibus  rebus  liquor  pancreatis  inser- 
vit? 

R.  Is  tenuis  est  atque,  veri  est  simile,  co- 
piosus,  et,  ubi  in  duodenum  influit,  bile  de- 
lude massa  alinientaria  quam  maxime  mis- 

cetur,  quam  massam  facit  multo  tenulorena, 
solutionemque  ejus  promovet ; eodemque 
tempore  concoctionem  perficere  atque  chyli 
formation!  favere  videtur. 

Quae  liquori  pancreatico  chemica  prin- 
cipia  sunt  ? 

R.  Iste  liquor  paratu  difiicillimus  est  adeo 
purus  atque  copiosus,  ut  proprietates  ejus 
chemicae  accurate  explorentur  : experimen- 
tis  autem  novissimis  is  principia  salivae  si- 
millima  habere  putatuy. 


DE  SPLENE. 

Qiiae  communia  de  splene  notanda 

sunt  ? 

R.  Splen  in  hypochondrio  sinistro  situs 
est,  cum  ventriculo  vasis  brevibus,  cum  pan- 
create  vasis  sanguineis  et  omento,  cum  dia- 
phragmate,  cum  rene  sinistro,  atque  cum 
colo,  peritonaeo  et  substantia  cellulari,  com- 
mittitur.  Figura  ejus  ovata  est,  et  aliquan- 
tulum  plana.  Splen  motus  diaphragmatis 
sequitur,  et  plus  minus  pro  cibis  in  vcntri- 
culum  sumptis  comprimitur,  eoque  in  ma- 

fifnitudine  varius  est.  Costas  versus  con- 
vexus,  atque  laevis ; versus  ventriculum 
paulo  concavus  est,  atque  inaequalis. 

Quae  textura  spleni  est  ? 

R.  Splen  spongiosus  est,  atque  omnium 
viscerum  abdominis  mollissimus,  vasis  re- 
fertus,  atque  colore  purpureo  tinctus.  E 
congerie  vasorum  nervorumque  inter  se  subr- 
stantia  cellulari  nexorum  constat ; et  baud 
raro  quibusdam  appendicibus  componitur, 
quae  substantia  cellulari  etiam  annectuntur, 
glandulisque  simillimae  videntur. 

Cui  usui  lienis  inservit  ? 

R.  Lienis  certe  pro  sua  magnitudine  plu- 
rimum  sanguinis  accipit,  et,  extremis  ejus 
arteriis  in  penicillos  conversis,  glandulae  si- 
millimus  videtur.  Nullus  vero  ductus  adhuc 
e splene  egrediens  inventus  est  : itaque  con- 
jecturae  plures,  sed  nihil  certum,  de  usu 
lienis  editae  sunt. 

DE  CANALI  INTESTINORUM. 

Quid  de  canali  intestlnorum  intelligis? 

R.  Haud  absurdum  esse  dicere  eum  cana- 
lem  a pharynge  incipere,  alque  ad  anum  us- 
que descendere,  etiamsi  in  suo  descensu  no- 
mina  di versa  accipiat,  scilicet,  gulam  sive 
oesophagaim,  deindc  ventriculum,  intesti- 
num  duodenum,  jejunum,  ileum,  caput  cae- 
cum coli,  colon,  et  denique  rectum. 

Pauca  igitur  de  singulis  horum  ordine  di- 
camus. 

^ Die  mihi  breviter  positum  oesophagi. 

R.  Oesophagus  a pharynge  incipit,  inter 
tracheam  atque  vertebras  cervicis  descendit, 
cursumque  habet  in  thorace  inter  laminas 
mediastini  posterioris  juxta  partem  anticam 
atque  dextram  aortae,  circiter  vertebram 
thoracis  septimam  sinistrorsum  inclinat, 
moxque  diaphragma  penetrat,  deinde  in 
ventriculum  desinit. 

Quae  oesophago  structura  est  ? 

R.  Oesophagus  est  canalis  membranaceus, 
e tunicis  quatuor  compositus.  Quarum  ex- 
terna cellularis  est,  et  tubum  partibus  vici- 
nis  annectit ; secunda  musculosa  est,  et,  in- 
terdum  vaginalis  gulae  vocatur,  ex  stratis  fi- 
brarum  duobus  constat,  quorum  externum 
fibras  validas  in  longitudine,  internum  vero 
priore  tenuius  fibras  transversim  in  orbes  or- 
dinat ; tertia,  vulgo  nervea  appellata,  vere 
substantia  cellularis  videtur,  quae  musculo- 
sam  tunicae  intimae  annectit,  atque  glandu- 
las  exiguas  mucum  secernentes  continet ; tu- 
nica quarta  sive  intima  tenuis  est,  atque  pli- 

eas  plurimas  in  longitudine  ordlnatas  facit, 
quae,  cum  opus  est,  explicantur,  et  facile 
cibos  in  ventriculum  demitti  patiuntur  ; haec 
tunica  intima  etiam  foraminibus  perexiguis 
innumeris  perforatur,  per  quae  mucus  in  oe- 
sophagum  infunditur,  ut  semper  valde  humi- 
dus  sit  atque  lubricus,  quo  cibi  in  ventricu- 
lum facilius  delabantur. 

Cui  usui  oesophagus  inservit  ? 

R.  Oesophagus  cibos  ab  ore  et  pharynge 
axcipit,  turn  fibrae  ejus  musculosae  trans- 
versae  supra  primo  stimulatae  sese  contra- 
hunt,  reliquae,  aliae  post  alias,  in  contrac- 
tionem  velocissime  cientur,  atque  ope  fibra- 
rum  in  longitudine  dispositarum  cibos,  sine 
imperio  voluntatis,  in  ventriculum  detru- 
dunt. 


DE  VENTRICULO. 

Qviae  de  ventriculo  notanda  sunt  ? 

R,  Ventriculus  saccus  est  membranaceus, 
oblongus,  et  oblique  transversus  sub  dia- 
phragmate  in  hypochondrio  sinistro  et  epl- 
gastrio  jacet.  Ubi  oesophagus  in  ventriculo 

dcsinit,  cardia  vocatur.  Pars  ventriculi  si- 
nistra major  est,  dextra  magis  magisque  an- 
gusta  fit,  atque  in  pyloro  terminator.  Car- 
dia altior  pyloro  est,  ibique,  ventriculo  cibis 
impleto,  angulus  formatur,  quo  cibi  minus 
facile  in  oesophagum  redeant.  Pars  ejus 
dextra  sub  lobo  hepatis  sinistru  sita  est,  at- 
que cum  duodeno  conjuncta ; sinistra  cum 
splene  committitur.  Ventriculus  superfi- 
ciem  superiorem  et  inferiorem,  curvaturam 
etiam  majorem  atque  minorem,  habet.  Haec 
utique  locum  mutant,  prout  ventriculus  plus 
minusve  cibis  impletur. 

Qiiae  ventriculo  structura  est  ? 

R.  Structura  ejus  oesophago  simillima  est, 
atque  ex  tunicis  quatuor  etiam,  sed  multo 
fortioribus,  componitur.  Qiiarum  externa 
peritonaeo  formatur,  sub  ea  est  substantia 
cellularis,  quae  interdum  vocatur  tunica  cel- 
lulosa  Ruyschiana  : deinde  tunica  muscu- 
losa  est,  quae  ex  stratis  fibrarum  duobus 
constat,  fibrae  strati  externi  ab  oesophago 
continuatae  videntur,  atque  In  longitudinem 
currunt,  fibrae  autem  strati  interni  prioribus 
validiores  transversim  dispositae  ventricu- 
lum  aunulis  similes  quasi  complectuntuf  : 

tunica  tertia  nervea  vel  potius  cellularis  est, 
quae  vasa  bene  sustinet,  ut  accurate  in  tu- 
nicaxn  internam  ingrediantur  : tunica  inti- 
ma  plerumque  villosa  nominatur,  quia  vil- 
lis  innumeris  referta  est,  in  quibus  ora  va- 
sorum  tarn  secernentium  quam  absorben- 
tium  plurima  hiant.  Tunicae  duae  proxi- 
mae  multo  ampliores,  quam  aliae  sunt ; in 
ventriculo  igitur  rugas  transversas  et  obli- 
quas  innumeras  faciunt,  quae,  ventriculo  ci- 
bis  impleto,  pene  evanescunt ; attamen  vix 
adeo  unquam  tenduntur,  ut  vasa  ac  nervos 
in  iis  dispersa  rumpi  vel  laedi  patiantur. 
Hae  tunicae  duae  etiam  intrinsecus  inter  ve- 
ntriculum  atque  duodenum  duplices  trans- 
versim  prominent,  et,  fibris  musculosis  inter 
eas  inclusis,  sphinctera  pylori  constituunt, 
qui  munere  valvulae  perfungitur,  cibosque 
crudos  tardat,  ne  ex  ventriculo  intempestive 
demittantur. 

Extremis  arteriis,  quae  in  rugis  ventricu- 
li  patescunt,  succus  gastricus  secernitur.  E 
rugis  quoque  tunicae  intimae  vasa  innumera 
absorbentia  oriuntur,  quae  in  glandulas  lym- 
phaticas  in  cur\'aturis  ventriculi  sitas  ingre- 
(^untur. 


De  Intestino  Buodeno.  17/ 

Cui  usui  ventriculus  inservit  ? 

R.  Ventriculus  ab  oesophago  cibos  exci- 
pit,  eosque  per  boras  duas  tresve  continet, 
agitat,  solvit,  mutat,  atque  tandem  in  duo- 
denum demittit. 


DE  INTESTINO  DUODENO. 

^ Qilid  de  situ  duodeni  notari  debet  ? 

R.  Duodenum  a pyloro  initium  capit, 
arcumque  prope  cervicem  vesiculae  fellis  et 
ante  vasa  magna  hepatis  atque  renis  dextri 
facit,  deinde  adversus  partem  renis  inferio- 
rem  currit  transversim  renem  versus  sinis- 
tnim  in  origine  communi  meso-coli  et  me- 
senterii  involutum  atque  in  situ  fixum,  do- 
nee ad  latus  sinistrum  vertebrae  dorsi  infi- 
mae  laxius  fit,  surgit,  nomenque  jejunum 
accipit.  Sub  partem  quoque  mediam  po- 
n^  ductum  communem  choledochum  atque 
ductum  pancreaticum  excipit,  qui  oblique 
inter  tunicam  musculosam  atque  villosam 
cursum  habent,  demumque  in  duodeno  hi- 
ant. 

^ Quae  structura  duodeno  est  ? 

i?,  Duodenum  peritonaeo  partim  solum- 
modo  tegitur,  caeteras  tunicas  easdera,  ac 
ventriculus,  habet ; tunica  vero  nervea  at- 
que  villosa  valvulas  conniventes  formant, 
quae  transversim  in  cavo  intestini  pendent, 
atque  in  longitudine  variae  partes  circuli  fa- 
ciunt ; finis  hujus  se  paululum  insinuat  in- 
ter illas,  adeo  ut  aliae  aliis  in  spatiis  altemis 
succedant.  Villi  quoque  tunicae  internae 
multo  magis  evidentes,  quam  in  ventriculo, 
sunt,  atque  non  solum  arterias  extremas,  et 
"nervos,  verum  etiam  ora  vasorum  lacteorum 
plunma,  continent.  Sub  tunica  villosa, 
praecipue  prope  pylorum,  glandulae  nume- 
rosac,  quae  mucum  secernunt  atque  in  duo- 
denum ductibus  infundunt,  sitae  sunt. 

Cui  usui  duodenum  inservit  ? 

R.  Duodenum  massam  alimentariam  a 
ventriculo  excipit,  ac,  in  situ  suo  fixum,  in- 
troitum  facilem  ductui  communi  choledocho 
atque  ductui  pancreatico  dat ; ut  humores 
utriusque  proprios  in  duodenum  infundant, 
quibus  massa  alimentaria  misceatur. 

Quae  de  jejuno  in  memorla  tenenda 

sunt  ? 

R.  Jejunum  a duodeno  incipit,  easdem- 
que  tunicas,  sed  tenuiores,  habet,  plerum- 
que  inane  reperitur,  flexus  plurimos  in  par- 
te superiore  umbilici  regionis  facit,  tunicam 
externam  peritonaeo  recipit,  duodeno  in  dia- 
metro  minus  est,  valvulas  conniventes  habet 
majores  ac  in  numero  plures,  itemque  villos 
ac  vasa  lactea  magis  conspicua,  atque  innu- 
mera.  In  jejuno,  postquam  bills  atque  suc- 
cus  pancreaticus  influxerunt,  massa  alimen- 
taria  multo  magis  fluida  redditur  ; quo  sti- 
mulum  tibris  musculosis  majorem  aeque  ac 
vasis  lacteis  det,  ut  muneribus  suis  acriter 
perfungantur. 


DE  ILEO. 

Quae  praecipue  de  ileo  notanda  sunt  ? 
R.  Ileum  Incipit  ubi  jejunuoi  desinit,  lo- 
cus vero  parum  accurate  definitur ; ileum 

tamen  in  diametro  minus,  ac  jejuno  palli- 
dius  est ; valvulas  conniventes  pauciores, 
vixque  tandem  conspicuas  habet,  eoque  vasa 
lactea  etiam  pauciora  ; ad  partem  versus  i- 
mam  tamen  glandulas  numerosas  evidentes- 
que  mucum  secernentes  continet.  Ileum 
in  sinus  etiam  veliementer  implicitum  est, 
et  praeclpue  in  parte  regionis  umbilici  infe- 
riore,  partim  in  regionibus  hypogastrica  et 
iliaca  dextra  atque  sinistra,  partim  etiam  in 
foeminis  interdum  in  pelve,  situm  est ; at- 
que in  caput  caecum  coli  desinit. 

Cui  usui  jejunum  et  ileum  insei'viunt  ? 

R.  lllorum  longitudo  spatium  dat  am- 
plum  ad  massam  alimentariam  bene  mu- 
tandam,  prorsiisque  concoquendam,  quam 
in  transitu  valvulae  conniventes  paululum 
impediunt  atque  retardant,  ut  vasa  lactea  ad 
chylum  absorbendum  satis  temporis  ha- 
beant. 


DE  INTESTINO  COLOc 

Q^uae  res  praecipuae  de  intestine  colo 
notandae  siuif  ? 

R.  Colon,  quod  saepe  intestinum  crassius 
sive  plenius  vocatur,  in  regione  iliaca  dex- 
tra  incipit,  renem  ante  dextrum  ascendit, 
contingit  jecur  vesiculam  fellis  atque  ven- 
triculum,  deinde  arcum  magnum  facit  trans- 
versum,  sub  liene  lateri  sinistro  innectitur, 
turn  descendit  ante  renem  sinistrum,  flexu- 
ramque  sigmoideam  format,  et  denique  rec- 
to terminatur.  Cum  osse  ilii,  rene  dextro, 
jecore,  ventriculo,  splene,  rene  sinistro,  at- 
que osse  sacro,  peritonaeo  committitur.  Co- 
lon igitur  in  omni  regione  abdominis,  um- 
bilicali  excepta,  situm  habet.  De  tunica 
ejus  externa  in  cavum  abdominis  appendi- 
culae  adiposae  pendent.  Infra  finem  ilei 
non  longius  digitis  tribus  vel  quatuor  trans- 
versis  pervium  est,  itaque  id  plerumque  ca- 
put caecum  coH  nominatur.  Ab  ima  ejus 
parte  appendix  vermiformis  pendet,  quae, 
etiamsi  partim  pervia  sit,  materiam  tamen 
faeculentam  nunquam  excipere  videtur,  quia 
in  caecum  oblique  patescit. 

Die  mihi  bre\nter  structuram  intestini 

coli. 

R.  Colon  tunicas  easdem,  ac  caetera  in- 
testina,  habet.  Villi  ejus  bre^ssimi  sunt. 

Glandulae  haud  ita  paucae  mucum  secer- 
nentes  passim  collocantur.  Fibrae  exterr.i 
strati  musculosae  per  totam  coli  longitudi- 
nem  dispositae  in  fascicules  tres  colliguntur, 
qui,  utpote  breviores,  partes  coli  caeteras 
corrugant,  atque  ligamenta  vulgo  vocantur. 
Inter  ea  ligamenta  intervallis  brevibus  sep- 
ta transversa  valvulis  conniventibus  subsi- 
milia  interponuntur,  quae  cellulas  coli  con- 
stituent, massamque  alimentariam  in  tran- 
situ paululum  impediunt.  In  recto  tamen 
fibrae  musculosae  aequaliter  disponuntur, 
atque  in  imo  sphinctera  internum  formant. 
Cellulae  ibi  desunt,  Glandulae  vero  mu- 
cum secernentes  in  recto  intestino,  praeci- 
pue  circum  anum,  valde  numerosae  sunt. 

Ileum  cum  intestino  colo  transverse  com- 
mittitur,  ibique  valvulam  coli  sive  ilei  con- 
stituit.  Tunica  ilei  nervosa  et  villosa  in  par- 
te anteriore  atque  posteriore  in  colon  dupli- 
ces  prominent,  sinusque  duos  fibras  muscu- 
losas  includentes  faciunt,  qui  labris  similes, 
alius  alii,  adeo  aptantur,  ut,  quod  ex  intes- 
tino ileo  in  cqlon  expellitur,  id  redire  ne- 
queat.  Labra  valvulae  in  situ  prnprio  re- 
tinaculis  sive  fraenis  Morgagnii  tenentur. 

^ Q^uibus  commodis  valvula  coli,  ap- 
pendix vermiformis,  caput  caecum  coli,  co- 
lon, rectum,  atque  appendiculae  adiposae, 
inserviunt  ? 

R.  Valvula  coli  massam  alimentariam  ex 
ileo  in  colon  facile  transire,  sed  ne  particu- 
1am  quidem  minimam,  statu  integro,  ex  tn- 
testino  colo  in  ileum  redire  patiiur.  Huic 
rei  situs  valvulae  circiter  digitos  tres  vel 
quatuor  transversos  a fine  coli  commodissi- 
mus  est. 

Appendix  vermiformis  glandulas  innume- 
ras  continet,  quibus  in  caput  caecum  coli 
mucus,  ut  materiam  ibi  transmissam  made- 
faciat,  infunditur. 

Cafiut  caecum  coli,  fine  non  pervio,  ma- 
teriae  alimentariae  obsistit,  firmiterque  adeo 
renititur,  ut  earn  actiones  intestini  naturales 
agitent,  atque  gradatim  rectum  versus  pro- 
moveant. 

Colon  motibus  suis  processum  concoctio- 
nis  atque  digestionis  perficit,  spatiumque  dat 
amplum  vasis  absorbentibus  ad  partem  nu- 
trientem  massae  alimentariae  reliquam  hau- 
riendum. 

Intestinum  rectum  receptaculum  est,  in 
quod  faeces  transcunt  atque  pro  tempore  re- 
manent, donee  massa  earum  sphinctera  sti- 
mulat,  cogitque  sibi  exitum  dare. 

Appendiculae  adiposae  humorem  oleo- 
sum  exudare  videntur,  quo  superficies  ex- 
terna intestini  crassloris  lubrica  fit,  eoque 
alia  intestina  tenuiora  actionibus  suis  sine 
impedimento  perfunguntur. 

Q^uibus  actionibus  canalis  intestino- 
rum  perfungitur  ? 

R.  Actiones  partium  canalis  diversarum 
pro  viribus  fibrarum  musculorum  variae 
sunt.  In  oesophago  fibrae  in  circulis  dis- 
positae  aliae  aliis  in  sese  contrahendo  super- 
veniunt,  dum  fibrae  in  longitudine  ordinatae 
bolo  stimulatae  sese  etiam  contrahunt  eo  lo- 
ci, ubi  bolus  est,  eumque  quodammodo  de- 
orsum  vellunt,  et  tandem  in  ventriculum  fe- 
runt.  In  ventriculo  fibrae  musculosae  vali- 
dissimae  sunt ; aliae  diametrum,  aliae  vero 
longitudinem  cjus  contrahunt.  Ventriculus 
igitur,  cum  cibos  continet,  suorum  motibus 
musculorum  vehementer  agitatur.  In  duo- 
deno  fibrae  multo  infirmiores  sunt,  satis  au- 
tem  ad  massam  alimentariam  transmitten- 

dam  pollcMit.  In  jejimo  atque  ileo  fibrae 
aclhuc  infirmiores  et  tenuiores  sunt ; sinus  si- 
ve  flexus  intestinorum,  et  longitudo  mesen- 
terii  eas  baud  parum  adjuvant  in  facile  mu- 
neribus  suis  fungendo.  In  intestine  colo  li- 
brae musculosae  iteruni  multo  validiores  fi- 
unt,  ut  massam  materiae  faeculentae  crassi- 
orem  gravioremque  in  rectum  transmittendo 
habiles  sint. 

Contractione  igitur  fibrarum  musculnsa- 
rum  de  more  circulorum,  et  relaxatione  ea- 
rum  vicissim  in  longitudinem  dispositarum, 
intestina  tenuia  potissimum,  atque  crassa  e- 
tiam,  motibus  per-petuis  agitantur,  qui  ver- 
mium  motibus  similes  vulgo  peristaltic!  ap- 
pellantur. 


DE  CONCOCTIONE  ALIMENTORUM. 

Variis  partibus  de  canali  intestino- 
rum separatim  tractatis,  nunc  sumus  para- 
ti  ad  ejus  functiones  investigandas.  ^uas 
mutationes  igitur  alimenta  in  canali  intesti- 
norum subeunt  ? 

R.  Cibum  labiis  prehendimus,  in  ore 
lingua  volvimus,  dentibus  subigimus,  saliva 
copiosa  atque  muco  mistum  in  massam  mol- 
lem  humldamque  redigimus,  quam  pharyn- 
gi  tradimus,  ut  ejus  contractione  in  oeso- 
phagum,  inde  in  ventriculum  descendat.  In 
descendendo  cibus  muco  pharyngis  et  oeso- 
phagi etiam  miscetnr  : in  ventriculo  quo- 
que  humore,  qui  ramulis  arteriarum  extre- 
mis secernitur,  vel,  ut  quibusdam  placet, 
glandulis  inter  tunicas  ejus  internas  sitis, 
miscetur.  Hie  humor  plerumque  succus 
gastricus  appellatur.  Alimenta  in  ventri- 
culo calorem  illi  aequalem  brevi  acquirunt, 
ibique  aliquandiu  detinentur,  modbus  ven- 
triculi  plurimum  agitantur,  multo  tenuiora 
redduntur,  succo  gastrico  solvuntur,  inque 
pulpam  mollem  convertuntur,  quae  nuper 
chymus  appellata  est,  et  denique  in  duode- 
num, pvloro  nunc  relaxato,  paulatim  trans- 
mittuntur. 

Alimenta  fibras  musculosas  ventrlculi  se- 
se  contrahere  stimulant,  quarum  actione-  sti- 
muloque  ciborum  succus  gastricus  copiosius 
secernitur,  alimentisque  etiam  bene  perfnis- 
cetur.  Calor  baud  parum  solutioni  cibo- 

rum  favet.  Cum  cibi  omnes  in  chymum 
ope  caLoris,  agitationis,  salivae,  succi  gastri- 
ci,  conjuncta,  et  principiis  alimentorum  sese 
invicem  afficientibus  atque  mutationes  che- 
micas  facientibus,  mutantur,  atque  in  duo- 
denum demittuntur  ; ventri  cuius,  stimulo 
ciborum  magna  ex  parte  sublato,  multo  mi- 
nus sese  exercet,  eoque  succum  gastricum 
multo  parciorem  secernit,  quod  longius  ad- 
huc  stimulum  minuit.  Verisimile  est  ven- 
triculum  vacuum  vel  leniter  agere,  vel  pe- 
nitus  cessare,  atque  turn  etiam  minimum 
succi  gastrici  secernere. 

In  duodeno  massa  alimentaria  sive  chy- 
mus  mucum,  bilem,  et  liquorem  pancreati- 
cum,  accipit,  quibus  per  jejunum  et  ileum 
transeundo  permiscetur,  eodemque  tempore 
novas  subit  chemicas  mutationes,  quibus 
humor  nutriens  sive  chylus  generator.  In 
ventriculo,  duodeno,  praesertim  vero  in  je- 
juno  et  ileo,  vasa  absorbentia  vel  lactea  hi- 
ant,  quae  chylum  sorbent,  atque  in  glandu- 
das  mesentericas^ehunt,  quibus  iterum  ite- 
rumque  purgatur,  et  tandem  in  ductum  tho- 
racicum  per  vasa  lactea  transmittitur. 

Massa  alimentaria  per  intestinum  colon 
transeundo  plus  adhuc  muci  reciplt,  mnta- 
tiones  alias  subit,  atque,  parte  tenuiore  ab- 
sorpta,  paulatim  crassior  faeculentiorque  fit, 
et  tandem  injucundo  odore  imbuta  in  rec- 
tum veluti  receptaculum  colligitur,  ut  inde 
idoneo  tempore  excernatur. 


DE  SUCCO  GASTRICO. 

Quae  res  praecipuae  de  succo  gastric© 
observandae  sunt  ? 

R.  Observare  oportet  succum  gastricum 
non  solum  diversis  animalibus,  verum  etiam 
eidem  animali  pro  cibis  et  valitudine  varium 
esse.  Methodl  ad  succum  gastricum  colli- 
gendum adhuc  exercitae,  seu  ex  ventriculo 
post  necem  animalis  jejuni,  seu  spongiam 
siccam  in  globulis  perforatis  inclusam  in 
ventriculum  viventls  demittendo,  seu  mane, 
ventriculo  vacuo,  vomitum  movendo,  om- 
nes  valde  imperfectae  sunt.  Succus  gastri- 
cus enim  aliis  humoribus,  ut  saliva,  muco, 
vel  cibis,  semper  misceri  videtur:  praeterea, 
verisimile  est  eum  parcius  secerrii,  nisi  ci- 

bus  in  ventriculo  inest : itaque  spes  purum 
comparand!,  ni  fallor,  inanis  est.  Vis  ta- 
men  succi  gastrici  cibos  in  ventriculo  sol- 
vendi,  ut  experimenta  nos  docuerunt,  max- 
ima est. 

^ Quibus  chemicis  principiis  succus 
gastricus  constat  ? 

R.  Propter  difficultates  jam  memoratas 
succum  gastricum  comparandi,  principia  e- 
jus  chemica  parum  adhuc  cognita  sunt.  Ex- 
periments tamen  novissimis  acidum  phos- 
phoricum  continere  compertus  est ; et  diu 
potestatem  lac  coagulandi  habere. 


DE  VASiS  ABSORBENTIBUS. 

Qriid  de  vasis  absorbentibus  genera- 
liter  observandum  est  ? 

R.  Vasa  absorbentia  tunicas  habent  te- 
nues, pellucidas,  sed  validas  ; quae  non  se- 
parari  possunt ; a vi  tamen  contrahendi  et 
resiliendi  tunica  musculosa  iis  imputata  est : 
e tunica  interna  valvulae  semilunares  innu- 
merae  enascuntur,  quae  intervallis  non  ma- 
gnis,  binae  simul  positae,  lympham  refluere 

non  patiuntur.  A superficie  externa,  cavis 
omnibus  corporis,  cum  superficie  turn  sub- 
stantia membrorum  viscerumque  diverso- 
rum,  per  ora  patula  origines  ducunt.  In 
cerebro  quidem,  cerebello,  placenta  ejusque 
membranis,  nondum  detecta  sunt;  verisimile 
tafhen  est  ibi  quoque  existere.  Alia  inter 
cutem  et  musculos  frcquentia  currunt,  alia 
profunda  arterias  sequuntur.  In  cursu  co- 
rum glandulae  innumerae  conglobatae  sunt. 
Vasa  absorbentia  plerumque  in  lactea  atque 
lymphatica  dividuntur,  quia  ilia  liquorem 
albidum,  haec  lympham  vehunt. 

Die  mihl  quae  praecipue  in  memoria 
de  vasis  lacteis  tenenda  sint. 

R.  Vasa  lactea  ab  interna  superficie  in- 
testinorum  initia  capiunt,  jejuni  intestini 
majora  ac  in  numero  plura,  quam  ilei  sunt. 
(Quorum  singula  tubulis  capillaribus  forma 
radiorum  ex  singulis  villis  oriuntur,  per  tu- 
nicas intestini  oblique  transeunt,  alia  cum 
aliis  conjuncta  plexus  formant  plurimos,  qui 
inter  laminas  mesenterii  et  meso-coli  inclu- 
duntur.  Lactea,  postquam  a principiis  suis 
circiter  duos  tresve  digitos  transversos  ab- 
secsserunt,  in  glandulas  mesentericas  magni- 

tudine  diversas,  inter  laminas  mesenterii  in 
adipe  sitas,  ingrediuntur,  ex  aliis  in  alias 
itenim  iterumque  transeunt,  qnibus  chylus 
magis  magisque  mutatur  atque  purgatur. 
Vasa  lactea  duodeni,  jejuni,  et  ilei,  post 
innumeras  conjunctiones,  quibus  majora  ma- 
joraque  fiunt,  tandem  duos  tresve  tnincos 
faciunt,  qui  arteriam  mesentericam  super! o- 
rem  sequuntur,  atque  ad  dextrum  latus  aor- 
tae  conjuncti  initium  ductus  thoracici  faci- 
unt. 

Lactea  intestini  plenioris  minora  atque 
pauciora  sunt,  per  glandulas  in  meso-colo 
sitas  transeunt,  in  cursu  suo  conjunctiones 
complures  efficiunt,  demumque  in  principi- 
um  ductus  thoracici  desinunt. 

Qiiae  de  lymphaticis  partium  inferio- 
rum  notanda  sunt  ? 

R.  Vasa  lympbatica  extremitatum  inferi- 
orum  tarn  summa  quam  profunda  in  glandu- 
las poplitaeas  ingrediuntur,  inde  latere  in- 
terne femoris  rami  complures  in  glandulas 
inguinum  ascendunt,  ubi  lympbatica  innu- 
mera  a lumbis,  coxis,  musculis  abdominis, 
atque  genitalibus,  conveniunt.  Vasa  inde 
efferentia  in  abdomen  transeunt  sub  liga- 

mento  Poupartli  slmul  cum  arteria  iliaca, 
circa  quam  glandulae  iliacae  sitae  sunt,  in 
quas  ingrediuntur.  Inde  in  glandulas  lum- 
bares  super  junctionem  iliacarum  commu- 
nium  arteriarum  una  cum  aliis  lymphaticis 
e pelve  veniunt,  ibique  etiam  lymph  atica 
partium  inferiorum  et  lactea  inter  se  conjun- 
guntur,  ductumque  thoracicum  constituunt. 

Quae  in  memoria  de  ductu  thoracico 
atque  vasis  lymphaticis  partium  superiorum 
tenenda  sunt  ? 

R.  Ductus  thoracicus  conjunctione  vaso- 
rum  lacteorum  atque  lymphaticoriim  ex  par- 
tibus  inferioribus  apud  vcrtebram  lumbo- 
rum  tertiam  constitutus  mox  pone  aortam  a 
sinistro  ad  latus  ejus  dextram  oblique  tran- 
sit. Apud  vertebram  lumborum  primam  sac- 
culum  ovatum,  scilicet,  receptaculum  chyli 
efficit,  deinde  in  suo  ascensu  valvulis  pluri- 
mis  instructus  vasa  omnia  lymphatica  ab- 
dominis recipit,  in  thoracem  inter  crura  dia- 
phragmatis  ascendit,  cursumque  habet  fle- 
xuosum  nunc  simplex,  nunc  divisus,  inter 
aortam  atque  venam  azygon  in  mediastino 
posteriore  ; ibique  thoracis  pleraque  lym- 
phaticorum  excipit  j turn  apud  vertebram 

dorsi  tertiam  vel  quartam  post  oesophagum 
arcumque  aortae  sinistrorsum  oblique  ten- 
dit,  ad  vertebram  cervicis  sextam  usque  as- 
cendit,  turn  arcum  facit  antrorsum,  ubi  vasa 
Ijmphatica  partium  superiorum  lateris  sinis- 
tri  accipit,  paululum  descendit,  atque  in  vena 
subclavia  sinistra,  ubi  vena  jugularis  interna 
influit,  terminatur.  Valvula  ibi  posita  san- 
guinem  in  ductum  intrare  non  patitur,  egres- 
sum  vero  chjlo  et  lymphae  facilem  dat. 

Latere  tamen  dextro  corporis  ductus  alter 
vasis  lymphaticis  ex  diaphragmate,  corde, 
pulmone  dextro,  et  etiam  ex  glandulis  axil- 
lae dextrae,  cervice,  et  capite  ejusdem  la- 
teris, derivatis,  tandem  constitutus  humorem 
in  venam  subclaviam  dextram  infundit,  ubi 
jugularis  interna  cum  ea  jungitur.  Valvula 
introitum  claudit.  Glandulae  axillares  va- 
sa lymphatica  et  summa  et  profunda  brachi- 
orum,  mammarum,  atque  integumentorum 
thoracis,  excipiunt. 

Quibus  viribus  chylus  et  lympha  in 
vasa  absorbentia  intrant,  ibique  transmittun- 
tur  ? 

jR.  Singula  vasonim  lacteorum  chylum 
tubulis  capillaribus  in  unum  conversis  attra- 

ctum  excipiunt,  sorbent,  vique  se  paululum 
insita  contrahendi,  aeque  ac  motibus  visce- 
rum  ipsorum  et  arteriarum  etiam  vicinarum, 
promovent.  Valvulae  quoque  in  vasis  sitae 
chyli  reditui  obstant  Chylus  igitur  sic  in 
ductum  thoracicum  impellitur. 

Lvmpha  partibus  in  caeteris  corporis  tu- 
bulis  etiam  capillaribus  attracta  intra  valvu- 
las  sorbetur,  quae  ejus  reditui  obstant.  Vis 
igitur  lymphaticis  insita  contrahendi,  motus 
atque  pressus  partium  vicinarum,  lympham 
in  ductum  thoracicum  propellunt,  inde  iis- 
dem  rebus  in  sanguinem. 


COLLOQUIUM  DECIMUM 

quartum: 


DE  GLANDULIS  SUPRA-RENALIBUS. 

Quae  praedpue  de  glandulis  supra- 
renalibus  observanda  sunt  ? 

R.  Utraque  parti  renis  superior!  incum- 
bit,  colore  subflavo  est,  figura  inaequabili 
saepius  liquorenri  fuscum  bili  similem  con- 
tinet,  glandulas  refert,  renibus  vicinisque 
partibus  adhaeret. 

Cui  usui  glandulae  illae  inserviunt? 

R.  Nullus  ex  iis  egrediens  ductus  adhuc 
detectus  est,  usus  earum  igitur  in  occulto 
latet. 

DE  RENIBUS. 

Quas  generales  res  de  renibus  obser- 

vas  ? 

R.  In  regione  utraque  lumbari  juxta  ver- 
tebras dorsi  renes  duo  insident.  Dexter  cum 
lobo  hepatis  dextro,  cum  duodeno  ; sinister 
cum  splene  ; et  ambo  cum  musculis,  in  qui- 
bus  jacent,  cum  glandulis  supra-renalibus, 
cumque  intestino  colo,  substantia  cellular! 
et  peritonaeo  committuntur,  Vasa  san- 
guinea  etiam  renes  cum  aorta  et  vena  cava, 
et  ixreteres  cum  vesica  urinae  connectunt. 
Uterque  colore  rubicundo  est,  juxta  verte- 
bras paululiim  concavus,  ubi  sinus  est,  cut 
vasa  sanguinea  inhaerent,  caeteris  partibus 
convexus. 

^ Quaenam  structura  renibus  est  ? 

R.  Ren  tunicas  habet  duas,  scilicet,  adi- 
posam,  et  propriam ; ilia  ex  substantia  cel- 
lulari  adipem  includente  componitur,  haec 
renem  arete  complectitur.  Superficies  ple- 
rumque  laevis,  interdum  autem  in  adulto,  ut 
semper  in  foetu,  inaequalis  atque  sulcata 
est.  Substantia  renis  externa  vulgo  cortica- 
lis,  interdum  secernens ; interna  meduUaris 

ave  urinifera  appellatur : ilia  renem  cir- 
cumdat,  atque  processus  etiam  in  medulla- 
rem  mittit ; haec  rubrior  in  portiones  tan- 
tas  divisa  est,  quantis  lobulis  in  foetu  con- 
stitit,  quarum  utraque  in  papillam  sive  pro- 
cessum  mammillarem  desinit. 

Arteria  ad  sinum  renis  in  ramos  separa- 
tur,  qui  iterum  iterumque  in  ramulos  per- 
exiguos  in  substantia  corticali  disperses  di- 
ducuntur.  Ramuli  arteriae  renalis  extremi 
hue  et  illuc  flexi  tandem  corpuscula  racemis 
subsimilia  efficiunt,  quae  congerie  vasorum 
perexilium  constare  videntur.  In  iis  cor- 
pusculis  sive  cryptis,  ut  interdum  vocantur, 
ex  arteriae  renalis  extremis  tubuli  uriniferi 
oriuntur,  qui  una  cum  vasis  exiguis  san- 
guineis  substantia  cellulari  adipe  destituta 
nexis  substantiam  renis  medullarem  consti- 
tuunt. 

Tubuli  uriniferi  sinum  sive  pelvim  renis 
versus  forma  radiorum  tendunt,  atque  inter 
se  persaepe  conjunguntur,  majores  majores- 
que  hunt,  tandemque  in  papillis  plerumque 
in  numero  duodecim  terminantur.  Utraque 
papillarum  in  membranaceo  infundibulo 
peudet,  in  quod  urinam  distillat.  Infundi- 

bula  etiam  plerumque  duodecim  inter  se 
junguntur,  demumque  in  pelvim  renis  desi- 
nunt,  quae  teres  brevi  spado  sese  contrahens 
uretera  utrinque  constituit. 

A renibus  singulis  ureter  tunicis  tribus 
compositus,  scilicet,  membranacea,  muscu- 
losa,  atque  villosa,  de'scendit,  per  quern 
urina  in  vesicam  guttatim  in  fundi  tur.  Ex 
tunica  intima  mucus  exudat,  quo  ureter  a 
stimulo  urinae  defendatur.  Ureteres  post 
peritonaeum  supra  musculos  psoas  va- 
saque  iliaca  oblique  spinam  versus  modo 
pleniores  modo  compressiores  descendunt,  et 
utroque  latere  vesicae  cervicem  versus  ten- 
dunt,  inter  tunicam  musculosam  et  intimam 
oblique  antrorsum  procedunt,  atque,  inter- 
vallo  inter  se,  et  etiam  a cervice  vesicae 
prope  aequo,  in  cavo  vesicae  hiant.  Urina 
facile  in  vesicam  ex  ureteribus  influit,  sed 
inde  redire  nequit,  quia  obliquitas  termina- 
tionis  eorum  officio  valvulae  perfungitur. 

DE  VESICA. 

Quae  de  situ  vesicae  et  locis,  qulbus 
adhaeret,  observas  ? 

R,  Vesica  post  ossa  pubis  in  pelve  sita 
est,  quum  autem  urina  distenta  in  regionem 
hypogastricam  surgit.  Aliter  in  viris  atque 
in  foeminis  posita,  nam  in  illis  juxta  rectum 
intestinum  est,  in  his  vero  super  et  potius 
ante  uterum  posita  est.  Fundus  ejus  pars 
est  superior  et  antrorsum  inclinatus,  solutus 
atque  liberior : cervix  ad  arcum  pubis  posi- 
ta, cum  itinere  urinae  sive  urethra  jungi- 
tur,  quae  in  viris  spatiosior  et  compressior 
in  glande  penis  terminatur,  in  foeminis  au- 
tem brevior  et  plenior  supra  os  vaginae  se 
ostendit.  Vesica  in  parte  anteriore  cum 
ossibus  pubis  per  substantiam  cellularem,  in 
utroque  latere  cum  pelve,  pone  cum  recto 
intestine  in  viris,  cum  utero  in  foeminis, 
per  substantiam  cellularem  et  peritonaeum, 
cum  umbilico  per  ligamenta,  cum  cole  per 
urethram,  committitur. 

Die  mihi  structuram  vesicae. 

R.  Vesica  tunicas  habet  tres ; peritonae- 
um tamen  fundum  solummodo  vesicae  obte- 

git.  Sub  pcritonaeo  est  tunica  musculosa  : 
cujus  fibrae  superiores  in  longitudinem  fa- 
.sciculls  dispcrsae,  inferiores  autem  forma 
retis  varie  dispositae,  ad  cervicem  sphlncte- 
ra  vesicae  faclunt.  Sub  tunica  musculcsa 
cst  nervmsa  vel  cellularis.  Interna  sive  vil- 
losa  arteriis  ejus  extremis  mucum  secernit, 
qui  earn  a stimulo  urinae  valde  defendlt. 

Cui  usui  renes,  ureteres,  atque  vesi- 
ca, inserviunt  ? 

R.  Renes  ex  sanguine  urinam  secernunt, 
quam  ureteres  in  vesicam  transmittunt.  Ve- 
sica receptaculuin  est,  in  qua  urina  pro  tem- 
pore detinetur  ; dum  copia  vel  acrimonia 
ejus  stimulum  vesicae  dat ; quo  fibrae  ejus 
fundi  corporisque,  auxilio  diaphragmatis  et 
musculorum  abdominis,  satis  pollent  sphin- 
ctera  vesicae  superare,  urinamque  expellere. 


DE  CIIEMICIS  URINAE  PRINCIPIIS. 


(^uae  chemica  principia  in  urina  Hu- 
mana detecta  sunt  ? 

R.  Aqua  plurima,  acidum  phosphorl- 
cum,  phosphas  calcis,  phosphas  maguesiae, . 

acidum  carbonicum,  carbonas  calcis,  aci- 
dum  uricum,  acidum  benzoicum,  albumen, 
gelatina,  murias  sodae,  urea,  phosphas  so- 
dae,  phosphas  ammoniac,  resina,  murias  am- 
moniac, et  sulphur. 

Quo  modo  singula  horum  possumus 
adipisci  ? 

R.  Ammonia  in  urinam  recentem  infusa, 
phosphas  calcis  decidit,  deinde  aqua  calcis 
adjecta,  plus  phosphatis  calcis  iterum  deci- 
dit, perexigua  magnesia  mistum  j quam  am- 
monia vel  calx  ab  acido  phosphorico  sejun- 
xerat.  Quae  res  nos  certiores  facit  acidum 
phosphoricum  in  urina  existere,  atque  phos- 
phas calcis  in  solutione  sastinere.  Urina, 
dum  vaporat,  acidum  carbonicum  amittit, 
quo  spumescit.  Urina  cadis  in  novis  crys- 
tallos  exiles  demittit,  quae  aeri  objectae  in 
pulverem  decidunt,  signaque  omnia  carbo- 
natis  calcis  ostendunt.  Urina  recens,  cum 
frigescit,  crystallos  acidi  urici  colore  lateri- 
tio  imbutas  demittit.  Urina  ad  crassitudi- 
nem  mellis  vaporata,  deinde  acido  muriatico 
mista  acidum  benzoicum  deponit.  Solutio 
gallarum  urina  mista  materiam  albam  prae- 
cipitat,  quae  albumen  vel  gelatina  cum  tan- 

nina  conjuncta  comperta  est.  Urina  ad  spis- 
sitatem  mellis  lente  vaporata  ciystallos  mu- 
riatis  sodae  apud  superficiem  ostendit ; colo- 
rem  fuscum  acquirit,  et  frigida  in  massam 
crystallorum  coit.  Hac  massa  pondere  qua- 
ter  alcohol  paulatim  misium  lenis  auxilio 
caloris  majorem  partem  solvit.  Solutio  co- 
loris  fusci  submota,  atque  in  arena  distillata 
donee  spissitalem  mellls  adepta  est ; deinde, 
alcohole  vaporato,  in  loco  frigido  posita 
crystallos  ureae  forma  laminarum  quadran- 
gulas  ellicit.  Residuum,  quod  alcohole  non 
est  solutum,  aqua  calida  solutum  atque  in 
vase  vitreo  bene  clauso  positum,  crystallo- 
rum laminas  duas  paulatim  sua  sponte  de- 
mittit.  Crystalli  laminae  superioris  sunt 
phosphas  sodae  cum  paululo  phosphate  am- 
moniac conjunctirm,  et  aeri  sicco  expositae 
in  pulverem  decidunt  : crystalli  laminae  in- 
ferioris  sunt  phosphas  ammoniac  cum  pere- 
xiguo  phosphate  sodae  conjunctum,  et  acre 
nihil  afficiuntur ; altera  lamina  igitur  ab  al- 
tera facillime  separatur.  Urina  ad  crassitu- 
dinem  extracti  vaporata,  deinde  acido  sul- 
phurico  mista  et  distillata  materiam  resina- 
ceam  profert.  Urina,  quum  caute  vaporata, 

erystallos  aliquot  cubicos  deponit,  quae  pro- 
prietates  muriatis  ammoniac  ostendunt.  Vas 
argenteum,  in  quo  urina  decoquitur,  fit  ni- 
grum sulphure,  quod  cum  vase  conjungi- 
tur. 

Nonne  sunt  aliae  res  interdum  in  uri- 
na detectae  ? 

R.  Interdum  acidum  rosacicum,  murias 
potassae,  sulphas  sodae,  sulphas  calcis,  in 
urina  etiam  inveniuntur. 


DE  CALCULIS  URINAE. 

Quibus  chemicis  principiis  calculi, 
qui  interdum  in  vesica  formantur,  constant  ? 

R.  In  calculis  urinae  acidum  uricum,  uras 
ammoniac,  phosphas  calcis,  phosphas  ma- 
gnesiae  et  ammoniac,  oxalas  calcis,  silica, 
et  materia  animalis,  detecta  sunt. 

^ Quibus  notis  haec  principia  calculo- 
rum  dignoscuntur  ? 

R.  Calculi  ex  acido  urico  compositi,  sunt 
fusci,  politi,  atque  ligno  similes ; ex  urate 
ammoniac,  priores  referunt,  sed  plerumque 
lamellis  curvis  instructi  sunt  ; e phosphate 

calcis,  albidi  laeves  fragilesque  sunt,  atque 
cum  materia  glutinosa  conjunct! ; e phos- 
phate magnesiae  et  ammoniae,  albi,  perlu- 
cldi,  atque  in  lamellis  dispositi  sunt,  inter- 
dum  cum  crystallis  ex  superficie  enascenti- 
bus,  semper  cum  aliis  et  materia  glutinosa, 
conjuncti ; ex  oxalate  calcis  semper  cum  aliis 
principiis  conjuncti,  duri,  virides  sunt,  et 
nomine  mora  appellantur  ; ex  silica  compo- 
siti  duo  solum  adhuc  invent!  sunt.  Auima- 
lis  materia  peculiaris,  quae  combusta  odo- 
rem  ammoniae  emittit  atque  nigrescit,  par- 
ticulas  calculorum  conglutinare  videtur. 

Quibus  rebus  calculi  urinae  solvuntur  ? 

R.  Principia  calculorum  jam  memorata 
saepius  miscentur.  Calculi  vero  ex  acido 
urico  et  urate  ammoniae  compositi  in  sdluti- 
one  potassae  vel  sodae  adeo  diluta  facillime 
solvuntur,  ut  impune  in  os  excipiatur.  Cal- 
culi ex  acido  phosphorico  cum  calce  vel 
magnesia  et  ammonia  conjuncto  compositi, 
acido  nitrico  vel  muriatico  bene  dilute  citis- 
slme  solvuntur.  Illi  ex  oxalate  calcis  com- 
positi, tarde  et  difficulter  acido  nitrico  valde 
dilute,  aut  carbonate  potassae  vel  sodae,  sol- 
vuntur. 


205 


DE  PARTIBUS  VIRORUM  GENITALIBUS. 

^ Quae  communia  de  testibus  observas? 

R.  Testiculi  in  abdomine  utroque  latere 
super  musculos  psoas  per  aliquot  menses  si- 
ti,  peritonaeo  teguntur,  tunicam  inde  exci- 
piunt,  paulatim  delabuntur,  et,  praeter  tu- 
nicam  peritonaei,  peritonaeum  prae  se  de- 
ferunt,  per  annulum  abdominis  sub  ligamen- 
to  Poupartii  transeunt,  atque  in  scrotum  de- 
scendunt.  Vasa  et  nervi  ex  abdomine  se- 
cum  deferunt.  Apud  annulum  abdominis, 
postquam  testiculus  descensus  est,  partes  in- 
ter se  plerumque  inhaerescunt  prope  ad  tes- 
ticulum,  atque  funiculum  spermaticum  fa- 
ciunt.  Integumenta  scrotum  constituunt, 
cujus  media  parte  septum  est,  quod  saccu- 
lum  separatum  utrique  testiculo  facit.  In- 
tra  scrotum  tunica  vaginalis  est,  quae  for- 
mata  est  peritonaeo,  quod  prae  testiculo 
descendit,  eumque  in  scroto  solute  circum- 
dat.  Intra  tunicam  vaginalem  est  tunica 
albuginea,  quae  testiculo  inhaeret,  eique 
velamentum  dat  arctum,  estque  tunica  peri- 
tonaeo in  abdomine  derivata.  Ex  superficie 

ejiis  exterlore  humor  exudat,  qui  s’lmul  cum 
humore  tunica  vaginal!  efFuso  testiculum  lu- 
bricum  servat,  ut  locum  mutet,  injuriasque 
fugiat. 

Quae  structura  testiculls  est? 

R.  Testiculus  ovatus  est  atque  paululum 
planus,  a parte  posteriore  funiculo  sperma- 
tico  innexus  est,  ab  aliis  partibus  solutus,  et 
tunica  vaginal!  facile  circumdatus  est.  In 
parte  testiculi  posteriore  epididymis  est,  quae 
etiam  tunica  albuginea  contegltur.  Tes- 
ticulus ex  substantia  cellularl,  quae  adipe 
caret,  atque  vasorum  congerie  componitur. 
Arterlae  spermatlcae  in  partem  testiculi  pos- 
teriorem  intrant.  Ouarum  ramull  extremi 
in  tela  reticulata,  quae  septa  exigua  format, 
subtilisslme  flexuosi  dlspersi  sunt  clrcum 
ori<Tines  tubulorum  semlniferorum,  semen- 
que  sccemunt,  quod  tubuli  semlniferi  exci- 
piunt,  atque  in  transitu  quodamraodo  melius 
reddunt.  Tubuli  semlniferi  inter  septa  mem- 
branacea  in  fasciculis  perexiguis  conorum 
forma  glomeramur,  quorum  apices  retror- 
sum  spectant.  E tubulis  convolutis  totidem 
vasa  recta  partem  testiculi  posteriorem  ver- 
sus tendunt,  ibique  tandem  inter  sese  com- 


Gemtallhus.  207 

municant,  atque  rete  vasculosum  testis  faci- 
unt,  ex  quo  vasa  efFerentia  enascuntur.  Va- 
sa efFerentia  in  conos  vasculosos  convolvun- 
tur,  qui  inter  se  substantia  cellular!  innexi 
paulatim  conjunguntur,  atque  in  epidiclymi- 
dem  coeunt,  quae  hue  et  illuc  voluta  am- 
plior  fit,  et  rectior  denique  vas  deferens 
nominatur 

^ Quid  dicls  de  vasis  deferent! bus  ? 

R.  Ab  utroque  testiculo  vas  deferens  vali- 
dum  albumque  in  funiculo  spermatico  invo- 
lutum  ascendit  in  abdomen,  deinde  utrumque 
latere  suo  extra  peritonaeum  in  pelvim  tendit 
cervicem  vesicae  versus,  atque  in  vesiculam 
seminalem  desinit. 

Die  mihi  situm  atque  structuram  ve- 
sicularum  seminalium. 

R.  lllae  tres  digitos  transversos  longae, 
unum  latae,  inter  vesicam  et  intestinum  re- 
ctum sitae,  parte  anteriore  convergunt,  pos- 
teriore  recedunt.  Vesicula  utriusque  lareris 
hue  et  illuc  valde  convoluta  est,  substantia 
cellulari  circumdata,  intus  villosa  cellulasque 
format,  per  canalem  eundem  simul  cum 
vase  deferente  humorem  suum  in  urethram 
infundit.  Canales  duo  circiter  digitum  tran- 

sversum  longi  glandulam  prostatam  oblique 
simul  percurrunt,  et  utroque  latere  capitis  gal- 
linaginis  in  principio  urethrae  terminantur. 

Qiiis  situs  est  et  structura  glandulae 
prostatae  ? 

R.  Glandula  prostata  cervicem  vesicae, 
initiumque  urethrae,  cingit,  utroque  latere 
lobum  emittit,  formamque  cordis  repraesen- 
tat  apice  urethram  versus  posito : spongiosa 
humoremque  albidum  secernit,  qui  per  du- 
ctus duodecim  in  urethram  ad  caput  gallina- 
ginis  infunditur. 

Qijibus  commodis  testiculi,  vesiculae 
seminales,  et  glandula  prostata,  inserviunt  ? 

R.  Testiculi  semen  secernunt,  quod  vasa 
deferentia  ope  musculorum  cremasterum  in 
vesiculas  seminales  transmittunt,  ibi  semen 
detinetur,  atquc  miscctur  muco,  iiide,  cum 
opus  est,  vi  vesiculamm  insita  contrahendi, 
et  auxilio  musculorum  vicinorum  expellitur 
in  urethram,  ubi  humore  glandula  prostata 
efFuso  miscetur,  inde  ejicitur. 

Quae  de  pene  praecipue  notanda  sunt  ? 

R.  Penis  constat  e corporibus  cavernosis 
duobus,  et  corpore  spongioso  urethrae.  In 
parte  anteriore  integumenta  praeputium  for^ 

mant,  corpora  omnia  tria  contegunt.  Cor- 
pora cavernosa  ex  ossibus  ischii  et  pubis  ori- 
untur,  simul  jacent,  substantia  ligamentis 
simili  obteguntur,  quae  inter  ea  septum  fa- 
cit,  atque  cellulas  innumeras  intus  format, 
quae  inter  se  communicant.  Corpus  spon- 
giosum urethrae  infra  inter  duo  corpora  ca- 
vernosa penis  situm  est,  iisque  annectitur  ; 
parte  posteriore  bulbum  urethrae,  anteriore 
glandem  penis  facit,  cellulas  etiam  intus  ha- 
bet.  Gians  sensu  acutissimo  praedita  est. 

Quid  de  urethra  observandum  est  ? 

R.  Urethra  a vesica  initium  capit,  per- 
que  corpus  spongiosum  percurrit  nunc  ple- 
nior  nunc  compressior,  atque  in  apice  penis 
patescit ; intus  membrana  delicatissima  ob- 
tegitur,  sub  qua  glandulae  numerosae  sitae 
sunt,  quae  mucum  per  ductus  sive  lacunas 
in  urethram  infundunt,  ut  a stimulo  urinae 
defendatur. 

, Arteriae  inter  cellulas  ramosae  sunt,  san- 
guinemque  in  cellulas  fundunt,  quo  tument, 
penem  majorem  et  rigidum  reddunt.  Ve- 
nae iterum,  causa  rigiditatis  submota,  san- 
guinem  ex  cellulis  penis  excipiunt,  et  sine 
impedimento  auferunt. 

s 3 

DE  SEMINIS  CHEMICIS  PRINCIFIIS. 

Quibus  chemicis  principiis  semen 
constat  ? 

R.  Constat  ex  aqua  plurima,  mucilagine, 
phosphate  calcis,  et  soda. 

Quomodo  haec  parare  possumus  ? 

R.  Acido  oxymuriatico  in  semen  infuso, 
aliquid  colore  albo  concidit  mucilagini  la- 
chrymarum  simile.  Semen  ad  gradum  ca, 
loris  sexagesimum  aeri  expositum  per  pau- 
cos  dies  crystallos  phosphatis  calcis,  et  po- 
stea,  acre  humido,  crystallos  carbonatis  so- 
dae,  demittit.  Ex  seminis  centum  parti- 
bus,  nonaginta  aquae  sunt,  sex  mucilaginis, 
tres  phosphatis  calcis,  atque  una  sodae. 
Acidum  carbonicum  adventitium  videtur. 


DE  PARTIBUS  FOEMINARUM  GENITALIBUS, 

Quae  de  vesica  et  urethra  foeminae 
observas  ? 

R.  Vesica  foeminis  latior  est,  glandula 
prostata  caret.  Urethra  plenior  est,  digitos- 

que  duos  transversos  longa,  lacunis  instnic- 
ta,  e quibus  mucus  efFunditur. 

Quid  de  situ  uteri  atque  structura'ia 
memoria  tenendum  est  ? 

R.  Uterus  est  inter  vesicam  rectumque  in- 
testinum  positus^  iisque  adhaeret,  locum  ve- 
to in  gravidis  mutat.  In  foeminis  non  prae- 
gnantibus  ad  formam  pyri  paululum  plani 
accedit,  fundo  sursum  posito,  cervice  ejus 
deorsum  potiusque  antrorsum,  quae  in  os 
uteri  sive  os  tincae  in  vagina  pendulum  de- 
sinit.  Peritonaeum  uterum  obtegit  et  utro- 
que  latere  ejus  duplex  ligamenta  lata  facit, 
quae  lateribus  pelvis  uterum  connectunt,  at- 
que  inter  laminas  duas  tubas  FaUopianas, 
ovaria,  vasa,  nervos,  ligamentaque  rotunda, 
sustentat. 

Uterus  ex  substantia  carnosa  bene  com- 
pacta,  et  sine  dubio  musculosa,  vasisque 
sanguineis  ac  nervis  iustructa,  constat.  Ca- 
vum  uteri  triangulum  est,  et  exiguum  ; tres 
vias  habet,  quibus  aditus  patet,  scilicet,  du- 
as tubas  Fallopianas,  atque  os  uteri  ; mem- 
brana  villosa  extremis  vasorum  referta  intus 
obtegitur.  In  ejus  cervice  rugae  turn  obli- 

quae  turn  transversae  sunt,  inter  quas  folH- 
culi  existunt,  qui  mucum  effuhdunt. 

Quae  de  ligamentis  rotundis,  ovarils, 
et  tubis  Fallopianis  observari  debent  ? 

R.  Ligamentum  rotundum  ex  angulis  u- 
teri  prope  fundum  utrinque  oritur,  atque  ex 
fibris  musculosis,  vasis,  et  nervis,  membra- 
na  cellulari  involutis  constat,  inde  oblique 
ad  annulum  abdominis  tcndit,  egrcditur,  at- 
que in  inguinibus  et  pube  evanescit. 

Ovarium  utroque  latere  uteri  a fundo  di- 
gitum  transvei'sum  abest,  sub  pcritonaeo  in- 
sidet  in  parte  posteriore  lignmcnti  lati  ; li- 
gura  ejus  oblonga  est,  et  plana,  atque  in 
magnitudine  varia  pro  foeminae  aetate,  par- 
tubusque.  Intus  componitur  ex  vasis,  ner- 
vis, et  vtsiculis  sive  ovis  substantia  cellu- 
lari albida  circumdatis,,- 

Tubae  Fallopianae  duae  in  cavum  uteri 
utrinque  blant  per  ora  perexigua  : inde  utra- 
que  convoluta  versus  latera  pelvis  tendit^ 
major  majorque  fit,  dum  prope  finem  ejus 
iterum  compressior  subito  est,  atque  in  fim- 
briis  desinit,  quae  ovario  ejusdem  lateris  vi- 
cinae  sunt. 

Quis  situs  atque  structura  vaginae 

sunt  ? 

R.  Vagina  a cervice  uteri  ad  partes  ex- 
ternas  usque  extents,  inter  vesicam  et  ure- 
thram  antej  atque  intestinum  rectum  pone 
sita  est,  cum  quibus  substantia  cellulari  con- 
nectitur.  Pars  ejus  superior  cervicem  uteri 
cingit,  eique  fortiter  adhaeret;  os  uteri  in 
vaginam  ibi  prominet. 

Structura  vaginae  est  musculosa,  et  mem- 
brana  mucosa  intus  obtegitur,  sub  qua  folli- 
culi  plurimi  siti  sunt,  mucumque  ad  cana- 
lem  lubricandum  effundunt.  Ea  membra- 
na  facilis  et  soluta  in  virginibus  rugas  innu- 
meras  varie  dispositas  facit,  quae  tamen  post 
aliquot  partus  fere  evanescunt. 

Quibus  commodis  hae  partes  inser- 

viunt  ? 

R . Vagina  exitum  menstruis,  et  foetui  e- 
tiam  justo  tempore  dat,  penem  quoque  in 
coitu  admittit.  Uterus  semen  masculinum 
excipit,  vique  sui  propria  in  tubam  Fallo- 
pianam  impellit,  quae  hoc  tempore  fimbriis 
ovarium  ejusdem  lateris  preliendit,  quo  se- 
men in  contactum  ovi  fertur  ; quodcunque 
ovum  semine  masculino  stimulatum,  paula- 

tlm  tumet,  crescii,  paucosque  dies  perito- 
naeum perrumpit,  mox  tuba  Fallopiar.ii  rc- 
cipiuir,  atque  transmittitur  in  uteriim,  ubi 
sensim  evolvitur,  vivescit,  et  menses  iiovem 
post  foetus  in  lucem  editur. 


DE  NERVIS  ABDOMINIS,  PELVIS,  ET  E-V 
TREWiXATL-.U  INEERIORUM. 

Oui  nervi  in  visceribus  abdominis  dis- 
perguntur  ? 

R.  Par  vagum  in  abdomen  cum  oesopha- 
go  descendit.  Par  sinistrum  super  cardi- 
am,  dextrum  infra  serpit ; illud  anteriori  si- 
vc  superiori  lateri  ventriculi,  hoc  posteriori 
sive  inferiori,  per  surculos  innumeros  distri- 
biiimr:  utrumque  latere  suo  ventriculi  ad 
pylorum  usque  tendit,  atque  per  junctiones 
plurimas  plexum  coronarium  facit,  ex  quo 
rami  quidam  ad  ganglion  semilunare  mit- 
tuntur. 

Nervus  splanchnicus  uterque  in  rumulos 
numerosos  dividitur,  expanditur,  cumque 
suo  pare  lateris  alter! us,  et  cum  surcuHs  e- 
tiam  paris  vagi  communicat ; quorum  suiv 

cull  varie  dispositi  ganglion  semilunare  con- 
stituunt,  quod  apud  originem  arteriae  coelia- 
cae  plexum  coeliacum  sive  solarem  format. 
Ex  quo  oriuntur  plexus  hepaticus,  qui  he- 
pati,  vesiculae  fellis,  partibusque  vicinls  ra- 
mulos  mittit  ; plexus  splenicus,  qui  pancre- 
ati  et  spleni  dispergitur  ; plexus  mesenteri- 
cus  superior,  qui  glandiilis  vasisque  mesente- 
ricis,  intestinis  tenuibus,  coli  dextrae  parti,  et 
aortae  surculos  innumeros  distribuit,  deinde 
jjlexum  circa  aortam  demittit ; plexus  rena- 
lis,  qui  renibus,  glandulis  supra-renalibus, 
et  ureteribus,  ramulos  dispergit.  Plexus  a- 
ortani  complectens  surculos  a syinpatheticis 
excipit,  deinde  surculos  mittit  ad  nervos 
spermaticos  formandos  ; turn  plexum  me- 
sentericum  inferiorem  demittit,  qui  coli  si- 
nitrae  parti  rectoque  'ramulos  suppeditat. 
Hie  plexus  aortae,  multis  ramis  a sjmpa- 
thetico  utriusque  lateris  additis,  plexum  hy- 
pogastricum  constituit. 

(^ui  nervi  per  viscera  pelvis  atque  per 
extremitates  inferiores  distribuuutur  ? 

R.  Plexus  hypogastricus  cum  symiiathe- 
ticis  et  sacralibus  nervis  connectitur,  et  sur- 
culos multos  recto,  veslcae,  vesiculis  semi- 

nalibus,  et  glandulae  prostatae  in  masculis ; 
recto,  vesicae,  utero,  ovarlis,  tubis  Fallopia- 
nis,  et  vaginae  in  foeminis,  distribuit.  Ex 
secundo  sacrali  ranxulus  funiculo  spermati- 
co,  vel  in  foeminis  ligamento  rotundo  et  u- 
tero,  enrittitur.  Pudici  e sacralibus  et  duo- 
bus  ultimis  lumbaribus  oriuntur,  et  ano,  pe- 
rinaeo,  genitalibus,  surculos  emittunt. 

Nervi  luffibares  utrinque  inter  vertebras 
exeunt  inter  sese  et  etiam  cum  sympatheti- 
co  communicant,  musculisque  ramulos  dis- 
tribuunt.  Ex  secundo  ramuli  funiculo  sper- 
inatico  in  viris,  labiis  pudendi,  ligamento 
rotundo,  et  utero  in  foeminis,  emittuntur. 
Ex  Secundo,  tertio,-et  quarto  lumbari,  ner- 
vus  obturatorius  utrinque  oritur,  et  per  mus- 
culos  femoris  distribuitur.  Major  pars  pri- 
mi,  secundl,  tertii,  et  quarti  lumbarium,  ner- 
vum  cruralem  anticum  constituunt,  qui  e pel- 
ve  cum  arteria  femorali  exit,  muscnlis  femo- 
ris potissimum  dispergitur,  et  denique  in  cru- 
re  evanescit. 

Nervi  sacrales  posteriores  musculis  dorsi 
dantur,  anteriores  cum  sympatheticis  com- 
municant ; quorum  primi,  secundi,  atque 
tertii,  cum  quartis,  et  quintis  lumbaribus 

conjuncti,  plexum  formant,  ex  quo  nerviia 
sciatlcus,  et  glutaeus  oriuntur.  Glutaeus  per 
musculos  ejusdem  nominis  distribuitur. 

Nervus  sciaticus  sive  ischiaticus  uter- 
que  e pelve  et  sub  musculo  glutaeo  maximo 
cursum  habet,  in  parte  posteriore  femoris 
ramulos  musculis  vicinis  emittit,  atque  in, 
poplitem  descendit,  ubi  nervus  poplitaeus 
^ nominator.  Ibi  in  fibularem  sive  peronae- 
um,  et  tibialem  diducitur  : ille  musculis  fi- 
bulae vicinis  et  integumentis  surculos  mit- 
tit,  atque  in  pede  terminator  ; hie  musculis 
tibiae  vicinis  et^integumentis,  simul  cum  ar- 
teria  tibiali  in  plantam  descendit,  ibique  in 
plantarem  internum  et  externum  dividitur, 
qui  per  pedem  distribuuntur. 

